喺2008年底到2009年初，有線電視「徇眾要求」，開始響自己嘅《怪談》網頁免費提供最近幾集嘅網上重溫同埋嚟緊嗰集嘅預告片，又向 YouTube 作出正式投訴，又喺第1台重播咗三個系列嘅《不思議手記》，嚟對付呢種非法嘅上、下載行為。


和倉溫泉，日本名勝，溫泉勝地，喺石川縣七尾市，能登半島底，七尾灣邊。和倉溫泉，日文寫做和倉温泉。和倉舊稱湧浦，相傳熱水湧出海面，白鶴以水治傷，漁人見到而發現溫泉。有溫泉旅館之外，處處皆有溫水足浴，免費畀人用。


《愛爾蘭人》係一部2019年嘅美國史詩式犯罪電影，由馬田史高西斯做導演同監製，Steven Zaillian編劇，改編Charles Brandt嘅2004年回憶錄《I Heard You Paint Houses》。


主演係羅拔迪尼路、阿爾柏仙奴、祖柏斯，佢哋分別飾演Frank 'The Irishman' Sheeran、Jimmy Hoffa、Russell Bufalino。個故事講Frank Sheeran本身係貨車司機，後來跟咗黑幫大佬Russell Bufalino同埋佢個犯罪家族做殺手，而且佢跟埋好大勢力嘅國際貨車司機兄弟會主席Jimmy Hoffa揾食。


佢喺1998年獲委任為中國全國政協委員，當時只係35歲，是最年輕政協委員之一，但去到1999年中國政府揭發廈門遠華特大走私案，除咗廈門遠華集團董事長賴昌星之外，姚志勝被指捲入其中，並被外界形容為「南賴北姚」。


2011年開季，祖高域狀態大勇。佢先喺3月超過咗瑞士嘅費達拿，再次升上男單排名第2，僅次於西班牙嘅拿度。一直到5月尾2011年法國網球公開賽開波之前，祖高域未輸過一場比賽，連攞7項冠軍、杜拜、印第安韋爾斯、邁阿密、貝爾格萊德、馬德里、羅馬）。


七股區早期係臺江內海嘅部分，後來因曾文溪改道，臺江內海逐漸陸化而形成陸地，而有漢人進入開墾。清領時期，有七人合股喺度開墾築寮，於是稱為「七股寮仔」或「七股寮」。1920年臺灣地方改制，喺呢度設置「七股庄」，歸臺南州北門郡管轄。


鳳琴街體育館，香港室內體育館之一，喺元朗鳳攸北街二十號，一邊為鳳琴街，英文叫Fung Kam Street Sports Centre。行政上歸元朗區。設施有籃球場、排球場、羽毛球場、乒乓球檯、活動室、健身室。


布堅尼，又叫波堅尼，係一種女仔嘅游水衫，由澳洲籍黎巴嫩人阿克達渣力餮研發出嚟。佢更加係伊斯蘭教徒嘅女仔游水着住嘅其中一種游水衫。布堅尼喺2007年2月出現，依家已經吸引咗全球各地買家嘅興趣。好多中東同埋歐洲國家地區都話想引入呢件嘢嚟做救生制服喇。


呢件嘢雖然話睇落去好似件全長版嘅潛水衫同埋兜帽喺埋一齊咁嘅嘢，但係有啲同潛水衫唔同嘅係，呢件嘢雖然話係用游水衫材料整嘅，但係佢哋冇用過氯丁橡膠嚟整，而係用咗聚酯纖維同埋特弗龍呢兩筍嘢，而且成件游水衫嘅包嵌程度，比潛水衫重要重啲嘅。


雖然喺世界各個國家入面對伊斯蘭教徒著布堅尼呢種游水衫，都係有好廣泛嘅理解喇。但係喺歐洲嘅一部份國家仔入面，都出現過有啲女仔喺公眾場合入面，着住件布堅尼游水就引起咗社會嘅廣泛輿論。喺2009年8月份嘅法國嗰頭，試過有個女仔因為着布堅尼去游水，搞到俾政府告。


因為法國政府話過，唔畀當地嘅婦女喺當地嘅泳池入面着住布堅尼游水衫去游水，因為泳池有自身嘅衛生標準，而唔係對女性嘅歧視。加上呢啲噉嘅游水衫喺公共場合着住會掂到各種病毒，而呢啲病毒入咗水之後就會傳畀其他游水嗰啲人搞到有病。


佢響2012年證實患上老人痴呆症，重時好時壞。佢老公砂川啟介響一個節目上面話大山羨代佢已經唔記得咗有多啦A夢爾回事。響2016年，砂川啟介因為證實患上尿管癌而要入院，所以就將大山羨代送去老人院。砂川啟介喺2017年逝世。


自1994年年底嘅《這個冬天不太冷》，張學友10個月內冇出唱片，而係開始咗創紀錄嘅一年內100場次嘅世界巡迴演唱會。呢張唱片同《友學友95世界巡迴演唱會》同步發行，攞咗超過十白金嘅理想銷量。唱片整體製作精良，到依家已經係好多音樂發燒友同張學友樂迷嘅收藏精品之一。


唱片幾首歌曲製作質素精良，包括《擁有》、《情願》、《人在雨中》、《說了誰懂》、《一滴淚》、《兩難》、《潮水的諾言》等。其中歌曲《愛和承諾》同啱啱復出樂壇嘅好友陳慧嫻合唱，佢嘅目的係幫助陳慧嫻重新打開香港嘅音樂市場。


《黃埔條約》又叫《中法五口通商章程》，係法國同清朝簽訂嘅一個不平等條約。1844年，清朝政府代表兩廣總督耆英同法國特使兼全權公使拉萼尼喺澳門談判，最後喺1844年10月24號，喺廣州黃埔港停泊嘅法國軍艦「阿基米德」號上，簽訂呢個條約。


皇家加勒比遊輪係間國際郵輪公司，總部喺美國佛羅里達邁亞美，喺紐約證券交易所同奧斯陸證券交易所都有上市，繼嘉年華公司之後嘅全世界第二大，下面有五個牌子，最出名嘅係1969年喺挪威開張嘅皇家加勒比國際遊輪。


2012年，一個告密者報告講360安全流覽器中有一個隱藏嘅後門。360安全流覽器嘅產品總監陶偉華回應話，「任何有捱眼瞓打狗嘅人都會揾到一條棍」，並彈告密者「代表百度抹黑360」，告密者話呢個係「歷史上最衰嘅職業反應」。


高樂花園有3幢樓起嚮一個私人花園平台上面，個平台起嚟做多層停車場，出入口都向住北面干諾道西。3座樓合共提供720個單位，一層8伙，實用面積由310呎至340呎。每個樓盤單位住宅有1飯廳、2睡房、1廚房，冇走廊位。


2020年1月21號廣西衛健委通報，北海市確認一武漢遊客有發熱等症狀，收治隔離咗，病情穩定，晚黑再確認梧州市有1例疑似病例報告，患者有接觸過武漢來訪人士，跟著就有發熱嘅症狀。1月22號確認兩例均係確診病例。


截至1月30號，廣西已喺多個高速出入口同高速服務區、客運站、客運碼頭設置咗衛生檢疫站，公共交通領域度全面推行咗清潔消毒，開通高速路應急防疫物資嘅綠色通道等。1月31號，廣西交通運輸廳印發咗交通運輸保障方面嘅通告，要求確保應急救援人員同防疫物資及時運達，明確咗地方入邊各個交通設卡、攔截、斷路等封鎖交通陣嘅一啲安排，提到需要對醫護同老幼病殘孕等群體嘅出行保障。


廣西嘅防控施行似喺南寧度，將打擊「傳銷人員非法聚集」當作重點工作之一，其中2月4號興甯區嘅腰塘差所派警員，到轄區嘅澳華花園度掃蕩咗外江人士合租嘅單位，按照要求將啲租戶隔離咗同醫學觀察，而興甯區打擊傳銷辦公室將啲租戶同單位列入咗重點涉傳關注對象。


2月11號據中共南寧紀律檢查兼監察委員會網頁發出嘅公告，喺2月5號，南寧嘅衛健委藍姓辦公室主任透過微信群組，私下向家族群組同鄉里群組，漏咗啲所掌握到嘅疫情防控資訊，喺當地嘅社交網路度迅速流傳，引起咗一定嘅影響。


夜總會，俗名夜場，係成人娛樂場所，畀顧客工餘消費娛樂嘅會所，通常夜晚開，係可以食嘢、飲酒、聽歌、睇表演、跳舞嘅地方。不同嘅夜總會各有風格，例如西式夜總會、中式夜總會、日式夜總會等。桌上舞、真人表演、手指舞、神秘嘉賓、女賓免費、水著之夜都有好多創意花款。


呢次選舉係繼第5屆烏克蘭總統選舉，亞努科維奇再一次同季莫申科陣營決戰，但係佢地兩個人都冇辦法正式參加呢次選舉，因為亞努科維奇做緊總統冇得參選，而季莫申科就因為喺2009年越權同俄羅斯簽天然氣合同而坐緊監冇得參選。


從選舉結果分析，地區黨喺議會選舉入面贏出，繼續保持住議會第一大黨嘅地位。而反對黨季莫申科領導嘅全烏克蘭祖國聯盟就攞唔到前總統尤先科支持者嘅票，而做咗第二大黨。而前總統尤先科支持者都轉咗支持極右政黨全烏克蘭聯盟「自由」。


同時比較突出嘅細黨有著名拳王維塔利·克利奇科領導嘅新政黨突擊黨喺選舉入面做咗第三大黨。而烏克蘭共產黨亦喺呢次選舉攞到唔錯嘅成績，比上屆多咗兩倍選民支持，因為一啲對地區黨失望嘅選民轉投共產黨。有三個細黨同四十三個獨立人士亦都成功逼入議會。


1993年3月，廣州市人民政府辦公廳出面，同廣州市輕工局、廣州市伊斯蘭教協會傾返恢復清真寺事宜，被改建嘅廠房地下先定咗9月畀返清真寺，其他樓層延至1999年尾先至收回。1993年8月政府仲將佢列入咗市屬文保單位。


228年，諸葛亮發動第一次北伐，以參軍一職跟馬謖為先鋒，操到街亭，馬謖放棄守城而去上山紮營，王平多次勸諫馬謖，但馬謖唔聽。最後被張郃打敗，眾軍各自逃亡，只有王平領著千人，鳴鼓自守，令張郃又懷疑蜀軍有伏兵，所以唔追擊，於是王平集合分散軍隊，向諸葛亮大軍處撤退。


231年，諸葛亮發動第四次北伐，包圍咗祁山，跟住派王平另守南圍。之後曹魏派出司馬懿嚟抵抗蜀軍，又派張郃去攻打王平，王平堅守唔出戰，令到張郃無可奈何。234年，諸葛亮喺第五次北伐中病逝，全軍退返漢中，魏延因為同楊儀不和，阻住蜀軍嘅退路，楊儀同魏延交戰，魏延一戰就輸咗，亦都係王平嘅功。


之後封為後典軍、安漢將軍，接任漢中嘅太守。237年，再封為安漢侯，代替吳壹守漢中。238年，大將軍蔣琬住喺沔陽，以王平為前護軍，處理蔣琬府嘅事。243年，蔣琬返番涪城，封王平為前監軍、鎮北大將軍，統理漢中。


西城都薈係中國廣東省廣州市嘅其中一間大型嘅綜合購物商場，呢間嘢喺荔灣區黃沙大道8號。佢係由和記黃埔地產有限公司嚟發展嘅。西城都薈係喺廣州地鐵開始起嗰陣時，由廣州市人民政府喺香港招商嘅首批地鐵上蓋嘅綜合商業同住宅嘅專案。


嚴楚翹中學讀王肇枝中學，2010年入讀香港大學專業進修學院保良局何鴻燊社區書院體育及康樂管理高級文憑，2012年升讀香港大學理學士，主修運動及健康。佢讀書嗰陣亦做過香港女子壘球代表隊成員，有港大「壘」神之稱。


哈蒙響2014年出任教育部長，之後因為唔滿意奧朗德政府嘅經濟政策辭職。佢響民調入面一直落後被視為熱門嘅瓦爾斯同前產業創新部長蒙特布爾格，但佢響電視辯論到表現出色，支持度急升。佢承諾一旦贏出，會向所有大人每月發放750歐元援助。


而得票率排第二嘅瓦爾斯會見支持者就強調自己先有能力響4月到5月舉行嘅大選入面擊敗其他對手。佢計劃贏出之後下調中產階層稅率，又會提升警力，加強國防工作，以應對恐怖襲擊。但瓦爾斯因為曾經強推勞工改革法案觸發大規模示威衝突，令佢支持度受到影響。


話說新中國成立之後，國民黨一批舊部嚟咗香港聚居喺牛頭角一帶，因為佢哋嘅背景，佢哋聚居嘅地方就改名做「復華村」，位置就係而家龍山樂華邨嗰度。因為佢哋嘅背景，當年香港政府將連接嗰度嘅路改做有類似意思嘅「振華道」。


嗰陣堂區區域遠至西貢井欄樹。1962年，佐敦谷村起好，庇護十二學校又喺佐敦谷村開分校，即係潔心幼稚園，天神之后堂就喺嗰度提供主日彌撒服務。1967年佐敦谷瑪利諾工業中學起好，佐敦谷嘅聖堂就搬咗去呢度，由天神之后堂獨立出嚟，成立基督勞工堂。


1960年代後期，天主教香港教區計劃喺牛頭角起明愛中心，而瑪利諾神父會又打算將基督勞工堂搬去嗰度。牛頭角明愛中心嘅設計同接洽工作，就由嗰時庇護十二學校校監譚拔士神父負責。後來譚神父健康欠佳，工程改由莫約翰神父負責。


1970年7月4號，徐誠斌主教親自為基督勞工堂主持開幕典禮。由於嗰時牛頭角區大部分居民都係勞工階層，所以改名「基督勞工堂」，搵咗5月1號國際勞動節做主保瞻禮。當時搬去牛頭角區嘅教友，分別嚟自京士柏、九龍仔及深水埗等地。


初期教友人數大概有四千幾人。時至今日，區內居民及教友已經包括各階層。現時堂區嘅區域，已經擴展至牛頭角上下邨、安基苑、樂華邨、彩霞邨、淘大花園、德寶花園、德福花園至定安街一帶。不過堂區人口日漸老化，加上政府重建牛頭角上下邨，所以現時登記教友人數只得大概800人。


馬天才得知銀行總裁個女張燕將會返香港，於是打算追佢，點知錯將佢嘅私人看護張艷當咗係張燕。馬天才個女友李珍珠得到一筆巨額遺產，又知道馬天才唔係真心鍾意自己，就同馬天才嘅好朋友鍾實仁發展成戀人。馬天才同張艷結婚嗰日，先知道自己認錯人，好彩李珍珠不計前嫌幫佢找數。


許碧姬係香港特約演員，本來響亞洲電視客串拍劇，1991年開始到無綫電視客串拍劇，主要係做執垃圾阿婆同埋慈祥老婆婆嘅角色，係有一定資歷嘅綠葉演員，特色係識得講流利嘅潮汕話。比較出名嘅演出包括2009年《巾幗梟雄》嘅梁四，同埋2010年《巾幗梟雄之義海豪情》嘅骨嫲。


陳莉1985年至1988年係湖南省網球隊隊員，1988年至1998年係中國國家女子網球隊隊員，同唐敏、李芳係1990年代縱橫網壇嘅湖南三姐妹。1998年6月，陳莉喺阿哥嘅鼓勵下去咗美國奧克拉荷馬州留學。


2004年9月，浙江隊主教練蔣宏偉做咗國家隊主教練。蔣宏偉喺1988年至1993年嘅六年間，就係國家女子網球隊嘅教練，親自揀選湖南嘅三朵金花入隊，對佢哋好瞭解。喺揀助手嘅時候，蔣宏偉就諗起陳莉。11月，陳莉擔任國家網球隊教練員。


東伏見宮係日本舊時一個宮家，由伏見宮邦家親王細仔依仁親王響1903年創立，不過呢個宮號曾經畀小松宮彰仁親王用過。1947年響駐日盟軍總司令指示下，東伏見宮最後一任成員周子皇籍脫離，降做平民。東伏見宮實際上響1922年已經絕家，後嚟畀東伏見伯爵家取代。


後嚟，皇室決定要撤消依仁親王嘅皇族身份，將佢降為華族，但係依仁親王響皇籍脫離前幾個月瓜咗，佢又冇仔女，所以皇室決定唔取消依仁親王個老婆周子嘅皇族身份，將東伏見宮當主一位取消，但就保留東伏見宮嘅皇族銜頭。


正冠狀病毒亞科係冠狀病毒科下面嘅一個亞科，下面有甲型冠狀病毒屬、乙型冠狀病毒屬、丙型冠狀病毒屬同丁型冠狀病毒屬四個屬。 大類病毒嘅統稱，外形橢圓，有少少似王冠。佢哋有啲可以引發細病，有啲就可以引發大病。


黑社會大哥阿郎出獄冇幾耐就同的士司機打架，之後同其中一人嘅舅父，亦係當地警司嘅九哥結怨。阿郎出獄之後曾經周圍搵往日兄弟討舊債，但對方除咗畀佢吃喝玩樂之外，其餘就不得要領。阿郎住喺寡婦林小雪經營嘅細酒店中，後者對佢嘅行為唔敢恭維，但就發現佢有顆善良之心，除咗畀佢嘅細佬帶嚟歡樂之外，亦幾次仗義幫佢哋解圍，兩人漸生微妙感情。


大部分嘅商人並冇行嗮成條絲路，佢哋主要係同中介商交易，而呢啲中介商亦紮根喺和田、敦煌之類嘅綠洲城市。之不過，粟特人就建立咗一個從粟特到中國、全程2400幾公里嘅商業網絡，而網絡又運作得相當成功，成功到于闐國嘅人直接將所有做生意嘅都叫做「粟特」，無論佢哋係咪屬於種族或者文化定義嘅粟特人。


殘疾人士登記證，俗稱殘疾證、白卡，係香港勞工及福利局康復服務中央檔案室為喺香港居住嘅殘疾人士提供嘅自願登記證件。呢款證件自1999年起推行，初時係張冇個人相片嘅證件。2005年4月起，大概兩年半內，逐步改換具防偽特徵並註有個人相片嘅證件。


呢個客運站係按咗中華人民共和國交通部嘅一級汽車客運站標準嚟起，喺2008年1月起好重開始搞營運，直到2009年6月，車站搬到廣州火車東站嘅廣園快速路嘅地皮之後，車站嘅規模同配套設施先至擴大同完善、發展咗。


香港中文大學保安組喺中大校園負責保安工作嘅單位，總部位於校園正門嘅保安交通中心一樓，編制上有90多人，現時由前總警司李永光擔任首長，近年因為強硬對付學生和平示威、被指老屈同不禮貌對待學生，以及其他被指濫用權力嘅手段，備受一啲批評。


山道文化公司，係香港一間綜合性文化機構，喺2016年成立。主要業務為代理發行香港書籍同埋文創產品，並經營「山道出版社」，自家出版同埋製作書籍。初期以販售、出版書籍為主，2022年起旗下事業延伸至網路媒體，推出晚報同埋專題報道。


2021年，山道文化首度參與香港書展，該書展係北京未經諮詢或香港人同意，強行實施《港區國安法》後嘅第一個書展，書展是否容許展覽政治書籍成為部分媒體嘅討論。貿發局就話參展商應知道國安法嘅界線，唔會預審書籍，又話唔認為書展內唔再有政治書籍出售。


山道文化被貿發局取消參與2022年香港書展嘅資格，之後佢計劃同10間獨立書店出版社，喺灣仔Mall Plus商場舉辦第一屆「香港人書展」。但去到7月12號，場地業主話負責人楊子俊違反部分場地使用條款，楊子俊相約好第二日朝早再會面討論，但之後業主拒絕會面同討論件事。


楊子俊話，業主指控佢地分租做法違反當初嘅的場地使用條款，但佢喺簽約嘅時候已經表明場地用途，唔屬於法律層面上嘅「分租」，合約亦有清楚列明「香港人書展」嘅活動名義。業主又曾經表示過場地曾用作「市集」用途，並可提供相關相片同埋介紹場地工程承辦商，反映佢哋知悉「香港人書展」嘅舉辦模式，質疑後面有政治考慮，對業主代表嘅決定感到極度失望及遺憾。


《比利·林恩的中場戰事》係一部2016年嘅美國電影，由李安執導，Kristen Stewart、傑士德加、Garrett Hedlund、Vin Diesel、Steve Martin、Joe Alwyn主演。


楊屋道係香港一條馬路，喺荃灣中部，條路以楊屋村命名，村已經搬走咗。佢係區內要道，全長約莫九百米，土地填海得返來。1970年代之前，楊屋道係荃灣嘅海邊。楊屋道比較開闊，不過佢喺舊市邊，熱鬧就唔及沙咀道。


楊屋道舊時有楊屋道運動場，舊時係個市主要運動場，不過後尾荒廢咗，用唻起樓。家下留返個茶水亭。而另一邊有楊屋道街市，未重建之前，係單層搭建嘅街市，裏面檔口林立。楊屋道同大河道，舊時有荃灣碼頭同荃灣碼頭巴士站，兩者因填海而搬遠。


社區文化關注 ，係香港一個非牟利組織暨慈善團體，推動以社區參與嘅方式，去做文物保育與活化、文化發展同埋教育。佢哋會舉辦唔同類型嘅工作坊、文化導賞、社區調研、社區報紙同埋有機耕作，同時營運緊土瓜灣故事館。


邱威傑係臺灣政治人物、部落客、YouTuber、網絡名人。現任臺北市議員，建國中學、台灣大學人類學系肄業。台灣渥克劇團編劇同演員、以筆名南宮博士從事遊戲評論、曾喺Madhead同北京迪士尼公司任職，2015年時成立65535工作室同埋YouTube頻道「上班不要看」，並以呱吉為名經營個人頻道，2018年以無黨籍身分參選第13屆臺北市議員松山信義選區嘅市議員並當選，成為第一位踏入政壇嘅台灣YouTuber。


2018年4月2號，邱威傑宣布以無黨籍身分參選台北市議員第三選區市議員，並將名改成「邱議員」，拍攝相關影片。同年5月，將姓名改返原名「邱威傑」。邱威傑嘅競選經費原訂係新台幣120萬，喺選後結算約花費170萬。


2018年5月23號，被媒體周刊王報導同其餘四位候選人係「友柯五劍客」，邱威傑表示「因為這名字實在太遜，叫我參加我都不屑，但如果柯文哲自己跑過來說，覺得你這個年輕人很有膽識，當別人對你釋出善意，會說不的人也是滿莫名其妙。


喵係貓叫聲嘅一種。一般貓咪發出嘅喵叫聲可能具有唔同嘅音調，有時會不停噉重複喵叫聲、低聲發出喵叫聲或剩係氣音。成年嘅貓好少會互相發出喵叫聲，多數只會對人類發出喵叫聲，因此貓咪對住人類發出喵叫聲嘅行為被認為可能係貓咪被馴化後，源自於貓仔發出喵叫聲行為嘅延續，目的係為咗引起主人嘅注意。


會督府，又叫聖公會會督府，家陣多數叫主教府，喺香港聖公會成立之後，正式成為香港聖公會教省辦事處，係香港聖公會一座歷史建築，位置喺香港島中環下亞厘畢道1號近鐵崗一帶，係「政府山」一部分，而家被列為香港一級歷史建築。


會督府嘅起源可以追溯到1843年史丹頓被任命為香港殖民地牧師。會督府喺1848年建成，原本係一間為華人而設嘅學校──聖保羅書院。當新嘅維多利亞教區成立時，史丹頓將書院移交給新任命的施美夫主教。喺1849年至1950年期間曾用做聖保羅書院校址，第二次世界大戰後聖保羅書院搬去般咸道。


2009年太平洋颱風季泛指喺2009年全年內任何時間，喺赤道以北及國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下本颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。


呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2009年太平洋颶風季。喺西太平洋產生嘅熱帶風暴係由日本東京颱風中心命名，國際編號為09xx，而美國聯合颱風警報中心會將嗰帶嘅熱帶低氣壓編上W字尾嘅編號。


2009年9月27號，一個熱帶擾動喺米克羅尼西亞楚克群島嘅西北約250公里嗰道形成。9月28號聯合颱風警報中心將呢個擾動升格做一個熱帶低氣壓，編號係19W。低氣壓喺9月29號日間增強做熱帶風暴，日本氣象廳為風暴畀個國際編號0917，同埋改名「芭瑪」。


第二日增強成颱風，再喺10月1號被香港天文台升格做超強颱風。芭瑪初時向西南偏西移動，之後穩定噉轉西北偏西移動，10月1號再微調向西北方推進。10月2號上晝，芭瑪稍為減弱，被香港天文台降格做強颱風，當日10點，芭瑪集結喺馬尼拉以東約560公里，以時速22公里向西北移動，橫過菲律賓以東海域 。


8月14號，喺密克羅尼西亞嘅彭培島東北大約750公里嘅太平洋海面有一個好廣闊嘅對流雨雲帶發展，但後來被發現雨帶開始發展一做一個低層環流中心，一個熱帶氣旋似乎喺道形成緊。直至8月16號下晝先至被日本氣象廳定格做一個熱帶擾動，第二朝，聯合颱風警報中心先至升格做熱帶擾動。


8月18號朝早，日本氣象廳升格做熱帶風暴，同一時間改名叫環高，下晝好快增強做一個強烈熱帶風暴，8月19號朝，日本氣象廳升格做颱風。原本估計環高會穩定噉向西，但喺8月20號朝早被聯合颱風警報中心升格做中度嘅三級颱風級別後，突然轉向北，加上同時喺菲律賓呂宋以北海域有一個熱帶氣旋發展緊，可能會產生藤原效應而令到路徑轉向不定。


2009年8月8號，日本氣象廳同聯合颱風警報中心做第一次報告，指一熱帶擾動係日本硫磺島以南約1000公里形成，第二日增強做一個熱帶風暴，改名叫做艾濤。移去日本，雖然艾濤由於在亞熱帶同熱帶氣候之間所形成，加上受到馬緯度無風帶影響，令到艾濤所維持嘅最高持續風速只有烈風程度，而且當時風暴中心同日本尚有一段距離，但係暴風圈同雲量卻達到颱風般的結構，其中暴雨造成日本13人死左。


於8月12號昇格做強烈熱帶風暴，繼續向日本本州關東地方沿岸嘅太平洋海面上移動，一直於西北太平洋海面上徘徊。但香港天文台方面就冇為艾濤升格做強烈熱帶風暴，並指艾濤已於8月12號08時係日本伊豆群島一帶轉化做一股溫帶氣旋並消散。


8月20號，位於日本沖繩東南嘅太平洋海面有一道對流雨雲帶髮展，被人發現雨帶開始發展一道低層環流中心，一股熱帶氣旋形成中。同日，日本氣象廳發出第一個熱帶氣旋警告。但第二日，日本氣象廳又再將個熱帶低氣壓降格做低壓區，不過當局仍然發出海上警告，直至8月22號早上指係台灣以東海域完全消散先自取消警告。


菲律賓大氣地理天文部門用自己一套嘅命名法，做嗰個國風暴責任範圍裏面嘅熱帶氣旋改名之用。同日本氣象廳不同，只要嗰個熱帶氣旋會好間接去吹襲菲律賓或者會影響周邊國家嘅話，就會用以下嘅熱帶氣旋名。名單每四年循環再用，因此今年名單同2005年太平洋颱風季嘅名單相同，官方暫時未公佈改名。


節目每次會派出兩位主持，學下點玩各種新奇有趣流行嘅運動，然後介紹啲運動資訊畀無份玩嘅其他主持。嗰兩個主持學識之後會互相比賽，其他人會按照佢兩個比賽前學習嘅影片，估下邊個會贏。基本上估錯咗嘅都要接受懲罰，如果全部估中，噉就會懲罰輸咗比賽嗰一個主持，但係有時會估錯嘅同埋輸咗比賽嘅都一齊罰，懲罰方法會同嗰次嘅運動有關，由贏咗嘅一方法定。


陳夢家就讀中中央大學，即家下南京大學法律系。其間佢係亦係詩人，登喺文學雜誌《新月》，所以佢同徐志摩等人，都叫做新月詩人。1931年，佢編咗本《新月詩集》，收咗十幾位新月詩人嘅詩，包括佢同徐志摩嘅詩。1932年，陳夢家中央大學畢業。


陳夢家先後響青島大學、燕京大學、同二戰時昆明嘅西南聯合大學任教。佢師事徐志摩同聞一多，係新月派詩人。陳夢家響青島大學工作期間，開始中意研究古文字，入咗研究院研究古文字，進而從事古史和考古研究。1944年佢同老婆拎到獎學金去美國，佢哋去咗芝加哥大學。


趙蘿蕤讀講文學博士學位，而陳夢家就敎授古文字學。期間佢收集流散響歐美嘅商周青銅器資料，研究古代的宗教、神話、禮俗而治古文字、古史同考古研究。佢收集到850件青銅器古文，準備響美國出書，但最終都無出到。


佢學術著作有，1936年嘅《古文字中之商周祭祀》、1940年嘅《西周年代考》、1945年重慶商務印書館嘅《老子今釋》、1946年北京圖書館、商務印書館嘅《海外中國銅器圖錄考釋第一集》、1955年到1956年嘅《西周銅器斷代》、1956年《殷墟卜辭綜述》、1957年商務印書館嘅《尚書通論》、1962年科學出版社嘅《美帝國主義劫掠的我國殷周銅器集錄》等等。


1966年8月，陳夢家響考古所畀人批判斗爭，畀人抄家。夫婦間屋人霸咗來用，畀人趕到車房爛屋。老婆發病兩次，但送唔到去醫院。佢畀人迫佢長跪院中，畀人吐口水，罪證係攻擊革命烈士聞一多「不洗澡，不換衣服，身上臭得要命」。


1966年8月24號傍晚，唐曆七月初九，陳夢家響考古研究所畀人鬥完，去到朋友屋企，「我不能再讓別人把我當猴子耍了」。佢唔想畀人玩，但無耐畀人追上門，畀人撳，畀人鬧。迫佢返考古研究所，成晚唔畀返屋企。當晚可能聽到附近折磨人死嘅聲。


中山大學新華學院係根據教育部教發8號文嘅精神，由中山大學同廣東東寶集團合作，經教育部批准設立嘅獨立學院，依託中山大學優良嘅教學傳統同雄厚嘅資本實力建設起身嘅一間多學科全日制應用型本科高等學校，分天河校區及東莞校區兩大校區。


喺1997年間，佢因為海怡半島物業變成銀主盤，同埋兼任擔保人借貸，前後爭落銀行逾350萬同6萬幾卡數。佢喺2000年1月至2001年7月期間，喺隱瞞欠債嘅情況下，向多間財務機構詐騙過百萬元借貸。去到2004年10月6號，佢被判罪成。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


浸豬籠，係古代嘅一種刑罰，專門對付確定有通奸行為嘅「狗男女」。平時，豬籠係用嚟運送生豬，唔畀隻豬掙扎所以用個豬籠裝住。而浸豬籠係將對狗男女好似豬咁紮起，裝入豬籠，先帶去遊街示眾，再運去河邊，將對狗男女連籠帶人浸死。


瑪拉基書係公元前五世紀耶路撒冷聖殿重建之後寫成嘅。有一特點，就係作者鍾意用問答方式來申述佢嘅觀點。先知瑪拉基號召祭司同人民重新立志，信守同上帝立嘅約。好明顯，當時上帝嘅子民生活腐敗，對於敬拜嘅事亦好疏忽。


館歸康樂及文化事務署管。二〇一五年四月二十三號開張。館址原擬與圖書館，以及知專設計學院土地一併撥作興建居屋，並已完成規劃，但因孫九招而胎死腹中。及後改作政府用地，至二〇〇八年八月，調景嶺臨時單車公園開幕為止。


高更係象徵主義運動嘅重要人物，除咗做畫家，佢亦係雕刻家，版畫家，陶藝家同作家。喺分隔主義 嘅影響之下，佢嘅畫表達主體嘅主體嘅固有意義，為原始主義同回歸田園風格開出新嘅方向，佢亦大力支持木雕同木刻成為一門藝術。


2009－2013年佢喺五年內贏得4次NBA最有價值球員。2012年占士攞咗第三個NBA最有價值球員後，亦喺同年得到生涯嘅第一座NBA總冠軍同NBA總決賽MVP兼奧運金牌，達成單季大滿貫，追平咗米高佐敦喺1992年所創嘅紀錄。


勒邦占士喺新秀賽季場均20.9分、5.5籃板、5.9助攻，係繼前辛辛那提皇家隊後衛奧斯卡·羅伯森同前芝加哥公牛隊後衛米高佐敦後，NBA史上第三位喺新秀球季就可以得到平均「20分、5籃板、5助攻」嘅球員。


騎士頭兩場作客都輸76比79，之後連贏四場晉級總決賽。勒邦占士喺第五場比賽表現出色，個人攞到48分、9籃板、7助攻，重包辦咗球隊最後30分中嘅29分，兩次加時之後以109比107擊敗咗活塞，再喺第六戰以98比82勝出，騎士得到隊史上嘅第一個東岸冠軍。


騎士嘅總決賽對手係聖安東尼奧馬刺，最後騎士直落四場輸咗。第一次打NBA總決賽嘅勒邦占士遭到馬刺嚴防，表現唔多理想，平均得到22.0分、7.0籃板、6.8助攻，同前三輪平均25.8分、8.3籃板、8.3助攻嘅表現有段落差。


艾斯高巴喺1970年初偷賣墳墓賺咗10萬蚊美金起朵，去咗麥德連做汽車銷售時，做埋道友嗰行。後嚟靠佢運可卡因到美國發嗮達，資產總數喺1989年殺到《福布斯》富豪榜排全球第七。後嚟佢俾人舉報賣毒品之後，為避開法律制裁，重用好多錢收買好多政府官員、法官同政治人物。


哥倫比亞喺1991同1992年期間，因吸毒導致將近28000人死亡事件而得人驚，所以政府開始打擊世界最大嘅毒品霸權主義。警方通過大量嘅偵查搜索，最後喺1991年捉咗艾斯高巴收監，但艾斯高巴驚住俾政府引渡返美國而喺1992年7月22號逃獄成功。


2021年12月18號上晝佢本身要為音樂劇《窈窕淑女》巡迴演出嘅札幌場次演出，點知下晝1點，沙也加喺札幌酒店14樓露天地方被發現，估計由20樓跌落去，而當時仲有生命跡象。送院後喺當晚傷重不治，終年35歲。


自由法國係第二次世界大戰時期嘅一個法國流亡政府，對抗納粹扶植嘅傀儡政府維希法國。佢喺1940年6月18號喺英國倫敦成立，由戴高樂領導。1944年8月25號盟軍光復巴黎之後，俾法蘭西共和國臨時政府取代。


呢張國語唱片大多數歌曲精選同翻唱咗之前喺香港大熱嘅粵語歌，例如你冷的像風，我希望你相信等，但重係唔缺乏製作精良嘅新品，似《別問》、《我不在乎等多久》等，主打歌曲《偷心》嘅曲風就比較反傳統。一般《偷心》被認為係一張對於1995演唱會過度性質嘅國語唱片。


喺1971年2月2號，嗰時為咗保護全球各地嘅濕地同所屬資源，有18個國家代表喺伊朗馬贊打蘭省藍善嗰度辦嘅聯合國國際氣候大會入面簽署咗濕地公約。為咗紀念公約正式出世，喺1996年10月嘅公約第19屆常委會決定咗，從1997年2月2號開始，每年嘅2月2號係世界濕地日。


楊立門，GBS，JP係香港男歌手同前官員。佢做過發展局同民政事務局常任秘書長，外號自詡「AO黎明」，喺做發展局常任秘書長時同時任局長林鄭月娥因為做事作風唔同而不和，後來佢喺2014年政務官周年晚宴上唱咗首《千千闕歌）》，獲林鄭月娥上台獻花，畀傳媒話係「一曲泯恩仇」。


楊立門自1982年8月加入政府政務職系後，喺多個決策局同部門服務，包括前市政事務署、前政務總署、前皇家香港警務處、前總督府、前銓敍科、前工業署、前教育統籌科、前工商局同工業貿易署，至2009年4月升為首長級甲一級政務官。


許少偉，SBS，JP係香港前公務員，1978年11月加入香港政府做見習屋宇測量師，1998年2月升為總屋宇測量師，2009年10月升為政府屋宇測量師，2011年9月／2012年7月做屋宇署副署長，2014年3月接替區載佳做屋宇署署長，任內發生淘大工業村火燭，至2017年1月開始退休前休假，由副署長張天祥接任署長。


李鐘玄喺1938年加入八路軍，1939年加入中國共產黨。喺抗日戰爭嗰陣做過中隊長、排長、連副政治指導員、連政治指導員、連長、營長等職業，打過陵川、甯國、樊莊、安陽、鶴壁、焦作、沁陽等好多場仗。喺解放戰爭嗰陣做過副團長同團長等職位，打過白坡、趙家廠、清化、寶豐、洛陽、登封、鄭州、淮海、及渡江等嘅仗。


李鐘玄喺中華人民共和國成立後，做過副校長、副師長、師長、南京軍區舟嵊要塞區司令部參謀長、駐印尼大使館武官、駐阿爾巴尼亞大使館武官、七機部第一研究院軍管會副主任、總參情報部副部長同門北京軍區副司令員兼北京衛戍區第一副司令員、北京軍區副司令員兼北京衛戍區政治委員、北京衛戍區政治委員等多個職位，打過韓戰。


大J，真名周世鏗，係香港男性YouTuber。佢2002年去咗日本留學，讀工商管理。2012年開始拍片上載到YouTube，主要拍打機。2019年，因為佢支持反修例運動，得到好多網民支持。2021年12月30號晚，佢喺IG宣佈已經正式移民咗去日本。


倒裝，修辭一種，調動用字次序，改動結構，唔順習慣，以求特出文意，意同而句異。文章字字句句都順口直序，人就好易眼順而忽畧要旨。倒裝寫法，迫人突然停低，諗諗句意。有倒裝，寫文亦唔會咁沉悶。個效果同寫詩拗句用意同出一轍。


墨子非樂上有句，「啟乃淫溢康樂，野于飲食，將將銘莧磬以力，湛濁于酒，渝食于野，萬舞翼翼，章聞于大，天用弗式。」當中「野于飲食」用咗倒裝，習慣本寫做「飲食于野」。按習慣，文句就平平無奇。只要倒裝一下，「康樂」同「飲食」就成對。


呢間學校嘅校徽方面，而家嗰版係一個大嘅綠邊白底圓圈，入面重有個細嘅綠邊白底圓圈黐咗喺住大圓圈入面。而大圈同細圈之間嘅位有一堆五個綠色樹葉，銷毀下面重寫住「荔湾中学」呢四個簡體字，而細圈入面有樖空心嘅綠樹響度。


2018年6月29號，荔灣區人民政府開辦咗荔灣區教育集團嚟搞中小學合作辦學，率先以省實、廣雅、協和等省市屬示範性高中機場上合作，搞3大教育集團。重喺荔灣區內搞咗由真光、一中、四中、南海同西外嘅教育機構，呢間學校俾西外機構吞併咗，從而成為歷史。


民工，又叫農民工、外來工，指嘅喺為咗工作從農村移民到城市嘅工人。「民工」喺中國大陸改革開放前就出現嘅稱謂，源自於九一八抗戰時期嘅民兵，被尊稱做「民夫」、「民婦」，大陸解放之後改叫民工。早期民工嘅工作離土唔離鄉，或者短期離鄉，而「農民工」嘅稱謂係由改革開放之後，眾多嘅農民進入城市後出現。


貴廣客運專線係中華人民共和國一條起緊嘅鐵路，自貴州貴陽，經廣西桂林、賀州去到廣東廣州。設計線路長度857公里，起好之後貴陽至廣州嘅列車運行時間可以縮短到五至六個鐘頭。2008年10月13號開工起，工程投資858億元，預計6年內起好。


神威·太湖之光係由中國國家並行計算機工程技術研究中心研制嘅超級電腦，2016年6月20號喺LINPACK中以93PFLOPS嘅測試結果超越咗天河2號，成爲世界上最快嘅超級電腦，直到2018年6月8號俾美國嘅超級電腦Summit超越。


神威·太湖之光都係中國大陸首度自行設計唔使用英特爾等美國公司嘅核心產品而登上TOP500第一名寶座嘅超級電腦。呢個機組被認為係中國政府面對美國政府限制英特爾、輝達等廠商對華出售運算裝置嘅正面回應，核心組件都由中國自主設計並喺中國生產。


脈動變星，變星一類，光度有周期咁變，類似脈動，實情佢縮下脹下，光度跟住變，又叫脈動變光星。一七八四年九月十號天桴四發現會脈動變光。幾個月後，又另有發現造父一有相同現象，因而又叫造父變星，成為典型。之後又發一啲星有同類變化。


當初之所以改成噉，係借鑒咗歐美國家按數字同方位做名而體現出簡潔同方便。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名。


十九世紀末宣教士從德國、北歐、美國來到中華大地傳道，在東北、山東、陝西、河南、湖北、湖南、廣東等地建立教會、學校、 醫院等。中華信義會，信義神學院和信義書報部於二零年代先後成立。1948 年 12 月 1 日，信義神學院從湖北灄口搬去香港，神學院畢業生在港展開福音工作，藉著設立堂會、興辦學校及社會服務來傳揚福音。


噬魂師係由大久保篤創作嘅日本漫畫作品。由2004年開始連載喺Square Enix出版嘅「月刊少年GanGan」，本來只係3個刊登喺03年夏季號、秋季號「GanGan POWERD」同04年1月號「月刊少年GanGan WING」嘅短編作品，呢啲都收錄喺單行本第1集，實際上嘅第1回係04年6月號「月刊少年GanGan」刊載嘅「補習」。


故事以「工匠」瑪嘉同「武器」SOUL EATER為主軸展開。呢間學校係專門培育「工匠」同「武器」，要「武器」收集99個快變成鬼神之卵同1個魔女嘅靈魂，「武器」就會變成死神大人專用嘅武器「Death Scythe」。


「工匠」同「武器」係一對嘅，「工匠」同「武器」嘅靈魂波長配合會令到戰鬥力提高。「工匠」參與實戰，「武器」則會變化成自己擅長形態嘅武器支援「工匠」。「武器」可以控制同支援「工匠」靈魂波長嘅增強。「工匠」就擁有探測靈魂種類同位置。


富豪B10BLE係富豪B10B嘅低入口版本，有一副富豪10升臥置引擎打直擺喺車尾中間。佢有兩軸同埋三軸版，初時可以揀富豪THD103、THD104柴油引擎或富豪THG103天然氣引擎，1990年代中之後就可以揀富豪DH10A柴油引擎或富豪GH10A、GH10B、GH10C天然氣/沼氣引擎。


砵典乍街，又寫砵甸乍街，係香港一街，喺中環一帶。原街只係行人，依山而上，時斜路，時樓梯，舖晒石板，所以又叫石板街。後尾跟填海，向北伸入填地，呢段可以行車。中環填地一段，由干諾道中起，到皇后大道中止。過皇后大道中之後，就係石板街。


干諾道街口，可以上行人天橋，駁去全港最長嘅行人天橋，卽中區行人天橋，側邊有交易廣場。干諾道到德輔道一段，東南一邊，有 華人銀行大廈同華懋大廈，而西北一邊，有永安集團大廈。華人銀行大廈，有門牌二號A。喺德輔道街口，見電車路橫過。


石板街會過士丹利街，再上就到威靈頓街，呢度街口，亦斜角分出擺花街。過威靈頓街之後，再上，東面有樂慶里，西面有伊沙里，再上就係荷李活道同雲咸街分界，對住舊中環差館。舊中環差館，舊時又叫巡補房。《香港雜記》有云，「由砵典乍街直上，便是巡捕房之正門。


喺芬蘭西岸同瑞典東岸之間，南面以奧蘭島同群島海為界。南北長725公里、東西闊80至240公里不等，平均深度為60米，最深處係295米，面積係117,000平方公里。波的尼亞灣由兩部份構成，南部係波的尼亞海，北部係波的尼亞海灣。


天琴座係家下八十八西洋星座之一。佢響天球北部，佔天球面積286平方度。地球北半球來講，天琴座係夏天嘅星座，即係夏夜會見到。肉眼可以睇到嘅星，約莫45粒到。有一到四等星9粒，即係有1等星1粒、3等星2粒、4等星6粒。


停泊島喺馬來語入面有「停泊」意思，因為佢係曼谷同馬來西亞之間嘅交易點。即使依家旅遊業佔咗島入面大部分經濟活動，但係幾個世紀以嚟，呢啲島嶼人煙稀少。停泊島嶼喺好多19、20世紀嘅地圖上標示為「站點島」。


自然旅遊為當地居民嘅收入來源。大停泊島同小停泊島都有棕櫚色嘅白色珊瑚沙灘同碧綠色大海。當地熱門嘅活動包括潛水、浮潛同游水。多數海灘啲水都好淺，可以喺附近睇到好多墨魚同鸚嘴魚。喺潛水方面，主島周圍有幾十個潛水場，仲有幾個較遠嘅離岸站點。


停泊島周圍水域清晰，呈碧藍色。島上嘅海洋公園有好多珊瑚同魚類。繁忙季節時嘅水係平靜，係好好學習潛水嘅時機同島上潛水中心之一。同浪中島以及熱浪島等周邊島嶼相比，停泊群島上有各種各樣嘅住宿選擇。大多數住宿都喺大停泊島同小停泊島。


瓜拉勿述旅遊業嘅增長令到當地出現好多度假村，同埋潛水多種選擇。當地好多地方提供獲得PADI認證嘅機會，可以睇見海入面各種殘骸同珊瑚礁。停泊島上有好多唔同種類嘅生物，例如蜥蜴、有毒蜘蛛同壁虎等。而喺水中同珊瑚礁附近亦有海龜、小丑魚、墨魚同黑色鯊魚等海洋生物。


正常營業時間，瓜拉勿述每個鐘都有提供前往停泊群島嘅渡輪服務。由吉隆坡或者其他地方嚟呢度嘅旅客可以透過蘇丹依斯邁布特拉機場同蘇丹馬慕機場，或者係東海岸線再搭巴士嚟呢度。當地碼頭亦有提供的士服務。一班渡輪大約40分鐘，而好多度假村亦會同渡輪公司合作為旅客提供服務。


當地擁有通往各間度假村嘅路線。而大停泊島上一條小徑穿過厚厚嘅叢林，一啲小徑可以通去海灘，遊客可以喺呢度自由遊蕩。乘搭水上的士，可以安排喺大多數度假勝地嘅最簡單旅行方式。群島入面旅行最簡單嘅方法係搭水上出租車。


1922～1925年間，美國華僑余平正起爾棟樓。嗰時華人喺美國凈係洗碗、織衫褲同埋做廚師呢三種俾人笑甩大牙嘅工。嗰時睇華人就將好辛苦賺咗啲錢都寄返畀親人，之後攞住愛國熱情返嚟中國，跟住喺廣州東南邊嘅東山嗰度落戶。


而「平正紀念樓」嘅名係主人諗住自己嘅後代都有返自己祖之前做過嘅嘢繼續噉傳到底。不過後嚟啲仔都結嗮婚，生咗2個孫，後嚟喺1979年嘅越南戰爭又退出咗中國。結果平正紀念樓換咗幾次主人，而家俾廣州市政府收返。


九不得，全名為「港澳居民不得從事活動一覽表」，係指一張由台灣內政部移民署喺2023年1月3號公告嘅一張清單，內容明文禁止喺台灣嘅香港人同澳門人參與九種唔同性質嘅活動，內容被指剝奪集會及言論自由，文件上線一天內就被移除，陸委會之後話係「誤植」，但有評論指事件已經損害政府公信力、同埋引發寒蟬效應。


前154年，漢景帝聽晁錯嘅建議，實行削藩，吳王劉濞乘機拉攏另外六位劉氏藩王發起「七國之亂」，景帝為咗息事寧人，就殺咗晁錯，但七王冇收手，景帝派周亞夫帶兵打敗叛軍主力吳楚聯軍，其他五王亦都畀中央政府打敗曬。


中西區山頂選區議席，原本屬於自由黨陳浩濂，但係因為加入政府做財經事務及庫務局副局長所以出缺議席。至於東華選區嘅民建聯議員蕭嘉怡，亦因為獲委任做政務司司司長政治助理所以出缺議席。政府早前公布呢兩個選區議席出缺。


中西區區議會山頂選區同東華選區補選響10月3號到16號接受提名，9月22號響憲報刊登公告。選舉事務處發言人說，如果補選入面有選區手攞到有效提名嘅候選人超過一個人，就要響11月26號響多個一個候選人嘅選區搞投票補選，嚟填補議席空缺。


呢一屬嘅植物係一種巨型嘅熱帶常綠喬木，原產東南亞，有「果王」之稱。原產地係汶萊、印度尼西亞同馬來西亞。亦有一啲人認為原產喺菲律賓。榴槤生長地遍佈東南亞佢主要生長喺泰國、馬來西亞、印尼等地，其他種植榴槤地方包括柬埔寨、老撾、越南、緬甸、印度、斯里蘭卡、西印度群島、佛羅里達州、夏威夷、巴布亞新畿內亞、波利尼西亞群島、馬達加斯加、海南島、澳洲北部同新加坡。


榴槤營養豐富，100克榴槤含有熱量153卡路里、蛋白質2.6克、脂肪3.4克、糖類27.9克、維他命B 20.13毫克、維他命C 23.3毫克，重有好多微量元素，包括鉀。榴槤含豐富嘅雌激素可能增加女性嘅生育機會。


亞洲東南部早喺史前時代已食用榴槤，但西方世界認識榴槤得大概600年。已知歐洲最早榴槤嘅紀錄係意大利旅行家尼科洛·達·康提，喺15世紀前往東南亞時紀錄。葡萄牙醫生加西亞德奧爾塔喺1563年出版嘅書中描述榴槤喺印度當藥用。


榴槤係一種典型嘅熱帶生果，產地為泰國、馬來西亞等國。某啲品種嘅榴槤唔摘得，唔係就唔能夠繼續成熟，果樹亦會受損傷。只有等佢成熟後自己跌落嚟。榴槤樹種類眾多，有啲種四、五年就可以結果，有嘅要六到八年先能夠結果。


絕大多數嘅榴槤樹每年結果一次，一樖樹每年可生產七、八十個榴槤。佢重有個奇特現象就係老莖生花，因為佢一個果大嘅重達1－2公斤，樹上細小嘅樹枝好難承受咁重，佢就喺主幹上開花結果。係適應環境嘅結果。一個榴槤樹掉下後不斷成熟嘅兩到四日，係最好味嘅，但經過五到六日後，大多數人會認為呢啲係爛熟又難食。


欒雲平，中國北京德雲社相聲演員，清華大學畢業。2006年正式拜師郭德綱，做咗郭德綱入門弟子。主要同小師叔高峰搭檔演出，以捧哏做主。亦為每次演出嘅節目單嘅安排者。主要作品有《反八扇》《地理圖》《公車趣事》等。


雖然一個國家嘅勢力範圍，有時會係經過官方嘅同盟或者條約嚟做，但係更常出現嘅，就係非正式嘅影響方法，係軟文化嘅一個例子。如果一個勢力範圍做到非常極端，嗰個地方更加有可能成爲另外一個國家嘅衛星國甚至殖民地。


例如，Microsoft 喺作業系統嘅行業，有“擁抱、擴充再消滅”嘅口號，表明咗佢對能夠喺行内壟斷勢力嘅願望。因爲間公司非常成功，所以其他比較細嘅同行公司，都會先考慮自己嘅產品係唔係同 Microsoft 嘅相容。


比利嘅球員生涯好威下，之但係佢成世人都只係效力巴西強隊山度士足球會，只有喺1975年佢三十五歲左右打過美國聯賽。佢球員生涯幾乎每個位置都識打，包括足球守門員，所以啲人先稱呼佢做球王。佢贏過三次FIFA世界盃冠軍。


比利除咗踢波技術好之外，最多人談論嘅係佢嘅「烏鴉口」。佢每次世界盃都會預測邊隊會係冠軍，之但係唔單只次次都唔準，畀佢睇好嘅球隊多數都冇好下場。其中喺1994年FIFA世界盃，比利預測話哥倫比亞會贏到世界盃，但哥倫比亞唔單只分組賽就出咗局，更有參賽球員安德烈斯·艾斯高巴返國之後畀人槍殺。


港獨派喺20世紀已經開始存在，當時有部分香港商人提倡香港獨立，效忠香港，而唔係依賴中國或者英國。到2016年，港獨派再次受公眾關注，包括香港民族黨嘅成立。仲有，本土民主前線嘅梁天琦因為主張獨立而被政府禁止參選，青年新政嘅立法會議員亦都因為展示獨立標語而被取消資格做議員。


第二次世界大戰爆發之前，部分香港華人嘅精英階層唔希望同中國本土嘅華人被睇埋一齊，所以佢哋曾經促使港督楊慕琦響應十四點和平原則，推動關係到民族自決嘅本土政府計劃，但係因為二戰發生而暫時停頓咗。二戰完咗之後，跟住嘅國共內戰令大量難民去香港逃難。


喺有一段時間入面，香港警察愈趨腐敗，貪污嘅風氣逐漸盛行，甚至出現警黑勾結嘅情況。喺人口急升嘅情形之下，香港平民嘅生活質素嚴重下降，但係港英政府卻維持一貫由佢嘅做法，所有民眾嘅需求當睇唔到，净係圍住啲有錢有權貴嘅華人。


當時民眾之間有唔同抵觸政府嘅諗法，有部分人開始支持共產黨，亦有部分人主張用民主制度嚟討論同解決社會問題。由於亞洲區嘅冷戰背景嘅緣故，英國開始擔心香港會有内部反英嘅聲音，而港督葛量洪亦都因爲咁而擱置咗民主普選嘅計劃，令主張民主化嘅精英階層都開始唔妥港英政府。


社運人士馬文輝認為，就算香港人認同自己係中國人，都唔會受國民黨同共產黨嘅政府接受，所以香港人應該效忠自己同香港，先至係解決問題嘅方法。佢冇加入國共兩黨，亦冇參與港英政府，而係選擇成立“香港民主自治黨”同埋“聯合國香港協會”兩個組織，主張以和平手段嚟追求民主、自治、獨立。


六七暴動後，英國發現香港平民普遍都係反對共產主義，同港府企喺同一陣線，而政府亦開始有效咁施政嚟改善民生，包括推動香港本土化運動嘅發展。因為英國有處理愛爾蘭問題嘅失敗經驗），本身係蘇格蘭人嘅麥理浩認為香港人唔會，亦都唔應該，長遠咁效忠英國。


2016年3月28日，香港民族黨成立，召集人係陳浩天，發言人係宋超然，主張香港脫離中華人民共和國，並建立獨立嘅主權國家，叫“香港共和國”。呢個黨嘅政綱並唔排除任何手段，無論係議會、參選、社會運動、公民抗命、武力、軍事等等，嚟實現港獨嘅夢想。


2016年6月26日，招顯聰成立咗“香港歸英獨立聯盟”嘅組織，佢開舉行記者會嘅時候，宣佈計劃參選2016年立法會選舉，話提出英國暫時咁喺香港恢復主權做過渡期，先歸英後獨立。佢同時尋求香港人嘅捐款，亦有宣佈香港嘅本土派係敵人。


2018年1月25號，巴西上訴法院三位法官維持原審對前總統盧拉受賄同洗錢罪成立嘅判決，更將刑期加長兩年半到十二年。盧拉重可以上訴到最高法院，期間唔使服刑，但係基於法例禁止被定罪嘅人參選，今次上訴判決大大降低盧拉再次參選總統嘅可能。


嘉駿，係香港無綫電視藝員基本藝人合約藝員，第13期無綫電視藝員訓練班畢業，同期有林峯、楊怡、張美妮等藝員。喺無綫電視拍咗五年戲後，考入北京電影學院，成為北電表演系有史以來首位香港學員。師承張華教授，同班同學有李東學、沈泰、黃璐、侯京健，同門師兄弟有周一圍、張頌文、韓雯雯。


無我，係荷蘭嘅語言學者。佢以研究藏緬語言而出名，提出咗漢藏語系嘅新譜系分類。佢有宗喀名，叫དགེ་བཤེས་འཇམ་དབྱངས་འོད་ཟེར།，漢譯文殊光明博士。除咗藏緬語族研究外，佢仲做語言哲學，做嘅係共生依存主義哲學，呢種哲學將語言睇做有機體。


無我嘅父母係荷蘭人，出生喺美國維珍尼亞州嘅北安普頓縣那沙華鐸思。1979年喺維珍尼亞大學取得生物學學位，之後去咗荷蘭嘅萊頓大學，去學斯拉夫語、一般語言學。1987年憑住廉布文語法研究，取得萊頓大學嘅博士學位。


無我喺1983年起，去喜馬拉雅各地搞田野調查。1989年到1992年間，喺不丹政府嘅宗喀語普及委員會嘅支援下，佢去不丹全土搞語言調查。另外佢創立咗「大喜馬拉雅地域嘅語言同基因」計劃，喺2003年到2006年間，對不丹國內各民族搞DNA調查。


共生主義嘅主張，係話語言喺人科生物嘅腦內同人共生，係個符號性嘅有機體，從呢個諗頭出發，人類幫助語言擴散，而語言贈與人類思考嘅形式，於是人同語言之間結成互惠關係。另一方面，文化共生主義係將語言共生主義普及、延伸到宗教同文化方面嘅哲學。


焉支山之名，見於漢皇帝劉徹時，攻匈奴。焉支有兩說，一說山有紅花出胭脂，女人化粧用。之不過古時胭脂，就有寫焉支，亦可以倒轉話，話胭脂之名，出自焉支山。一說，為匈奴一族閼氏，閼氏漢時古音，或與焉支同，閼氏亦居於焉支山一帶。


其明年春，漢使驃騎將軍去病將萬騎出隴西，過焉支山千餘里，擊匈奴，得胡首虜萬八千餘級，破得休屠王祭天金人。其夏，驃騎將軍復與合騎侯數萬騎出隴西、北地二千里，擊匈奴。過居延，攻祁連山，得胡首虜三萬餘人，裨小王以下七十餘人。


長壽路站嘅收費區喺站廳嘅中間偏東嘅位，而西邊係人行通道，四圍都俾商舖圍住嗮，收費區有好多部扶手電梯同樓梯往返月台都得，而專用𨋢喺車站嘅北邊免費區域入面，乘客若果有需要嘅話，可以向車站工作人員查咗車飛後嚟協助用。


喺1988年嘅地鐵路網規劃入面就出現咗西關地區嘅車站，嗰時嗌多寶路站，不過同而家嚟對比係偏西咗一大橛嘅位，去到逢源路同多寶路嘅交界。後嚟喺徵求咗市民意見之後就搞咗個「十字線網」規劃。而呢個規劃就係將嗰時嘅1號綫改咗向東邊啲行，去到而長壽路同寶華路嘅交界，重改名嗌長壽路站。


喺2011年，廣州地鐵計劃將成條1號綫搞車站翻新，佢就係將原先有啲牆面瓷磚剷嗮佢，變成掛統一嘅灰石板嘅同時，重換埋假天花同埋部分燈飾上去。後嚟因為有位學生仔喺烈士陵園站嘅B1出入口附近舉咗牌，重話「車站色調『統一』會搞出識別難」嘅問題，希望啲人支持聯名反對「統一」化嘅翻新行動。


後嚟呢單嘢俾媒體猛咁關注，有大多數市民都猛咁鬧呢個翻新係究竟有乜證據同理由。最後，翻新工程就噉停咗。凈係得呢個站同楊箕、體育西路同廣州東站因為已經逳咗手重剷嗮之前有啲牆面，佢凈係按返原計劃嚟掛返灰色花崗岩嚟搞掂個牆面翻新工程。


喺地鐵站B出口附近嘅大笪地商業城地塊係地鐵公司嘅，以前係長壽路站嘅施工工地。喺地鐵開通咗之後，地鐵公司將地塊畀返大笪地商業城物業。但喺2014年3月6號，地鐵公司話喺2014年3月底收返大笪地地塊。由於呢個站冇話要起轉車車站嘅計劃，至於會繼續大笪地模式定係另外有新嘅商場出現，而家重係未知。


呢個站喺廣州嘅老西關傳統地區，附近冇幾遠就係上下九步行街同泮塘嗰邊，喺呢個附近都有好多住宅、食肆、商場呢啲生活設施。除咗附近居民成日攞佢嚟坐車之外，如估其它地區啲市民同遊客去上下九嗰邊，都嚟坐1號線到呢個站落車。


陶陶居係廣州嘅老牌茶樓。喺1880年清朝嗰陣，有個嗌黃澄波嘅人睇到呢度冇咩茶樓噉，於是買落間百幾平方米嘅西關大屋。佢老婆個名嗌「葡萄」，所以當時起名做葡萄居，當時買嘅係姑蘇式嘅清茶細點，生意幾好。後來黃澄波死咗，間茶居跟住執笠。


1927年，茶樓大王譚傑南代黃澄波重開茶樓，佢搦咗六萬兩銀喺下九路嘅原址重開。後來因爲超支，佢嗌關恒昌幫手，最後用8萬1600文起返間嘢。但係新股東話「葡萄居」個名唔好聽，於是改名爲陶陶居，意思係「樂也陶陶」。


中華人民共和國成立後嘅第七年，因中國共產黨搞公私合營，間嘢被充公。重喺1966年變咗國有企業。文革期間受到剷除一切牛鬼蛇神嘅思想影響，間嘢俾當局改名成東風樓，所在嘅第十甫路就變成「秀麗路」直到1971年9月先至打回頭。


2015年7月初，廣州陶陶居食品有限公司又去咗廣州交易所發公告，將陶陶居商標嘅餐館服務專案權限掛出外判，收尾畀主營山東菜嘅食尚國味飲食集團投得標的，簽低合約期至2024年，據悉陶陶居品牌使用費將由茶樓營業額度抽取點數方式來結算，保底數係279.


11萬。陶陶居食品唔參與茶樓具體營運，但會監督茶樓嘅裝修風格及產品品質，要求食尚國味5年內至少新開設5間陶陶居茶樓。市面由此見到幸運樓、廣州工業發展集團、食尚餐飲3家企業共用陶陶居商標嘅局面，其中幸運樓同食尚餐飲係獲授權負責陶陶居餐飲嘅運營，而包括月餅、餅乾等陶陶居品牌嘅食品加工仍由廣州工業發展集團下屬嘅國資公司來生產、售賣。


陶陶居充滿著嶺南建築風格。 老舖喺1933年重開陣有較多改建，當中大樓係三層鋼筋混凝土結構，天面有六角亭，裝飾嘅彩畫灰飾等極富嶺南風格。內設卡座正廂、大觀園、濂溪清舍、八卦圖形等卡位，別具匠心。為迎合埋文人清雅風格， 內籠牆壁掛埋咗名人字畫、詩詞對聯，七彩玻屏風上仲刻埋詩畫，供茶客欣賞。


有講話陶陶居嘅招牌係康有為寫嘅，用嘅係石門銘碑法。康有爲喺萬木草堂敎書嗰陣成日來呢度飲茶，於是親筆寫招牌。亦有種講法認爲係康有為爲佢妾侍「陶陶」嘅閨房題字，後來流入茶樓老世度。喺戊戌變法失敗後、康有為走難，之後革命思潮興起，康有為嘅保皇思想唔合時勢，茶樓主人驚畀人話，於是去咗牌入面「康有為」嘅名。


另外仲有歷屆美食節獲獎菜式，如金牌麻皮乳豬、滋補鹽燉雞、浙江風味雞、瓦煲鎮江雞、秘制乳鴿皇、花膠洋參燉水魚、瑤柱綠豆扣田雞、金粟桂魚件、花枝秋菊、雙果紫菜丸、瑤柱綠豆扣田雞、百花齊爭豔、哈蜜水晶丸等。


陶陶居嘅仲有歷史悠久嘅精美點心廣受好評，每日供應嘅點心有成百款，如乘風破浪船、陶陶蝦餃皇、蟹黃幹蒸燒賣、蜜汁叉燒包、鴛鴦雞蛋撻、陶陶甘粟餅、海南水晶球、五仁白綾酥、裱花蛋糕、迷你像生、欖蓮香波、香麻鴛鴦卷、雞粒千層盒等。


濟州廣播，原名濟州國際自由都市廣播，係一家地區私營廣播同電視公司，位於韓國濟州特別自治道濟州，最初成立於1994年4月10號，並於同年開始演示播映，之後在2001年12月7號時公眾開始測試播映，再於2002年5月31號開始正式播映。


呢條線係香港北區巴士線喺2013年開始嘅「區域性重組巴士路線」計劃裏面建議開嘅一條巴士線，以方便北區居民來往港島東區。條線原本計劃係由由九巴獨營，冧巴係「373B」，來往上水同嘉亨灣，後建議改為來往上水同天后站。


條線原訂喺2013年9月開，不過城巴亦有意加入營運，故要考慮以聯營或投標方式決定營辦者，令條線遲咗開。最終，運輸署公佈路線由九巴同城巴聯營，冧巴改為678，港島區總站定喺銅鑼灣，係北區首次開辦由城巴提供服務嘅專營巴士線。


本線係北區第一條來往港島東區嘅專營過海巴士路線，同需要多次轉乘嘅鐵路相比本線定線直接，可以由北區直接前往太古坊一帶嘅港島東商業區，因此開辦以來客量都好高，好多班次都成日頂閘，朝早嘅班次一般喺「華心邨」分站後就已經滿座。


喺舊約聖經上帝嘅代言人當中，阿摩司嘅信息係第一個有詳細記錄嘅。阿摩司雖然來自南國猶大嘅一個鄉村，不過喺北國以色列傳道。嗰時大概喺公元前八世紀，當時國家繁榮，宗教生活特別顯著，人民過安定嘅生活，人民以為呢啲係上帝賜福畀佢哋嘅徵兆。


民間相傳長平公主喺大明亡咗之後出家做尼姑，學到一身武藝，是為獨臂神尼，重搞反清復明，收咗呂四娘等人為徒，但係呢個傳說純屬虛構。而金庸小說碧血劍嘅阿九、鹿鼎記嘅九難同埋梁羽生小說江湖三女俠嘅獨臂神尼都係用呢個傳說嘅長平公主做原型。


全職媽媽康雅悠同老公游在山有一個兩歲嘅囡囡游日童，同雅悠父母康樂同方楚翹一齊住，好大壓力。在山密謀脱離楚翹操控，但父母游大浪同金美歡不停製造麻煩，令在山成日蝕底。雅悠、在山因為親職分工嘅問題而有磨擦。


雅悠堅持出去打工，在山由抗拒育兒，到慢慢學習平分養家同持家嘅責任，甚至接受女主外、男主內，擔當湊仔公，而雅悠亦漸漸領略到親職同自我之間嘅平衡。同時，「四大長老」之間嘅新仇舊恨此起彼落。在山細佬游在風同老婆張碧姿，仲有雅悠表姐葉帆同老公關志淙，種種育兒生活上嘅矛盾同難關，都突顯囝囡係父母終身學習同成長嘅契機。


四天王天，又叫四大天王天、四王天、四大王眾天等。根據佛教經典，須彌山腹有一山，名犍陀羅山，有四山頭，各住一山各護一天下，所以又稱為護世四天王 ，係六欲天嘅第一重。嗰個天同一大世界嘅日、月等平面，日月星宿上又有日月星宿天，喺其下有堅手天、持鬘天、常放逸天，係四天王部署多福鬼所居，所以亦算喺四天王天中。


學校喺1966年開辦，初期嗌過紅江中學，期間屬中學六年制嘅學校，1982年改名做神岡中學。改名之後學校亦將體育搞出辦學特色，重定咗中長跑做傳統體育運動項而被頒布「廣東省田徑運動項目學校」同「廣東省長跑學校」嘅稱呼。


另有一級B快門，B係英Bulb，即燈膽咁解。佢意思係大量曝光。當相機校到B快門嗰陣，撳住快門掣，快門就會打開，直至到手指離開快門掣為止，快門先至閂埋。因為人會手震，撳住會震到部機，所以會另有快門繩，來遙控個快門。


徐梓耀香港電影導演、編劇。曾經係李奧貝納廣告Leo Burnett Worldwide、麥肯廣告McCann Erickson等國際廣告機構擔任創作總監、美術、數碼設計等職務。2012年開始參與影視製作，導演同埋編劇嘅電影包括「電影痴漢」、「YOLO」、「假冒女團」仲有ViuTV劇集「地產仔」等等。


馬騮搣於電視訪問中透露，加入商業電台係一個意外。大學畢業之後，原定去美國大峽谷擔任導遊展開UFO探索旅程。但暑假回港見電台招聘「兼職交通消息報導員」，因而投考而獲取。最初因報導交通消息開始廣為人知，後來擔任電台幕後製作，近年活躍於幕前工作。


佢初期活躍於的士、小巴等公共交通運輸群組，及後因節目《馬路的事我哋的事》到車房親力親為維修，以及親身上陣賽車活動，成功擺脫女生固有形象而冒起。後期車壇版圖更延伸至貨車、電單車群。現時嘅佢同各大汽車品牌都有聯乘合作。


沙頭角公路交匯處係香港一公路交匯處，喺新界北萊洞附近，駁通沙頭角公路同香園圍公路。交匯處呈長圓形，喺正梧桐河上便，除咗駁通兩條公路，亦兼駁禾徑山路。沙頭角公路去到依處就入咗廻旋處，為東西兩端，而香園圍公路就以天橋橫越廻旋處，禾徑山路就喺廻旋處西北面入。


《太空戰士X》係日本太空戰士系列嘅一隻戰略電子遊戲，屬第十代作品，喺PlayStation 2、PlayStation 3、PlayStation 4、PlayStation Vita同Windows平台玩，2001年出。


事實查核實驗室係香港一個由文化及媒體教育基金資助成立，針對內容農場，輿論機器同埋假新聞，對網上傳言作出驗證嘅組織。佢哋嘅核實報告，除咗喺自己Facebook個度之外，亦會喺立場新聞、香港獨立媒體同眾新聞等平台發佈。


2020年9月14號，李梓敬喺自己Facebook貼咗《星島日報》一篇文章截圖，圖中顯示文章標題指有研究揭露武漢肺炎疫情早喺武漢爆發之前喺美國傳播，李又反問係咪要向美國政府追討損失。事實查核實驗室就查證到，嗰篇文章引述研究推測美國可能喺2019年12月尾已經出現武漢肺炎病例，但唔能夠證實12月尾美國有爆發。


商人冼國林曾經喺自己嘅YouTube頻道發佈短片提及一宗「藏有攻擊性武器」案件，批評法官曲解條文中「藏有」一詞嘅意思，改為「展示」攻擊性武器至可以定罪，而屈穎妍同葛珮帆都有類似嘅觀點。但事實查核實驗室就查證冼國林有可能將唔同案件溝埋嚟講，而且比較咗《公安條例》下「攻擊性武器」嘅定義同埋香港法院過往嘅裁決，法庭需要證明被告有意圖用呢啲工具傷人先告得入，從而證實冼國林發佈誤導內容，而且對法律理解錯誤。


中國電影家協會，簡稱中國影協，係中國境內編劇、導演、演員、制片人、攝影師、美術師、錄音師、作曲家、評論家、事業家、教育家、電影發行放映員、科研人員等電影界各行業嘅專家組成的人民團體，喺1949年7月成立。


協會實行團體會員同個人會員制，依家有個人會員6000幾個。由成立到依家，中國電影家協會主辦金雞獎、百花獎同中國金雞百花電影節等重大電影獎項頒獎典禮，重主辦《電影藝術》、《世界電影》、《中國電影年鑒》、《大眾電影》等電影期刊，有著廣泛嘅影響力。


目前，中國電影家協會係中國文學藝術界聯合會團體會員，接受中國共產黨領導。協會嘅最高領導機構係全國會員代表大會、理事會和主席團。喺會員代表大會、理事會、主席團會議閉會期間，由駐會副主席、秘書長領導，主持中國電影家協會日常工作。


1949年7月，召開第1次全國代表大會，成立咗中華全國電影藝術工作者協會，選舉陽翰笙做主席。1952年實際停止活動。1954年4月，召開第2次全國代表大會，成立咗中國電影工作者聯誼會，選舉蔡楚生為主席。


1978年，協會恢復。1979年11月，召開第4次全國代表大會，中國電影工作者協會改名做中國電影家協會，選舉夏衍做主席。1985年4月，喺第5次全國代表大會上，夏衍繼續當選做主席。1998年8月，召開第6次全國代表大會，選舉謝鐵驪做主席。


2003年12月，召開第7次全國代表大會，吳貽弓當選做主席。2006年4月20號，協會官方網站正式開通。2008年12月，中國電影家協會第8次全國代表大會喺北京召開，李前寬當選為主席，同首次吸收香港、澳門的電影家同電影工作者入會。


茅湖山觀測台喺香港西貢將軍澳茅湖山上面，行山人士同街坊都叫茅湖廢堡，確實起嘅年份已無從稽考，但從而家嘅歷史文獻中估計，建築物早喺1898年英國租借新界前已經起咗，推測係清朝佛堂洲海關嘅觀測台，用嚟觀測佛堂門航道之用。


香港審計署喺2013年3月28號發表嘅第六十號報告書「古蹟及歷史建築物的保育」中指出，截至2013年2月，該項一級歷史建築長期缺乏打理。由於缺乏妥善嘅維修保養，引致破舊失修，加上四周並無圍封，可能會對遊人安全帶來風險。


佢本身係業餘Rapper，2010年因為政府用Rap歌硬銷「起錨」政改方案而製作Rap歌《起錨咪攪》喺網上發佈而開始出名，喺梁振英執政年代亦發佈過唔少諷刺時弊嘅Rap歌。之後佢專心經營生活化題材嘅YouTube頻道搵食賺錢，自此就比較少發佈涉及政治嘅作品。


香港天文台喺8月18號凌晨3時40分發出一號戒備信號，當時海高斯集結喺香港東南偏東約520公里，並表示喺嗰日下晝到黃昏考慮改發三號強風信號。上晝9點45分，天文台表示會喺下晝二點到四點考慮發出三號強風信號。


下晝4點45分，天文台表示會考慮喺夜晚十時到午夜改發八號烈風或暴風信號。天文台喺夜晚8點40分發出「熱帶氣旋之特別報告」，宣佈預計喺同日夜晚10點40分或以前發出八號熱帶氣旋警告信號。天文台喺夜晚10點40分改發八號東北烈風或暴風信號，嗰陣集結喺香港以南約110公里。


協天宮古廟喺香港新界大埔區白石角客家原居民鄉村樟樹灘村，由姓溫嘅始祖起，日期不詳，協天宮係樟樹灘村各個姓氏嘅共同建築物，喺村公所出現之前，係全村嘅最高權力組織。喺1981年被評為香港二級歷史建築，但喺2010年1月22號改評為香港三級歷史建築。


協天宮初時係小型廟宇，之後因為香火鼎盛，喺清朝光緒廿四年擴充，並以刻石記錄呢件事，之後喺宣統三年同1997年重修。聽聞因為風水嘅原故，協天宮採用面向馬鞍山嘅設計。協天宮除咗供奉關聖帝君外，重有關平太子、周倉大將、太歲爺爺同福德公公等。


喺戰前，為咗向關帝表示崇敬，樟樹灘村同大埔尾村五姓村民定喺每年嘅農曆五月十三日關帝誕，例必搭棚上演四日五夜嘅粵劇神功戲，酬謝神恩同祈求來年順境。開台嘅第一日先抬出關帝神像去到戲棚前嘅神棚安奉，並打鑼十三響以表恭敬。


馬超字孟起，東漢末年馬騰個仔，鎮守西涼等地，率軍同韓遂結盟再同曹操交過手，慘敗，仲俾曹操殺咗阿爸馬騰等人，先後投靠張魯同劉備。喺小說《三國演義》入面係五虎將之一，排行第四。劉備稱帝，馬超任驃騎將軍，領涼州牧，進封斄鄉侯。


2016年10月3號上晝，喺山東萊蕪鋼城區嘅萊鋼醫院出咗單醫鬧案。李寶華俾位男仔因為孲𤘅子出世後2日就死咗嘅事而用匕首斬死咗，終年39歲。事發後當地公安成立專案組開始調查呢單嘢，甚至打擊一系列醫鬧行為。


「大白鯨XL」好大程度上繼承徂第一代「大白鯨」超級運輸機嘅設計理念，包括圓筒形嘅超大機身同埋水平尾翼末端嘅垂直安定面。但係由於「大白鯨XL」係以大過A300嘅A330為基礎研製嘅，因此載貨量比第一代「大白鯨」多4噸。


紀念堂站嘅收費區喺站廳嘅中間偏東嘅位，而西邊係人行通道，而車站嘅商舖方面，雖然話都喺嗮車站西邊係人行通道附近，但佢哋喺收費區入面，而自助服務喺嗮車站嘅南北兩邊。而收費區有好多部扶手電梯同樓梯往返月台都得。


呢個站附近都係啲廣州市同廣東省嘅行政機關地區。重有2中、中山紀念堂、三元宮同埋越秀山體育場呢尐建築響度。喺平時嚟講，客流都算一般，但係到咗上落班高峰嗰陣就非常之繁忙。到咗節假日嘅旅遊旺季，成日都有乘客喺呢個站落車，跟住去隔籬嘅中山紀念堂同三元宮入面。


隨著香港反送中運動、中共大外宣、中共對維吾爾族種族滅絕等事件同因素，中國等全球唔少國家關係轉差，有啲國家認為中國對民主政治、人權、以致全球和平都係一種威脅，因而實施咗唔同類型嘅措施。呢度列出部分嘅措施，當中包括就中國製軟件限制、本土對應中共影響力滲透措施、聲援被北京打壓族群措施等。


自香港反送中運動，以及北京未經諮詢或香港人同意強行訂立《港版國安法》，唔少國家都採取進一步措施支持香港人。眾多民主國家陣營成員當中，有評論認為多個英語系國家之間甚至出現搶奪來自香港人才同資金嘅競爭。不過，台灣政府就曾經嘗試限制當地香港人權利，並且喺審查香港人申請移民台灣嘅時候引起咗一啲爭議。


蘇元站係廣州地鐵6號綫同21號綫嘅轉車站，喺黃埔區蘿崗，開創大道同水西路、科豐路嘅交界。不過兩個站嘅月台開放時間都唔同，其中6號綫喺2016年12月28號開放，而21號綫喺2019年12月20號開放。


呢個站有兩個島式月台。其中6號綫喺開創大道地底，21號綫喺水西路、科豐路嘅交界地底。其中6號綫喺上邊，21號綫喺下邊。兩綫整到似拉長咗嘅諺文「ㅏ」字。雖然兩個月台都用玻璃結構，但係顏色唔同，其中6號綫用嘅係青綠色，而21號綫用嘅係深藍色。


呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做暹崗站。


從2016年12月28號朝早頭一班車開出到長湴之後，6號綫列車亦開入呢個站。期間一直係6號綫嘅中途站直到2019年12月19號尾班車收車為止。2019年12月20號，受到黃埔馬拉松喺同年月22號開跑嘅影響，21號綫亦提早到當日正式開通，當日嘅頭班列車亦開入呢個站。


呢個站附近主要係啲科技園地區，客流多數喺蘿崗近蘇元、水西村啲工廠返工做嘢啲打工仔上落為主，亦有喺蘇元地區啲居民上落。除咗上落班高峰期比較多人之外，其他時間比較冷清。另外，喺廣州市第二中學高中部讀書啲學生都會揀呢個站上落。


喺法文學校，學前班冇英文堂，喺英文學校，學前班冇法文堂。有幼稚園1同幼稚園2，讀幼稚園1必須喺9月30號夠4歲，讀幼稚園2必須喺9月30號夠5歲，幼稚園1係讀半日，幼稚園2係讀全日。學前班係喺啲小學校入便。


讀小學嘅第1年，必須喺9月30號夠6歲。小學有6個年級。喺法文學校，小學每個年級都有英文堂，喺英文學校，小學每個年級都有法文堂。如果啲學生做錯太多功課、考試唔合格，曠課太多次、或者讀半日，下年就要留班，超齡嗰年可以破例留一次6年班。


最細個讀中學嗰年嘅9月30號必須夠12歲。中學有5個年級。喺法文學校，中學每個年級都有英文堂，喺英文學校，中學每個年級都有法文堂。如果啲學生做錯太多功課、考試唔合格，曠課太多次、或者讀半日，下年就要留班，原則上最多留一次班。


職業預科係預科畀啲自閉症學生讀，職業預科係喺某啲中學校入便，但係唔係間間中學校入便都有，最細個讀嗰年嘅9月30號必須夠15歲，呢種預科有實習。職業預科有3個年級。如果啲學生成個學年都搭學校巴士去返學、操行太差、或者偷雞咗太多實習，下年就留班，但係就算啲學生一啲都冇偷雞過實習、自己搭城市巴士去返學、又操行好好，下年都可以自願留班。


普通教育與職業教育學院係一種學院。大學預科班有3個年級，技巧班有2個年級。喺法文學院，每個年級都有英文堂，喺英文學院，每個年級都有法文堂。最細個讀嗰年嘅9月30號必須夠17歲。如果啲學生曠課太多次，下年就要留班。


2015年5月3號，姚潔貞喺布拉格馬拉松以2小時38分42秒打破個人最佳成績，攞到2016年夏季奧林匹克運動會馬拉松賽事嘅參賽資格，係香港首名運動員攞到嗰屆奧運會參賽資格，亦係香港歷來第四位達到奧運標準嘅馬拉松運動員。


陳家豪同姚潔貞畀傳媒叫做「長跑情侶」。2014年，陳家豪悉心準備咗半年，12月13號喺香港迪士尼樂園向姚潔貞求婚，兼喺餐廳入面喺雙方父母、40幾名親友、跑友同學生見證下，即場註冊榮升「長跑夫婦」，結束8年幾嘅愛情長跑。


係1952年嘅一齣黑白粵語戲曲片，由陳皮執導，任劍輝、白雪仙、梁醒波、歐陽儉領銜主演。片頭喺鄉郊取景，可以一暏當年田邊村落嘅風貌。影片中段又有大鄉里出城嘅角度遊香港，可以睇到當年半山區、山頂纜車、跑馬地馬場、香港仔各處風光，都幾珍貴。


花園夜市歷史雖然冇其它臺灣夜市嘅歷史咁悠久，但喺幾年之內就發展成現今近400個攤位嘅巨大規模夜市，成為台南同台灣知名夜市之一，並曾經喺2013年榮登Facebook全球熱門打卡地點第12名，台南夜市口訣大大武花大武花中嘅花就係指花園夜市。


「港女」本來泛指香港嘅女性，語調中立，成日都用喺報紙標題，但係近年網上討論區每當批評香港女性嗰陣時，文章不時會用咗「港女」一詞。約莫2005年底開始，類似維基百科嘅共筆型網站香港網絡大典開始出現評論「港女」文章，重將「港女」定義成「貪錢愛名牌」嘅拜金主義者，呢個意思慢慢喺大眾傳媒採用，港女同宅男亦成為討論兩性衝突嘅熱門話題。


三仔主義係1970到1990年代好多香港後生仔嘅人生目標。「三仔」係指「車仔」、「屋仔」同埋「老婆仔」。嗰個時代因為香港經濟開始起飛，令到後生仔追求比較好嘅生活。而嗰時入大學門檻好高，考到入大學前途無可限量，比較容易達到「三仔」嘅目標。


最初傳入香港嗰陣，中文譯名係「耶穌基督末世聖徒教會」，由於呢個名裏面有「末世」兩個字，令人覺得有啲「邪」，所以大概喺2002年將「末世」改為「後期」，即係叫做「耶穌基督後期聖徒教會」，呢個中文譯名已經全球統一。


學校喺1979年9月開辦，初期屬初中三年制嘅學校，雖然1981年9月撤銷咗初三級，但1年後又打回頭。而教學班方面，初期屬蔴雀班學校，直到1998年改成每個年級辦6個班，2002年升級成每個年級辦8個班嘅學校。


塞波加公國係一個喺意大利西北部利古里亞區因佩里亞省嘅小城鎮塞波加裏面半獨立嘅公國，面積只有4.91km²，鄰近法國邊境，距離另一個獨立國家摩納哥只有35公里。塞波加公國宣稱嘅領土同小城鎮塞波加實際上係共存。


由1960年代開始，喬治·卡波恩開始宣揚「復興塞波加公國」呢個觀點，鼓勵村民獨立。到1963年，塞波加嘅村民決定「復興公國」，並且推舉佢做親王，將復興公國8月20號定為建國日。佢就用喬治一世呢個稱呼，直到73歲逝世。


塞波加公國實行君主制，君主唔係世襲，而係由塞波加人投票產生，而且必須要係塞波加公民。要成為係塞波加公民，除咗喺塞波加出世之外，亦可以入籍塞波加。入籍條件係喺塞波加有物業，同埋喺塞波居住滿25年，再由親王審批。


首次親王選舉從5個人選中提名咗馬塞羅·梅內加托同埋贊路爾基·莫基亞，喺2010年4月24號同埋25號投票，最後馬塞羅喺220個合資格選民中，以89票對67票贏咗，5月22號正式授予主權君主銜頭，親王馬塞羅一世。


親王選舉係每隔7年一次。喺2017年4月23號嘅選舉，親王馬塞羅就接受英國出世，嚟自英國西薩塞克斯克勞利嘅電台主持人，當時已經喺塞波加住咗34年嘅馬克嘅挑戰，結果馬塞羅以129票對42票，擊敗對手再次獲選，可以同佢嘅國會再執政7年。


塞波加當地發行嘅貨幣叫做luigino，每一luigino幣值等於六美元，另有面值百份之一luigino單位嘅centesimo。歐元亦係當地流通嘅貨幣。不過，luigino喺塞波加公國外面就無辦法使用，變到毫無價值，但幣值就係全世界最高。


塞波加luigini只係有硬幣，並無紙幣。塞波加造幣廠，成立於1986年12月24號，經過喬治一世親王授權，1994年預發行，1995年4月23日正式發行至1996年，硬幣上面有喬治一世嘅雕像，面值有5、15 centesimo同埋1/2 luigino、1 luigino、7 ½ luigin。


事實上，塞波加人大部分係意大利人，遵守意大利憲法，定期交稅、參政、投票等盡公民責任，同時亦係使用意大利提供嘅執法、公共衛生、電信、學校服務同埋其他公共服務，同意大利國家主權並唔構成衝突，而意大利亦視塞波加為意大利嘅一部分。


喺馬塞羅任賽波加親王期間，外交部長尼娜致力建立領士網絡，向世界各地推廣賽波加公國嘅形象。呢段時間，公國裏面歷史悠久嘅市中心亦得到修復，確保公國嘅魅力受到保護，避免受商業過度開發所影響，所以近年嚟賽波加嘅旅遊業有好大發展，觀光人潮大增。


賽波加有自己發行嘅郵票同埋郵局，但係要寄出公國以外，仍然要貼上意大利嘅郵票，所以賽波加嘅郵票只有集郵價值。遊客中心一般會喺護照上簽發旅遊簽證，但喺國際上並無實效。因為噉樣，賽波加宣稱自己係公國被質疑只不過係為咗拉動當地旅遊嘅噱頭。


賽波加最重要嘅慶節係每年一度嘅聖伯爾納節。聖伯爾納係賽波加嘅守護聖人，所以1996年發行嘅硬幣亦有佢嘅雕像。慶節喺每年8月20號舉行，嗰日亦定為係賽波加嘅建國日。慶典包括抬住聖伯爾納像遊行、儀仗隊演奏、市民列隊巡遊。


雖然無畀國際奧林匹克委員會承認，但係塞波加成立咗「塞波加公國奧林匹克委員會」。佢哋嘅「塞波加公國足球總會」早喺2014年6月6號成立，但同樣無畀國際足協同埋歐洲足協承認。塞波加國家足球隊而家係新足球聯盟理事會成員，都係非國際足協足球嘅成員，全部嚟自屬地、蚊型國家、非國家地區，同埋無法識別為事實國家嘅地區。


塞波加公國有自願防衛軍同埋邊界守衛，以前叫做「聖伯爾納騎士」，但係而家只係有普通守衛，穿着藍同白色有塞波加國徽制服嘅義務人士。守衛一年裏面只會喺慶節日子保護親王、親王嘅成員同埋維持街道交通秩序，到咗旅遊季節就會喺進入塞波加嘅主要公路站崗。


2006年6月，一名自稱係神聖羅馬帝國荷亨斯陶芬王朝、腓特烈二世後人「親王雅斯敏」嘅女士，聲稱擁有塞波加公國嘅主權，並且寫信畀意大利總統要求攞返公國然後歸還畀意大利。但係佢嘅聲稱受到當時嘅親王喬治一世質疑，認為根本無可信證據去支持佢嘅講法。


2016年2月22號，塞波加前政要兼塞波加電視臺創辦人、法國裔作家尼古拉斯，趁馬塞羅親王同埋王妃出訪印度嘅時候，發動網絡政變，喺網頁上宣告公國易主，自己成為尼古拉斯一世。最後當然唔成功，反而畀馬塞羅革除一切職務。


《朝花夕拾》係魯迅嘅一本回憶散文集，收錄咗魯迅喺1928年嗰段時間寫嘅十篇文章，包括《狗·貓·鼠》、《阿長與〈山海經〉》、《二十四孝圖》、《無常》、《從百草園到三味書屋》等，呢啲文章係喺北京同廈門呢兩個地方寫嘅，先後喺《莽原》半月刊發表過，開始係用《舊事重提》為總題，到咗1927年7月，魯迅喺廣州重新修訂，重新寫咗《小引》同《後記》呢兩篇放入去，1928年9月改名朝花夕拾編為一集，由北京未名社出版，係魯迅編嘅未名新集系列之一。


臺北南機場，又叫做萬華南機場，為中華民國臺北市曾經存在嘅軍用機場，源於日治時期1909年設喺臺北廳古亭村區嘅陸軍練兵場，係士兵操練同學習馬術嘅場所，1922年設立嘅臺北州臺北市馬場町就以此為名，之後營區暫供俾飛機起降用，成為咗臺北市早期嘅軍用飛行場地。


1930年代新建了軍客兩用嘅臺北北飛行場，練兵場擴建後就改名做「臺北南飛行場」。戰後，呢度本來係陸軍軍舍同農場所在，之後空軍喺1953年以飛行訓練為由攞咗使用權，拆除農田建物後，改為國軍「台北高爾夫俱樂部」，以下係萬華區青年公園。


1949年中華民國政府退守臺灣後，喺南機場附近興建咗大量眷村，如空南一村、空南二村，所以中華路二段至萬大路間以外省人居多、閩南人為次。之後南機場至青年公園之間又興建咗大量嘅國民住宅，亦發展出特有嘅國宅文化。


1963年3月1號，廣州市人民委員會公佈首批市文保單位，盛世直臣坊編號「17」，1966年8月20號撤銷。文革「破四舊」時，拆咗呢個坊去。1983年8月13號，市政府重核定公佈名單，盛世直臣坊等四文物除名。


基斯瑞德費爾係嘉富康電子遊戲「生化危機系列」裏面其中一個主角。基斯最初喺第一集《生化危機》遊戲登場，佢同搭檔Jill Valentine本身係浣熊市警察局STARS嘅成員，佢之後就變咗做聯合國嘅BSAA創辦人。


神谷英樹形容基斯係「率直，硬漢型」，佢承認自己係呢種類型嘅擁躉。喺遊戲開發過程中，基斯被設計成比Jill Valentine更加強壯嘅身體，能夠跑得更快，承受更多嘅傷害。Reuben Langdong幫幾款《生化危機》遊戲做基斯嘅動作捕捉。


《生化危機5》中，基斯增加咗好多肌肉，進行大量訓練，目的係要赤手空拳對付成個遊戲系列裏面最強勁嘅壞蛋Albert Wesker。造型師山形洋介講過「幫佢哋做新嘅設計，保留番代表性嘅顏色，基斯係綠色、Jill係藍色，延續番以前一樣嘅外貌。


TNG係香港嘅儲值支付工具持牌機構，提供TNG電子錢包嘅支付平台，可以做電子交易、外幣兌換同帳單支付。TNG喺2013年創立，2015年開始提供服務，到2017年香港用戶人數超過60萬。TNG籌備喺2019年喺紐約或者香港上市。


作為一個名，羅賓最初係羅拔呢個名既小名。知更雀呢一詞亦都適用喺有紅色或者橙色胸部既其他科既雀仔。其中包括學名叫做Turdus migratorius 既美洲知更雀同埋鴝鶲科既澳洲知更雀，呢幾種雀仔之間既關係依家仲唔係太清楚。


至於點解係中文既世界，「羅賓雀」之所以俾人叫做「知更雀」係因為呢種雀既生活習性。其他雀會喺黃昏既時候飛返去雀巢，過程中會叫得好大聲，然後就唔出聲。不過知更雀既習性就好唔同，佢有啲似貓頭鷹同埋杜鵑，會夜啼。


同貓頭鷹既叫聲好唔同，更知雀既叫聲好好聽，因為夜晚知更雀既叫聲好似更夫咁，到咗第二日，日出既時候，知更雀亦都會好似雞啼咁，一早就叫，好似同人講「五更」到啦，就好似宋朝張耒既《福昌官舍》講既「五更春鳥滿山啼」咁樣，所以佢哋就有更知雀呢個中文譯名。


喺1758 年，Carl Linnaeus 喺佢既《自然系統》第10版嗰度用「二名法」名稱 Motacilla rubecula 嚟描述歐洲知更雀。 佢既種本名叫做 rubecula，係源自拉丁文 ruber 既一個小名，意思係「紅色」。


Erithacus 屬係由法國生物學家 Georges Cuvier 喺1800年第一次用，佢俾咗歐洲知更雀依家呢個「二名法」名稱 E. rubecula。 Erithacus 屬個名嚟自古希臘文，指既係一種唔知道叫乜名既雀仔，依家呢種雀仔通常叫做知更雀。


知更雀屬，以前包括日本知更雀同埋琉球知更雀。不過，DNA分析研究發現，呢兩種東亞品種，更似其他亞洲品種，而唔係歐洲知更雀。 喺屬既重組既時候，日本知更鳥同琉球知更鳥被歸類做 Larvivora 屬，令到歐洲知更鳥成為 Erithacus 屬既唯一成員。


喺廣闊既歐亞大陸範圍裡面，知更雀都有啲啲唔同，但係呢啲唔同，唔足以形成可以睇成新亞種既離散族群。知更雀既亞種，主要特徵係喺島嶼同山區，形成常住族群。喺不列顛群島同西歐大部分地區發現既知更雀係 Erithacus rubecula melophilus，喺鄰近地區以流浪遊民既形式出現。


嚟自非洲西北部、歌斯嘉島，同埋薩丁島既 E. r. witherbyi 同 melophilus 好似，但喺呢啲雀仔既翼短啲。 最東北部既雀，體型比較大，顏色比較暗淡，叫做 E. r. tataricus。


喺佢哋活動範圍既東南部，烏克蘭克里米亞半島既 E. r. valens、高加索地區同外高加索既 E. r. caucasicus、向東南入到伊朗既 E. r. hyrcanus，呢啲通常都被認為係顯著唔同既亞種。


最獨特既雀仔係大加那利島既 E. r. marionae，同聽那臘飛島既 E. r. superbus，佢哋可以睇成兩個唔同既物種或者至少兩個唔同既亞種。 佢哋好容易通過白色既眼環、顏色鮮豔既胸部、將橙紅色同棕色分開既灰線，同埋完全白色既腹部嚟區分佢哋。


佢哋既報告得出既結論係，大加那利島既知更雀喺基因上同其歐洲近親既分化早喺230萬年前已經發生咗，而聽那臘飛島既知更雀又花咗50萬年先至實現咗呢一個變化。最可能既原因係呢種雀對加那利群島既唔同殖民，佢哋首先到達最古老既島嶼，然後到達鄰近既島嶼。


對 marionae同 superbus之間既徹底比較仲未確認，前者實際上係唔同既亞種。初步結果表明，大加那利島既雀仔翅膀比聽那臘飛島既雀仔短咗大約 10% 。加那利群島西部既群體較為年輕，喺基因上先至開始出現分化。


體型比較大既美洲知更雀係一種體型比歐洲知更雀大好多既雀仔，因為佢哋既顏色同歐洲知更雀相似所以亦都叫做知更雀，但係呢兩種雀仔既親緣關係並唔密切，美洲知更鳥同普通黑鶇屬於同一屬，呢個物種既分佈範圍同歐洲知更雀大致相同。


一啲南美洲同中美洲鶇屬亦都俾人叫做知更雀，例如中美鶇／紅領鶇。澳洲「紅胸知更鳥」，更準確既名係猩紅色知更鳥，佢同烏鴉、松鴉既關係比同歐洲知更雀既關係更加密切。 佢屬於 Petroicidae 科，通常俾人叫做「澳大利亞知更雀」。


知更雀分佈喺歐亞大陸，東至西西伯利亞，南至阿爾及利亞，西至亞速爾群島同馬德拉群島既大西洋島嶼。 佢哋係冰島既遊民。喺東南方向，佢哋可以到達伊朗既高加索山脈 。愛爾蘭同英國既知更雀主要係本地常駐既留鳥，但係亦都有一小部分會喺冬季既時候，遷移到南歐，少數甚至會橫渡英倫海峽，最遠甚至可以去到西班牙。


斯堪的納維亞同俄羅斯既知更雀遷移到英國同西歐去躲避嚴寒既冬天。呢啲候鳥可以透過佢身體上臉既灰色色調同暗橙色既胸部嚟識別。冬天遷徙既歐洲大陸知更雀比較鍾意北歐既雲杉樹林，呢點同英國知更雀鍾意公園同花園形成鮮明既對比。


知更雀係日頭活動既雀仔，但係有報道話佢哋會喺月夜或者喺夜晚去有人造光源既地方活躍咁捕食昆蟲。英國同愛爾蘭園丁都知道，知更雀相對唔怕人，而且鍾意喺人類喺花園或者農地掘泥既時候，喺嗰度揾蚯蚓同埋其他新鮮食物。


知更雀被認為係園丁既朋友， 出於紅胸知更雀同基督之血之間既傳統聯繫，啲人唔會傷害知更雀。 另一方面，喺歐洲大陸，知更雀同大多數其他細雀一樣，會俾其他生物獵殺，所以警覺性比英國同愛爾蘭既知更雀高。 知更雀亦會接近大型既野生動物，例如野豬，原因係呢啲野生動物會掘地，所以知更雀就喺度等佢哋掘出地面既食物，睇吓有無啱食既。


雄性知更雀出名會用攻擊性既行為去保護自己既地盤，佢哋會好猛烈咁去攻擊其他雄性同誤入地盤既競爭者。亦有人觀察到知更雀會係對方無明顯挑釁既情況之下攻擊其他細雀，亦都有人觀察到知更雀有時會攻擊自己既影。 知更雀爭地盤有時會導致死亡，喺有啲地方，因為爭地盤打交死既數目，佔成年知更雀死亡既數目，高達10%。


知更雀會選擇各種各樣既地方嚟築巢。事實上，佢哋唔揀擇，任何可以提供庇護既嘢，例如窿窿罅罅，佢哋都會考慮。除咗常見既窿窿罅罅或者係有遮蔽既岸邊之外，其他嘢，包括廢棄既車胎、機械部件、燒烤架、掃帚刷頭上面、鞋盒、水壺、水盤、水桶、花盆、帽。


喺英國同愛爾蘭，整個繁殖季節係由三月開始，一般會生兩、三竇蛋，每竇五到六隻蛋，每隻蛋既長度大約2厘米多啲。知更雀蛋係奶油色、淺黃色或者白色，帶有紅棕色斑點，通常喺比較大既嗰邊顏色會比較深 。當幼鳥喺雀巢裏面飛出嚟既時候，佢哋全身既顏色係有斑紋既棕色。


知更雀喺繁殖季節會發出一陣陣鳴叫既 叫聲 。 公同乸既知更雀喺冬天都會唱歌，當佢哋霸咗唔同既地盤既時候，啲歌聲聽起嚟比夏天既時候哀傷一啲。知更雀乸喺夏季築巢既地方，搬一段小距離，到附近比較適合冬天揾嘢食既地方。


生物學家對知更雀既鳥類磁羅盤已經有相當廣泛既研究，亦都用過基於視覺既磁感，當中發現知更雀感知地球磁場用嚟做導航既能力會受到進入雀仔眼睛既光線影響。知更雀磁感既物理機制涉及鳥仔眼睛既隱花色素裏面既電子自旋既量子糾纏。


人類一直對雀仔可以喺天空飛翔，而能夠精準咁判斷到方向既機制感到興趣。而候鳥更加需要精準咁飛到佢哋想要遷徙去既地方。呢個問題一直吸引咗科學家去研究，但係無一個古典物理學既模型可以解釋到候鳥既導航行為。隨住近年量子力學既快速發展，科學家開始嘗試用量子力學嚟到解釋一啲古典物理無辦法解釋既現象，當中既一個領域就係量子生物學。


候鳥既導航行為喺量子力學模型之下，有一個比較成功既研究結果，亦都令到呢個領域成為量子生物學既一個重要既研究課題。而呢個課題既一個比較廣泛俾人接受同埋使用既模型，就係「自由基對模型」。係呢個模型嗰度，「量子糾纏」係一個重要既物理量，係探討兩個物體之間既量子關聯性。


知更雀喺英國同法國西北部既民間傳說之中，佔有重要既地位，但係喺歐洲其他地區就唔係咁多關於知更雀既民間傳說。知更雀俾人認為係一種暴風雲鳥，係北歐神話裏面雷神既聖物。喺《林中寶貝》，呢個最早喺1595年發表既英國傳統兒童故事嗰度，知更雀係主角，個古仔講兩個俾人遺棄喺樹林既細路仔，佢哋死咗之後，知更雀用樹葉冚住佢哋既屍體。


1960年代，喺《泰晤士報》公佈既一次投票之中，知更雀被採納做英國既非官方國鳥。 到咗2015年，喺觀鳥者 David Lindo 組織既一個民意調查之中，知更鳥再一次俾人選做英國既國鳥，最終得票率係34%。


一啲英格蘭同威爾斯既體育組織會俾人暱稱做「羅賓斯」。呢個暱稱通常用喺主場顏色主要用紅色既球隊。其中包括布里斯托城足球會、克魯亞歷山德拉足球會、史雲頓足球會、車頓咸足球會呢啲職業足球會。而布里斯托城足球會、史雲頓足球會、車頓咸足球會亦都喺佢哋既徽章設計嗰度融入咗知更鳥圖像。


車頓咸足球會叫佢哋14歲以下既小球迷做「小知更雀」，仲提供特別優惠既季票俾佢哋。傳統上，域斯咸足球會同埋英國橄欖球聯盟球隊 Hull Kingston Rovers 。細雀仔係一個唔尋常既選擇，雖然佢哋俾人認為係象徵著啲球員能夠喺球場上面敏捷咁「飛翔」。


馬景華分別喺2007年同2013年畢業喺樂善堂梁黃蕙芳紀念學校同仁愛堂田家炳中學，2017年喺香港中文大學生物醫學工程學系畢業，同年佢透過無綫電視旗下網上直播兼社交平臺 big big channel 同清談節目《＃後生仔傾吓偈》，做其中一位意見領袖。


點三八英寸特種彈係一種子彈。呢種子彈用「小型手槍中心底火」，彈瞉尾部有凸邊。雖然市面上有少數半自動手槍可以發射呢種子彈，但通常用喺左輪手槍度。1898年面世起計，已經超過一百一十年，到今日依然被大量生產。


1898年左右，美國喺菲律賓同當地嘅摩洛族戰士打仗期間，發現當時部隊用緊嘅.38長柯爾特子彈嘅威力唔夠。消息由戰場傳返美國之後，史密夫威爾信公司立即着手設計更有威力嘅子彈。佢哋將原本 1.031英寸嘅長柯爾特子彈拉長到 1.


到咗1920年代，美國罪犯裝備加強咗，各個執法部門覺得佢哋嘅點三八特種彈唔夠威力，向子彈生產商要求設計更強力嘅子彈。各個子彈生產商推出咗唔同方案，設計出各種唔同嘅點三八特種彈同「點三八特種加強型子彈」，並且最終喺1935年設計咗點三五七密林彈。


雖然呢種子彈被稱為「點三八」，但實際上呢種子彈嘅彈頭直徑係大約零點三五七英寸，「點三八」其實係彈瞉嘅外徑尺寸。1850年代，當時嘅點三八子短柯爾特子彈採用一種「大頭」彈，彈頭露出嘅部份同彈殼同一尺寸。


2021年7月1號晚黑約10點10分，一位著黑衫、揹住背囊嘅男人响銅鑼灣崇光百貨出邊突然邋刀捅一個差佬背脊左邊，跟住再捅咗自己心口靠左一嘢，傷及心臟。佢心口標晒血，俾幾個差佬㩒落地。救護車到場送佢去律敦治醫院搶救，但佢卒之响11點20分左右死咗。


襲擊者叫梁健輝，五十歲，生前喺維他奶國際香港採購部做採購主任，寡佬一名，同屋企人住喺新蒲崗。佢隨身帶住USB記憶體，內有遺書交代施襲原因，內文有批評差人嘅字句，不滿皇氣包庇罪犯，並質疑國安法實施後影響香港市民嘅自由。


刺警案第日，銅鑼灣崇光百貨外有成村人獻花悼念死者。差佬跟手揼晒市民嘅鮮花落垃圾桶。到中午差佬仲開始搜查所有手揸鮮花及接近崇光百貨嘅市民。現場有一位男仔舉牌提供「Free Hug」，同人擁抱，希望能夠同市民互相鼓勵。


事件發生後，一則叫「有關一位同事於事件中身故」、署名「各員工」、頂部標有「維他奶國際集團有限公司」商標嘅繁體中文內部通告喺網上流傳。嗰則通告認為呢位同事「不幸逝世」，又重申「向健輝的家人致以最深切的慰問」，引發部份網民不滿，指集團涉嫌支持恐怖份子，並喺新浪微博等網站上呼籲抵制所有維他旗下產品。


中國區維他檸檬茶代言人龔俊、維他奶代言人任嘉倫隨即宣佈終止同維他奶品牌嘅合作。龔俊更加透過公司發表聲明，認為「我司以及龔俊先生堅決抵制一切形式的暴力、恐怖等極端行為，堅決維護社會穩定和祖國利益。對任何暴力以及支持暴力的行為始終堅持零容忍態度」。


7月3號凌晨，維他奶喺官方微博刊出簡體中文聲明，表示「集團全力支持香港當局根據港區國安法對事件進行全面調查」。7月3號中午，維他奶集團再喺微博發佈聲明，聲稱7月1號網上流傳有關襲警案疑兇梁健輝嘅內部文件「是由一位員工私下撰寫並內部轉發，未經授權，亦無遵從維他奶集團內部審批流程，措辭極為不當，涉事員工個人撰寫的內容本來不應該公開，更不應在公司內部發佈」。


到7月5號，網上流傳一份繁體中文同英文對照嘅維他奶內部通告，宣布維他奶國際集團香港區人力資源總監已經離職，香港區職責由首席人力資源總監兼任。當日，維他奶股價喺香港股市低開10%，隨後跌幅擴大，一度跌15%，中午收報港幣26元，跌11.


伴大介，本名齊藤清憲，係日本埼玉縣川口市出世嘅男性演員。佢喺1972年，拍攝過石之森章太郎嘅特攝片電腦奇俠，佢喺當劇裏面之中嘅主角就係「Kikaider」或者「Jiro」。除咗電腦奇俠之外，佢仲拍咗閃電超人、忍者Captor、特搜最前線及其他作品等等。


『呢本書以豐富充實嘅史料為佐證，詳盡地論述咗壯族嘅起源，全面地介紹咗壯族各個歷史時期嘅政治、經濟、文化諸方面嘅發展狀況。佢係家下我國第一部壯族通史，本書豐富咗我國少數民族歷史嘅研究成果，亦為壯族史嘅研究提供咗較新較全嘅資料，係不可多得嘅參考書。


本書最突出、鮮明嘅特點係廣征博引，史論結合，平實不虛同埋從實立論。『《壯族通史》開創出自成格局、規模恢宏、堪足傳世嘅大型民族通史嘅寫作先例。呢本書自成一體，係研究壯族歷史嘅獨創之作。佢以鮮明嘅理論創新同富於開拓性嘅研究為其特色，提出咗新嘅學科命題，並結合壯族史料予以實證。


因此，佢唔單只因對壯族歷史作出全面、系統嘅論述而具有重要嘅學術理論價值，重為廣大學者研究壯族提供咗不可或缺嘅參照。』『佢為呢本通史傾註咗全部精力同心血，可話數十年如一日地苦心孤詣磨一劍。本書具有好高嘅學術研究價值、史料積累價值同深切嘅現實意義。


佢曾經係公民黨嘅成員，喺2019年3月退黨，本來無再諗住從政，但係因為香港修例風波，令佢決定參選2019年香港區議會選舉，迎戰前新民黨成員譚領律。喺香港修例風波入面，一度出現超過200萬人遊行反對逃犯條例修訂草案，但係親中派仍然支持修訂，因而選情大受困擾，蔡明禧最終當選。


蔡明禧所屬選區內嘅將軍澳翠林邨，本來應該喺2020年3月舉辦業主周年大會改選法團，但因為武漢肺炎疫情拖延去到2021年1月。但係改選前夕，挑戰現任法團嘅「翠林是我家」團隊收到現屆法團委員葉紹寧同1名自稱黑社會人士嘅死亡恐嚇，蔡明禧嘅議員助理仲收到佢哋偷拍嘅大頭相，以粗言穢語威脅蔡明禧佢哋停止為翠家助選。


祥祺中心係香港一座寫字樓，喺紅磡紅鸞道18號，屬One HarbourGate項目嘅東座商廈同東座商舖，亦做咗祥祺集團喺香港嘅總部。商廈嗰部份高15層，樓面面積約為35.7萬方呎，商舖嗰部份高兩層，樓面面積約3.


卑詩新民主黨，係加拿大新民主黨嘅省級新民主黨之一。2001年省選嘅時侯，俾卑詩自由黨取代成為執政黨。而家嘅黨領係Adrian Dix。喺2009年5月省選中得到41%嘅選票同38個省議會議席，不過贏唔到卑詩自由黨，唔能夠再次成為執政黨。


天水圍社區健康中心係香港新界元朗區天水圍天業路一個社區健康中心，隸屬於醫院管理局新界西醫院聯網，喺2012年2月8號投入服務，每日可以服務超過200人次，為天水圍同新界西居民提供治療到預防嘅一條龍式醫療服務，係全香港頭一間社區健康中心用呢種模式運作。


香港猶太墳場喺1855年開始用。1858年開始，香港政府用每年四先令兩便士租金將墳場笪地租畀本地猶太社區，專門安葬喺香港死嘅猶太人，租期999年。1900年，猶太社區申請租多啲地擴建墳場，到1904年得猶太裔嘅時任香港總督彌敦爵士批准咗，擴建部份租期75年，1979年再續租，租期一樣75年。


沈月，係香港演員邱淑貞同富商沈嘉偉嘅大囡，IG 有十九萬擁躉，活躍「時尚界」、「潮流界」，雜誌封面、廣告見佢。話係「最靚嘅星二代」，無論樣貌身材都似足媽咪。2022年，佢計劃喺韓國演藝圈正式出道，並改用藝名「Ayla」，費事同同名中國大陸藝人撞名。


1946年，卡拉什尼科夫響中型威力槍彈半自動步槍基礎上，設計咗一種可連射嘅樣槍。渠設計嘅回轉式閉鎖槍機，係日後AK系列槍械閉鎖機制嘅原型。同年，呢款槍參加靶場選型試。一系列試驗同改進後，導氣裝置同埋活塞系統改善咗。


陳海帆響早前曾經話，今次嘅修法方向會着重加強間選嘅競爭，同改善選舉公正呢兩個重點。但係今次嘅諮詢文本就冇響增加間選嘅競爭性到著墨。陳海帆今日回應話，間接選舉制度已經多次修改同完善，相關制度已經體現競爭性。


被問到今次修法會唔會考慮一齊修改基本法附件一同附件二。陳海帆回應話，現行政治制度符合社會現實情況，亦反映回歸之後澳門社會發展嘅現實情況，同社會各界均衡參與嘅訴求。佢話現時澳門經濟進入深度調整期，特區政府要將主力放響發展經濟同改善民生到，根據現實情況，唔會再提出修改基本法附件一同附件二。


法律又規定，響直選入面只有政治社團同提名委員會先有權提出候選名單，當中每一個提名委員會一定至少有三百人同最多五百人響今年1月已經登記選民登記冊嘅選民組成。而間選入面只有提名委員會有權提出候選名單，每一個提名委員會一定要由有關合資格嘅法人總數廿個%組成。


選管會話，由3月16號開始，可以攞組織提名委員會表格，可以響水坑尾公共行政大樓地下攞提名表格，又或者透過選舉網站下載《組織提名委員會確認申請》表格。一定要響6月20號又或者之前，將表格送去立法會選舉管理委員會，嚟確認合法性存在。


根據其中一封通知的信件，鏡平學校小學部向家長表示，本屆立法會選舉，呢間校以團體名義參加以婦聯總會牽頭組成嘅「美好家園聯盟」，推舉黃潔貞之類十位候選人參選，呢間學校幼稚園老師吳少蘭主任亦係其中之一，呼籲家長積極參與投票，並投呢組一票。


信件又話，呢間學校「一直教育學生愛國愛澳，關心澳門時政民生，呼籲全體家長履行公民義務，屆時積極參加投票，以實際行動畀仔女公民教育」。家長又需要交返回條，表示自己願唔願意接受「美好家園聯盟」嘅選舉宣傳品。


另外，網上亦流傳教業中學發出嘅通告，表示呢間校老師邱穎文加入了「美好家園」組別參選，「誠邀」家長參加響呢間學校舉行嘅「『齊心共建美好家園』助選宣傳聯歡晚會」，話內容有集體遊戲同節目表演之類，又話可帶埋親友參加。


選管會回覆媒體查詢時話，所有候選名單響進行競選宣傳嗰時都必須遵守選舉法規定，選管會如果發現違反選舉法嘅情況定必依法處理。而選管會主席唐曉峰早前亦響廉潔選舉講座入面提到，公立學校受有關「中立同公正無私」規範，有關學校同返工期間嘅教員之類係唔可以作出競選宣傳、令某候選組別得益而其他組別利益受損嘅行為，重要對各候選組別保持中立，但係響私校方面，選舉法並冇呢方面規定，但唐曉峰提醒，亦應注意避免觸犯選舉法其他規定，尤其係禁止宣傳期同冷靜期、選舉日係唔能夠宣傳，否則會被視為輕微違反，有機會被罰二千到一萬蚊葡幣。


近日越嚟越多已經上樓嘅經屋家團，收到房屋局「唔批准唔加入家庭成員」嘅通知書，並因此可能要終止經屋買賣合約，面臨「收樓」。有唔少家團覺得又傍偟又嬲，指響上樓前係按照房屋局職員同埋房屋局網站上嘅「經屋問題集」指引，即係如果有私樓業權嘅配偶，響結婚之前申請分產，以及聲明嗰位配偶唔係家團成員，就唔會被除名。


有面臨被終止經屋買賣合約嘅家團成員向《愛瞞日報》講，佢係屬於舊一批經屋計分制輪候人士，等咗十幾年之後先終於成功上樓。之前，佢已經多番請教房屋局工作人員有關家團成員、配偶、婚姻制度同配偶財產之類嘅問題。


但係近日房屋局陸續向百幾個經屋家團發信，話當局唔批淮「配偶唔列入家團成員」嘅申請，因此可能要終止呢嗰經屋買賣合約。如果家團唔服，可以提出聲明異議，同埋司法上訴。至於居民發現，房屋局網站上嘅「唔加入家團成員表格」、「經屋問題集」入面包括第24點等部分內容，而家已經無聲無息咁刪走。


根據《經濟房屋法》規定，響做契之前，倘申請家團代表又或者成員出現婚姻狀況嘅變動，須要同房屋局如實申報，局方會按法律規定，「經屋嘅家團係指因家庭法律關係或事實婚關係而共同生活嘅人」，對申請人提出唔與配偶共同生活之理據，逐一進行審批。


繼調升泊車收費、縮短驗車年限之類措施之後，政府響2016年12月31號突然刊登行政長官批示，大幅增加牌照收費、驗車費、考車費之類，升幅最大係車輛因為違例被鎖轆嘅開鎖費，所有費用調整即日開始執行。單車嘅開鎖費由五十蚊加到二百五十蚊、電單車由百二蚊加到七百五十蚊、輕型汽車由三百元加到一千五百蚊、重型汽車同特別車輛由四百五十蚊加到六千蚊。


其中移走車輛費用增幅最高，由四倍到超過十二倍，主要係考慮到有關費用由1998年維持到2016年都冇變過，而且大型車輛嘅移走成本會多啲，同埋提升居民自覺處理廢置車輛，所以調整幅度比較大，調整之後移走車輛費用由二百五十蚊到六千蚊不等，當中摩托車同輕型汽車移走車輛費用亦會由原來嘅一百二十蚊同三百蚊大幅調整到七百五十蚊及一千五百蚊，以加強阻嚇佔用公共停車場同街道咪錶泊位嘅駕駛者。


另外，配合公共停車場泊車費用調整，同時為咗促使被移走車輛嘅車主盡快攞返部車，避免佔用存車場空間，影響公共資源合理運用，存放車輛費用亦增加一倍到五倍不等，單車由十蚊加到廿蚊、電單車由廿蚊加到五十蚊、輕型汽車由五十蚊加到一百蚊、重型汽車同特別車輛由一百蚊加到六百蚊。


鼻水，又叫鼻涕，係鼻腔分泌嘅黏液，用嚟保護呼吸道同鼻黏膜，令佢哋保持濕潤。人健康嘅時候會分泌得較少，吸咗灰塵後變乾就變成鼻屎，但呼吸道感染或過敏時就會分泌好多，搞到流鼻水或鼻塞，同埋鼻水倒流落喉嚨變做痰。


洪崖洞係嘉陵江臨江崖壁上高嘅一個天然崖洞，亦係重慶主城區嘅一個景點，喺重慶母城洪崖門。舊時大石頭喺上高冚住呢個窿，周時會有瀑布沖落來，所以亦叫「滴水崖」。呢道曾經有宋朝元豐年間蘇軾、黃庭堅留低嘅題刻。


由於響2002年嘅空難之前，華航響1994年同1998年亦發生過200人以上喪生嘅空難，由於3次都咁啱相隔4年，因此民間同埋航空業界就傳出「四年大限」嘅謠言，並有人預言2006年係下一個大限年。然而事實上2006年華航並未發生空難，呢個傳說亦不攻自破。


雖然華航四年大限嘅謠言只係根據過去3次記錄做簡單嘅等差級數計算，並唔科學，但因為華航飛行安全紀錄響全世界航空公司之中排第尾，由1969年到2007年間共發生13鑊重大事故，所以仍然令好多人抱住寧可信其有嘅謹慎態度，亦構成謠言得以響台灣甚至香港同華南地區廣泛流傳嘅背景，反映出社會對華航飛行安全品質嘅唔信任。


事實上華航響嗰3次空難之間重有一次發生響1999年香港赤鱲角機場嘅嚴重意外），飛機降落失敗，上下翻轉引發大火，不過響地面人員搶救下傷亡得到控制，得3人死，50人重傷，因此冇被列入四年大限所指嘅空難之內。


响2018年6月，YouFind被揭發受銀河娛樂集團所託，由同年2月起幫手監控員工喺社交媒體上嘅留言。銀河娛樂集團被投訴侵犯私隱。响同一個月，香港個人資料私隱專員公署立案調查銀河娛樂集團及YouFind有冇犯規。


香港冬天天氣寒冷，當露點降至接近或低過攝氏0度同風力微弱嗰陣，高山同新界內陸地區就有可能出現地面霜。當有跡象顯示香港高山或新界內陸地區會出現地面霜，天文台就會發出霜凍警告去提醒農民地面霜對農作物嘅影響。


Sound bite，又叫做生跛，係一個新聞、政論或者活動、宣傳、事件中，受訪者或者發言人，即席講咗一大堆說話，當中都有一句最精采、最有代表性、最經典嘅短句。Soundbites會被傳媒編輯搵出嚟，作為新聞報告嘅標題，吸引讀者同觀眾注意力。


龍思泰係一個瑞典商人同歷史家。龍思泰喺瑞典嘅林雪平出世，喺烏普薩拉大學讀書。喺1784年，他去到俄羅斯同埋喺嗰度教書成十年。跟住佢返去瑞典，重俾政府請做俄文翻譯員，佢又喺瑞典國王出訪俄羅斯嘅時候幫佢翻譯。


龍思泰後來就去瑞典東印度公司做嘢，跟住喺澳門過埋下半世，佢喺澳門主要做生意，同時都係瑞典第一個駐華領事。龍思泰對澳門歷史好有興趣，佢係第一個反駁葡萄牙人，話明朝政府並無正式割讓咗澳門講法嘅葡萄牙外嘅西方人。


長洲碼頭係廣州一個客運碼頭，亦係機動車同非機動車、人行等三合一用途嘅碼頭，喺黃埔區長洲下莊村最北邊。雖然有過江渡輪可以去到新洲同深井、魚珠，但佢分開咗機動車同單車、人行嘅兩種碼頭用途，而且兩邊唔互通。


醫護抗暴集會係2019年10月26號一次反逃犯條例修訂集會，喺中環遮打花園搞。呢次集會主要對象係醫護界人士，但亦都歡迎其他市民參加。集會主要抗議警方暴力影響醫護界嘅工作。主辦單位宣稱有超過一萬人參加，警方就話高峰期有2,300人。


2020年5月10號，高登音樂台發佈片段話佢哋嘅YouTube頻道畀親中派組織香港再出發大聯盟投訴至刪除，之後如果成立新頻道，會喺Telegram頻道發佈。組織成員「漏奶」表示，完全唔明白點解佢哋嘅二次創作影片《香港再出殯大聯盟主題曲《再出殯》Official MV》會接獲版權警告，佢覺得影片同香港再出發大聯盟主題曲《再出發》係「兩首唔同嘅歌嚟」，又話「呢啲政棍、撚樣係小小創意都容唔下」，佢堅決表示「我哋高登音樂台係唔會受呢啲強權打壓而驚，我哋要繼續出歌。


你刪咗一個channel，我開多幾個channel。」「漏奶」又呼籲網民將影片廣傳，因為YouTube頻道關閉後，租金將會變得更加難以應付。網民對YouTube有關決定好唔滿意，並表示堅決反對，又話會支持高登音樂台嘅新頻道。


2021年9月25號發生水警墮海失蹤事件，同日高登音樂台發佈改編自試當真《跌嘢唔好搵》嘅歌《墮海唔好搵》，之後因為畀梁美芬等少數親中派政客指責係幸災樂禍甚至攞港版國安法出嚟恐嚇而抽走咗，而之後高登音樂台發佈另一首嘅歌叫做《落架唔好搵》，恥笑梁美芬郁啲就攞港版國安法出嚟恐嚇市民。


《神槍手與智多星》係一部1969年美國西部電影，由George Roy Hill做導演，粗略改編真實罪犯Butch Cassidy同埋Sundance Kid嘅故事。主演係保羅紐曼、羅拔烈福、Katharine Ross。


部劇改編自民間傳說《白蛇傳》，係喺大中華區最受好評嘅電視劇改編版本。佢嘅粵語版曾經喺1993年由亞洲電視首播。尤其係佢嘅主題曲《千年等一回》喺1993年推出之後，曾經喺1990年代中葉成為街頭巷尾嘅流行曲同神曲。


天鶴座係家下八十八西洋星座之一。佢響天球南部，佔天球面積366平方度。地球北半球來講，天鶴座係秋天嘅星座，即係秋夜會見到。肉眼可以睇到嘅星，約莫30粒到。有一到四等星9粒，即係有2等星2粒、3等星1粒、4等星6粒。


，規劃時期嗌過新市站同埋會議中心站，係廣州地鐵2號綫嘅車站，2010年9月25號開始營運，位置喺白雲區白雲新城入面，白雲國際會議中心嘅西邊嘅雲城中三路南邊冇幾遠嗰度，隔籬冇幾遠係新市雲霄樓同埋蕭崗涌。


喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究》入面就出現咗2號綫嘅「新市」站，嗰時嘅站位就喺而家新市鎮，機場高速公路嘅新市站附近。


到咗2002年，呢個站嘅站位就移咗入嚟而家呢度，重改咗名嗌「會議中心」站，但係後嚟又改咗一次名嗌「白雲文化廣場」站。至於點解改成咁長嘅站名，係因為廣州市地名辦話呢度附近規劃咗要起白雲文化廣場出嚟。嗰時車站要等白雲機場搬走咗先至可以起。


由於喺舊嘅白雲機場搬走咗之後，佢北邊嘅地皮都重未搞到有效嘅開發，尤其係呢個位，都係啲空嘍嘍嘅地區，所以三個出入口都喺嗮荒蕪之地入面。雖然話呢個站嘅東邊冇幾遠就係白雲國際會議中心，西邊幾百米就係啲住宅同埋新市嘅城中村地區，但係凈得新市東邊一帶距離2號綫比較近。


因為呢個站靠近蕭崗村同埋齊富路，嗰度嘅居民會嚟呢個站搭地鐵。新市墟亦會有部分乘客搭巴士嚟呢個站轉車。所以呢個站喺早晚高峰有好多人嚟坐車，其餘時間就少啲人。如果白雲國際會議中心有汽車展覽等大型活動，呢個站重會人山人海。


1973年，丹拿最後一款巴士嘅生產線搬咗去利蘭喺Farington嘅廠，其後重改以利蘭為牌子名。而丹拿呢個牌子同埋積架喺1984年一齊脫離BL獨立。之後丹拿就跟住積架一齊走，1989年賣咗畀福特汽車，2008年再賣畀印度嘅Tata Motors。


烏山頭水庫，舊稱烏山頭貯水池，係一座喺台灣台南市六甲區同官田區嘅水庫，有水力發電功能，同烏山頭水力發電廠、烏山頭風景區併埋一齊。地理位置喺海拔468公尺嘅烏山嶺。由於水庫完成後，官田溪谷被淹沒。自空中向下睇，形似珊瑚，所以有珊瑚潭呢個雅稱。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


李嗣源有份打後唐滅後梁之戰。926年二月，趙在禮響魏州作反，後唐莊宗派李嗣源去討伐，點知啲士兵作反，迫李嗣源同叛軍合作。李嗣源帶兵南下，過咗黃河到開封，跟住向洛陽進發，佢未到洛陽之前莊宗已經畀人殺咗。


入堡係國際象棋入面嘅一種特別嘅郁法。佢係唯一一步可以一次行兩隻棋嘅行法，亦都係除咗騎士之外，唯一一步一隻棋可以跳過另一隻棋。行法係將王向一車嘅方向平移兩步，再將車越過王，停喺王隔籬嗰一格，可以細分為王翼入堡同后翼入堡。


學校喺1963年開辦，1992年開設教育基金獎以嚟，連續攞過高考嘅三、二等黃等，甚至攞過市英文嘅團體賽第一。毽球運動喺呢間學校亦好出名，攞過2次廣州市中小學生團體第一同全國第五嘅佳績。1996年攞過普教系統語言文字工作先進單位。


2007年11月26號，校方正式轉畀黃埔區人民政府睇實，2008年同廣州市第84中學合併而消失。當年9月1號，原先黃船中學啲學生轉到84中繼續上堂，校區一分為二，其中教學樓畀咗黃埔造船廠技工學校，凈低嘅宿舍部分一直被架空，直到2012年俾新成立嘅黃埔軍校紀念中學取代。


株式會社每日放送，通稱每日放送，簡稱MBS，係日本一間總部喺大阪府大阪市北區嘅廣電兼營台。每日放送旗下嘅電台同電視台都淨係喺近畿廣域圈度播，但係德島縣呢啲唔喺播放區域以內嘅地方都收到訊號。MBS電台喺1951年9月1日開播，同CBC電台並列為日本最早開播嘅民營電台，同時係JRN同NRN聯播網成員。


馮俐頤係香港女模特兒。2012年至2019年1月做過無綫電視藝員，喺遊戲節目《五覺大戰》做「神獸天使」「心思獅」，亦喺電視劇《大帥哥》做日本高級料理女體盛「上菜員」島田惠。佢亦客串過電影《喜愛夜蒲》。


西班牙執政人民黨喺地方選舉入面，比起四年前流失咗二百五十萬張選票左右，首相兼人民黨黨魁拉霍伊就賴政府為咗解決歐債危機，推行咗一系列緊縮措施搞到民眾唔鐘意，亦都承認人民黨嘅貪污醜聞不停咁發生，亦都有搞到選票流失。


西班牙陷入經濟危機，失業率高達百分之二十四，民眾都想透過自己手上嘅一票嚟表達對執政黨嘅憤怒。人民黨攞到票數只有百分之二十七，雖然重係單一政黨入面攞到最多票數，但係喺大部分地方議會，包括傳統票倉馬德里同巴倫西亞，都保持唔到過半數議席。


黎美萱，係香港女藝人，出身香港浸會大學電影學院，主修表演技巧。佢2013年開始就幫港台電視拍節目，而家做緊《日常8點半》外景主持，2019年更參與拍ViuTV電視劇。另外，佢2017年參選過香港小姐，但入唔到最後12強。


因為中國內戰，所以到1928年無錢再搞。主編趙爾巽唔忍心心血無嗮，自己私底下用《清史稿》個名出版，表示未定稿。因為史官多數係大清時官員，偏向貶低中華民國同辛亥革命，所以出書後無耐就變成禁書。因為清史稿係家下最後一部，用傳統體例寫嘅國史，所以有重要價值，唔少學者將佢當做正史，叫廿五史或者廿六史。


解構主義建築係20世紀80年代晚期開始嘅後現代建築。佢嘅特別之處就係「散修修」嘅構思，非線性設計嘅過程，有興趣喺結構嘅表面或者好明顯喺非歐幾里得幾何上花啲功夫，所形成嘅建築學設計原則嘅變形同埋移位，譬如一啲結構同大廈封套。


喺解構主義運動嘅歷史上重要事件包括 1982年拉維列特公園嘅建築設計競爭，1988年現代藝術博物館喺紐約嘅解構主義建築展覽，由菲利普·約翰遜同馬克·威格利組織，重有1989年初位於俄亥俄州哥倫布市由彼得·艾森曼設計嘅衛克斯那藝術中心 。


玻璃被用作為溫室嘅建造物料係因為佢係唔同光學頻譜嘅其中一種可選性嘅傳輸媒介，而佢嘅另一個作用係可以集中抓住能量，令溫室內嘅植物、空氣變暖。呢啲熱空氣會下沉落地面同防止上升同流動，因此如果例如喺溫室屋頂上只打開一個小窗口，溫室溫度就會顯著下降，呢個原理就好似一個基本嘅自動排氣冷卻系統。


溫室可以令一啲無法喺荒漠或嚴寒地帶種植農作物嘅貧窮飢荒嘅第三世界國家提供溫飽。溶液栽培，一種適合喺溫室使用嘅栽培法，特別適合一啲內陸地區使用。此外，一位加拿大生物學家John Todd研發咗一種技術，令污水轉換成灌溉用水，達到循環再造嘅效用。


B淋巴細胞係淋巴細胞嘅一種，喺特異性免疫系統到有住好緊要嘅作用，當遇到抗原嗰陣，佢會分化做漿細胞用抗體打病原體，另一部分嘅B淋巴細胞經過抗原激活後之唔會再變做漿細胞，而係變做記憶B淋巴細胞，當記憶B淋巴細胞認住咗呢隻抗原之後，下一次再遇到相同嘅抗原嗰陣，記憶B淋巴細胞就可以迅速畀反應，大量噉分化做漿細胞釋放抗體。


佢係亨利七世嘅外曾孫女。1553年愛德華六世駕崩前繞過第三繼承法，另立一套王位繼承規則，指明由珍葛雷繼承王位，而飛起佢兩個家姐瑪麗同埋伊利沙伯。不過珍葛雷繼位之後，得唔到支持，最後做得九日女王就被廢，瑪麗成為瑪麗一世。


父親節係一年入面特別感謝老竇而慶祝嘅節日，源於二十世紀初嘅美國。每個國家父親節嘅日期都有唔同，又有各種嘅慶祝方式，大部分都同贈送禮物、家族聚餐或活動有關。全球大部份國家同地區係喺6月嘅第三個星期日慶祝父親節，包括中國大陸、香港同埋澳門等地方。


屯堡人係喺貴州嘅江南漢族移民，歸於穿青人呢類族群，又嗌京族、鳳頭苗。佢哋係駐守西南嘅漢族官兵後裔，所謂「屯」指軍隊駐地，「堡」指平民居所，不過屯同堡無區別，西出貴陽百十公里就會見到佢哋呢種軍事、民居合一嘅石屋建筑。


想軍心穩定，靠屯田有糧喫重未夠。朱元璋就覺得要令呢班將士「有親屬相依之勢，有生理相安之心」，於是落令連佢哋啲親屬都要移民過去，於是就有第二批嘅移民。當時入貴州嘅士兵約12萬，加埋軍屬有42萬人，組成咗個軍屯體系。


軍屬係冚家搬趄，大批老嫩婦孺跋山涉水，艱難過行軍，所以之間互助、乃至結拜好多。比如今日安順嘅平壩縣有個天龍屯堡，由四姓張、陳、沈、鄭開創，四姓先祖都係軍屬，佢哋喺洞庭湖埋岸，一齊行古驛道入貴州，同舟共濟、克服艱險，為此四姓先祖都改名一齊叫做「征定」，流過天龍屯堡條河都叫做征定河。


屯堡民居大多係磚石屋，以四合院爲單位，不過條村係有整體設計嘅，著眼於軍事功能。巷嘅兩邊都有石門，有外敵侵入條村，關埋石門就韞住佢啦。巷嘅牆壁有好多窿仔，用來監視、攻擊外敵。雖然係有軍事功能，不過細節上亦都精緻，比如垂花門、鏤空隔窗呢啲建筑元素，就係江南嘅木雕、石雕。


地戲係屯堡人特有嘅戲，由「軍儺」發展以來。「儺」原本係戴住面具跳嘅祈福驅鬼儀式，軍儺用來喺軍中跳以振軍心。屯堡地戲重保存住戴面具、攞兵器嘅特點，題材主要係三國、楊家將啲戰爭故事。因為係軍隊後裔，所以文化尚武。


佢哋重保存住大明衣冠，無受清朝剃髮易服嘅影響，到接近20世紀時依然係純正漢服。不過後來因為同外界接續多咗，服飾有啲滿化，不過依然係明代鳳陽唐裝。不過因為漢服失傳咗好耐，佢哋著住漢服返南京尋祖時畀人以為係少數民族。


i·UniQ 譽·東係新鴻基地產旗下住宅品牌「i·UniQ」品牌下第二個物業，喺香港筲箕灣筲箕灣道157號，以前係恒生西灣河大廈，由新鴻基地產子公司建星集團有限公司發展，啟勝管理服務管理，樓高共22層，預計喺2013年第四季入伙。


艾麗絲·華妲係一個喺比利時出世嘅法國導演、編劇、攝影師、藝術家。佢早期嘅作品同「法國新浪潮」電影運動關係密不可分，同杜魯福、尚盧高達、伊力盧馬、查布洛、利維特一樣，畀人歸入法國新浪潮。佢嘅作品實現紀錄片現實主義，涉及女性主義議題，又製作咗唔少充滿實驗風格嘅社會評論影片。


內山環係日本足球員，踢前鋒，曾經喺1991～1999年間為日本女子足球代表隊出場58次，入咗26球。佢代表日本參加過1991年FIFA女子世界盃、1995年FIFA女子世界盃、1996年夏季奧林匹克運動會同1999年FIFA女子世界盃。


成個島由布吉府管轄，首府普吉鎮喺島嘅東南部，係一個大港口同商業中心，亦都係泰國最細嘅一個府。迷人嘅風景同豐富嘅旅游資源被稱為「安達曼海上的一顆明珠」。主要盛產有錫，橡膠、海產同好多種生果。島上工商業、旅遊業都較發達。


1969年攞到香港大學經濟學榮譽學士。1969－1973年喺國際船公司度做。1973年考咗入政府做政務主任，呢段時間做過好多個部門。1987－1989年做公務員事務副司，1989－91年做副工商司，1991－1994年做香港駐關稅暨貿易協定嘅常任代表，1994－1995年做民政總署署長，1995－2000年做教育統籌司，2000－2006年做公務員事務局局長，2006－07年做工商及科技局局長。


佢退休之後，喺2008年做香港中文大學政治與行政學系兼任教授。而家係香港大學政治與公共行政學系名譽教授，香港城市大學公共及社會行政學系客座教授。亦係商業電台《不平平則鳴 平上去入立法會》前節目主持。喺am730同信報都有報紙專欄。


卓越獎章係香港授勳及嘉獎制度嘅其中一種勳章。自1998年起開始頒授。頒畀警務處、消防處、入境事務處、海關、懲教署同埋政府飛行服務隊共六個主要紀律部隊及廉政公署嘅首長級紀律部隊人員，表揚佢哋致力服務社會、表現卓越。


黎在山中學讀民生書院，2017年喺香港科技大學物流管理及工程學系畢業，畢業後加入樂基兒旗下嘅模特兒公司。佢喺2018年轉職無綫新聞，擔任實習記者，一個月後擔任港聞組記者，其後升任港聞組高級記者，2019年起兼任主播主持夜更深宵新聞報道主播，半年後兼任午更新聞報道主播，2020年正式開始做無綫新聞高級主播，同年起唔再擔任記者。


齣戲背景響大明嘉靖年間，講新科進士毛朋﹑顧讀﹑田倫﹑劉題四人響雙塔寺焚香結盟起誓，一定要做清官。如有違誓，就睏住棺材返鄉下。之後大家各自做官。時間耐咗，大家乜都唔記晒當年誓言，只係毛朋重跟住誓約做官。


田氏爭產，累河南上蔡楊素貞老公姚廷美被殺。楊素貞親大佬楊青，竟然響柳林賣佢畀路人楊春做老婆。不過楊春正直，知佢有冤情，就同佢結拜做兄妹，重為佢申冤。佢哋響柳林咁啱遇到微服出巡嘅河南八府巡案毛朋，毛朋重幫佢寫狀紙。


後尾佢哋林遇到賊，畀賊追到西門。西門度宋世傑幫佢趕走班賊。原來宋世傑以前係刑房書吏，仗義善辭，因為得罪上司而革𠳏，響西門開客棧為生。宋世傑見佢咁可憐，就同佢老婆萬氏收佢做契女，重代佢狀告信陽知州顧讀。


《鬼魅山房》係一部2006年嘅心理恐怖電影，由Christophe Gans做導演，佢同Roger Avary、Nicolas Boukhrief一齊編劇，改編科樂美嘅1999年遊戲《鬼魅山房》。主演係Radha Mitchell、辛般、Laurie Holden、Deborah Kara Unger、Kim Coates、Tanya Allen、Alice Krige、Jodelle Ferland。


娘惹，即峇峇娘惹，係馬來西亞馬六甲嘅華僑後裔，佢哋嘅祖先響15至16世紀馬來西亞受民統治時已經移民過去。佢哋多數係商人，識講起碼兩隻語言，喺華人、英國人、馬來人之間週旋。近代嘅娘惹已經唔識講中國話，逐漸改口講馬拉話。


L94係用Scania DSC9歐盟二型引擎，後來改用DC9歐盟三型引擎，兩隻都係9升嘅。引擎同Scania K94一樣係打直擺喺車尾，不過副引擎係打側咗60度擺。佢可以整成城市巴士L94UB、掛接城市巴士L94UA，或者市際車L94IB。


個村喺大宋徽宗年間由李銓一手開村。曾經喺1840～1861年間嗰兩次鴉片戰爭年間狙擊過英法聯軍。改革開放之後逐渐變成好多握手樓嘅城中村。後嚟受到珠江新城搞緊大開發嘅影響，從2007年5月開始搞全面改造，直到2010年9月28號先至搞掂嗮。


令「青玉案」傳唱一時嘅人係賀鑄，佢呢首詞寫得清麗，其中有句「梅子黃時雨」更加係經典，畀人嗌做「賀梅子」。黃庭堅嘅評詞係「少游醉臥古藤下，誰與愁眉唱一杯？解道江南斷腸句，只今惟有賀方回」，意思係話婉約派代表詞人秦觀死於藤州，清麗詞風一時斷絕，賀鑄就接得上。


歐羅銀紙係由2002年1月1號流通嘅銀紙，由歐洲中央銀行發行。有兩套銀紙，第一套喺2002年推出，第二套就由2013年至2019年推出。2016年5月4號，歐洲央行決定第二套歐羅銀紙唔會出500歐羅銀紙。


除咗第1集由製作組決定船長人選外，每集節目開頭三位主持會玩「海盜木桶」玩具，贏咗可以做船長，其他兩位主持就做水手。而第7集由於「海盜木桶」玩具失靈，之後三位主持猜包剪揼決定船長，由吳啟洋勝出，但呢集「船長簡報」規定三位主持中獲擔任船長嘅人需降為水手，並且係由嘉賓擔任船長。


古理芒·阿尼耶斯·阿笛係一個法國工程師。1897年，佢喺兩名戰爭部官員嘅見證之下，成功試飛咗人類歷史上嘅第一架有動力飛機「風神號」。但係，由於法國當局打算將飛機用於軍事目的，阿笛嘅發明直到萊特兄弟嘅「飛行者一號」上咗天之後好耐先至公開到。


徐永明係台灣嘅無黨籍政治人物、政治學家，曾擔任時代力量黨主席同立法委員。佢出生喺臺中市神岡區，係東吳大學政治系副教授出身。喺立法院第九屆立法委員任期內，佢連續八個會期都獲得公民監督國會聯盟評鑑為優秀立委。


由2010年代開始，楊建文、楊林惠英、楊俊光、楊俊建、楊潔明、楊潔怡一家六口開始喺香港賽馬會做馬主，名下賽駒多以「錶之」兩字起名，當中出名嘅有「錶之太陽」、「錶之寶寶」、「錶之銳」、「錶之智能」、「錶之未來」、「錶之科學」、「錶之將來」、「錶之五知」、「錶之量子」、「錶之雲端」、「錶之銀河」、「手機錶霸」等等。


禮堂、輔導教學室、模擬環境教學室、視藝室、音樂室、音樂天地室、活動室、電腦室、多感官室、多媒體室、物理治療室、職業治療室、言語治療室、醫護室、圖書館、車縫工場、金工/木工工場、教研室、花圃、遊樂場、家長資源室、停車場、禮堂。


有機食物係通過符合有機農業標準嘅方法嚟生產嘅食物。世界各地對於有機嘢食嘅標準都唔同，但有機農業嘅特點係循環利用資源、促進生態平衡同保護生物多樣性。而有機嘢食通常唔會用輻照、工業溶劑或者合成嘅食品添加劑進行加工。


《明星學生妹》係由日本動畫公司日昇動畫、唱片公司Lantis同埋ACG月刊雜誌《電擊G's magazine》共同合作推出嘅多媒體企劃項目，有相關嘅漫畫、動畫同遊戲作品。故仔係講班女主角為咗救返自己學校而合組叫μ's嘅學園偶像團體。


東京都嘅國立音乃木坂學院係一間女子高中，因為收生不足，面臨殺校危機。二年級生高坂穗乃果唔想學校被殺，諗到用校園偶像去提升學校嘅受歡迎程度，吸引多啲人入嚟讀，咁就可以唔使殺校。穗乃果同另外8位同學一齊組成一個叫「μ's」嘅校園偶像團體。


故事係接住電視動畫第2期最後一集，講「μ's」以第2屆Love Live!冠軍身份受邀到美國演出，之後返番日本，因為喺美國嘅演出受到好評，搞到佢哋更加出名，但係佢哋都係決定維持番先前講好嘅停止活動決定，之後佢哋就宣佈停止活動嘅消息，而μ's就喺跟住一屆嘅Love Live!


《Love Live! Sunshine!!》係Love Live!系列動畫化「第二作」，啲主角就換咗係另一間學校嘅人。電視動畫第1期喺2016年7月至9月響日本首播，共13集。第2期喺2017年10月至12月響日本首播，共13集。


2004年6月9號，荔灣區教育局工會委員會同荔灣區總工會分別喺西場嘅增埗大街同石路基嘅十二中東南邊嘅教學樓搞咗中學部。2005年因為36中同24中合併，學校原先從石路基搬到而家文昌街嘅舊寶華，文昌路口一帶。


2006年8月至2007年10月期間，佢喺中國大陸境外網站發表過5篇文，同接受過兩次境外媒體採訪，中共政府就認為佢係惡意造謠、誹謗和煽動，話佢「多次煽動他人顛覆中國國家政權和社會主義制度」，判監3年半，剝奪政治權利1年。


新貴搖擺原名係New Jack Swing，最初係Barry Michael Cooper喺1978年Village Voice雜誌最先叫起，原本係用嚟形容由 Teddy Riley 發展出嚟嘅一種音樂形式，而結果就變成呢種音樂嘅稱呼。


New Jack 係80年代尾一個美國俚語，用嚟話一啲咭片燙金、戴高帽、著得好時尚同好醒目嘅都市人，而 Swing 就係 Linn 牌電子鼓上面其中一個制，一噤就會有搖擺音樂節奏出，Barry Michael Cooper 就將呢兩樣嘢夾埋一齊，去形容Teddy Riley呢種集合兩種唔相容但又竟然夾得埋嘅音樂形式。


Andre Harrell嗰陣啱啱創辦Uptown Records 唱片公司，佢聽過Teddy Riley嘅覺得好正，而且兩個人本來關係密切，於是開始咗合作。幫 Doug E. Fresh 做咗首 The show，紅到爆燈，仲成為經典。


Teddy Riley五歲已經識彈鋼琴，十二歲學識打鼓、小號同色士風，之後佢叔叔買咗哈林區一間的士高兼溜冰場 Rooftop，同入面表演啲 Rapper玩埋一齊，包括 Treacherous Three 成員之一 Kook Moe Dee。


1987年到1989年幾乎乜嘢碟都有Teddy Riley份，參與過好多大星明嘅碟，連米高積遜都放棄 Quincy Jones而搵佢監制唱片。佢嘅風格影響咗好多hip hop音樂嘅制作人，好多人都學佢呢種音樂。


呢個站嘅5號綫月台喺黃埔大道東嘅地底，而4號綫月台喺車陂路嘅地底。兩條線月台整成個「T」字噉。其中5號綫月台喺上邊，4號綫月台喺下邊。而地下二樓同三樓之間都有條樓梯同4號綫嘅南邊月台、5號綫嘅中間月台接埋一齊。


另外，呢個站嘅東北邊有條4號綫同5號綫嘅聯絡線。喺4號綫嘅站台北邊，聯絡綫同兩條綫之間嘅正綫接軌嗰橛都有條渡綫，喺4號綫北延段出咗故障時，去黃村嗰邊嘅車將會喺呢條存車線行返轉頭。喺2010年9月25號之前，呢個站係4號綫嘅終點站嗰陣就係用佢嚟返轉頭。


喺2009年12月28號，地鐵5號綫通車之後，唔單止呢個站都開放咗，甚至連4號綫嘅北延段延長到呢個站做終點直到2010年9月25號為止。從2010年9月25號開始，地鐵方考慮到廣州地區要辦亞運會嘅關係，加上要照顧亞運會啲客流而又改咗次總站到而家嘅黃村嗰邊。


呢個站喺2003年份規劃時話入到南沙，但凈話去到沖尾為止。直到2009年重新提出嘅4號綫三期規劃入面，最先行黃山魯北邊同東邊嘅進港大道。後嚟第二年嘅地鐵方案話嗰條路線經過嘅地鐵同規劃緊嘅15號綫基本上重疊，加上嗰時為咗配合南沙明珠灣區嘅開發而改成行環市大道到南沙嘅舊鎮嗰邊，而站位定咗喺嗰時將來要開發嘅南沙客運港附近，不過嗰時嗌資訊園站，位置喺環市大道近鳧洲大道同三姓路嘅交界，中間重多咗個「鹿頸站」。


環保連接系統係香港一個已經被擱置咗嘅單軌鐵路計劃，原本由香港政府建議斥資120億港元喺啟德發展區興建全長9公里嘅架空單軌鐵路系統，設有12個鐵路車站，主要服務九龍啟德、九龍灣同觀塘，最初預計最快喺2020年底動工，2023年投入服務，預計到咗2031年每日載客量可以達到200,000人次，佔九龍東發展區15%嘅公共運輸乘客量。


呢個系統係《啟德發展計劃》同埋發展局策劃嘅《起動九龍東》計劃內容之一，諮詢工作喺2011年開始，坊間反應一般，2015年7月立法會財委會通過咗涉及約9,230萬港元嘅可行性研究撥款申請，但喺《2020年施政報告》入面話呢個計劃已經被擱置咗，並由「多元組合」模式嘅連接系統取代。


佢部分關注嘅議題包括台灣居住正義問題，主張準備通過《平均地權法案》同埋《租賃住宅市場發展及管理條例》，並設立「空屋稅」。佢亦關注媒體壟斷問題，例如有線電線系統業者中嘉嘅股權被三立同鏡電視控制，違背反媒體壟斷嘅規定。


佢喺14歲開始投身社會運動。2009年受黃毓民影響加入咗社民連，參加過反高鐵示威同埋五區公投。2011年，佢同黃毓民退出咗社民連，同年成為普羅政治學苑第一屆嘅畢業生。喺2012年，佢去咗讀香港大學，之後成為黃毓民喺立法會嘅議員助理，負責做政策研究，亦都有幫過手處理司法覆核嘅案件。


喺2014年，佢參加過雨傘運動。同年，佢參加咗香港大學學生會選舉。當期時佢嘅候選內閣Smarties成員葉璐珊因為有共青團嘅身份，所以候選內閣嘅政治立場受到質疑，最終亦因為噉而落選。之後彭卓棋發表聲明話「喺組閣期間，時間有限，只能夠透過朋友介紹人加入，喺校園電視報出『紅底』參選人嘅一日前，我並唔知道葉璐珊嘅背景，能夠組莊出選已經好難得。


之後葉璐珊被各界質疑佢嘅背景，佢要求內閣必須誠實面對所有嘅指控，葉璐珊一直將佢所知、所見同所聽毫無保留咁向各位分享，儘管本人知道佢嘅做法對依個內閣嘅選情極為不利。」 彭卓棋之後喺蘋果日報澄清相關嘅指控。


2018年1月，旺角嘅健身中心TF GYM突然間執笠，身為會員之一嘅彭卓棋發起咗「TF苦主聯盟」，搵咗超過400個苦主。要求健身中心賠錢同埋還返儲物櫃嘅個人物品。彭卓棋希望健身中心嘅負責人去解釋事件，並叫警方徹查事件。


2019年，彭卓棋加入南區民生關注組成為咗赤柱及石澳嘅社區幹事。到年中，香港嘅反送中示威浪潮一路持續，佢都有積極參與社會運動，並且參選赤柱及石澳區議會選舉，獲得民主派嘅推薦硬撼建制派。最終佢以2,680票擊敗咗得2,592票嘅陳李佩英當選。


星夢娛樂集團有限公司係電視廣播有限公司旗下嘅一間附屬唱片公司，喺2013年11月15號由時任無綫電視行政主席梁乃鵬博士及助理總經理區偉林先生成立。星夢娛樂嘅業務包括發行音樂產品、舉辦音樂會以及為TVB代理旗下節目歌曲發行。


由於為旗下藝員而設嘅歌唱比賽節目《星夢傳奇》獲得歡迎及支持，TVB為咗私有化「星夢幫」歌手以及培養具音樂才華及歌唱潛質嘅旗下藝人，因此成立呢個公司。公司成立嘅時候亦有吸納當時星煥國際旗下嘅部份歌手加盟。


郝柏林係中國理論物理學家，喺北平出世。1959年喺蘇聯留學並畢業於烏克蘭哈爾科夫國立大學。1959年至1978年期間擔任中國科學院物理研究所實習研究員、助理研究員同研究員。1961年至1963年期間，喺莫斯科大學同蘇聯科學院物理問題研究所作研究生。


《衝鋒21》，又叫《Eyeshield 21高速達陣》，係一套用美式足球做題材嘅體育漫畫作品。用美式足球做題材已經比較少有，而呢套嘢重充滿咗街頭風格。佢由稻垣理一郎編寫，村田雄介繪畫，2002年7月至2009年6月喺集英社嘅《少年Jump週刊》度連載。


瀨那係泥門高中嘅新生，生得細粒而且內向嘅佢，喺真守嘅鼓勵下，決定參加社團充實自己嘅高中生涯，正當佢始終作唔出選擇時，吓吓三兄弟嘅挑釁激發出佢異於常人嘅快腳能力，亦因此喺蛭魔嘅威脅下被迫加入美式足球部……


瀨那喺陰差陽錯下加入咗美式足球部，雖然話係擔任球隊主務嘅工作，但自從被蛭魔發現佢超凡嘅跑功之後，以球員身分上場似乎係冇可避免嘅命運，面對隔日就要開打嘅賽事，僅只得三人嘅球隊開始分工揾幫手，期望能組成臨時球隊，於是瀨那喺栗田熱情嘅感召下全心投入揾人嘅工作……


好唔容易湊夠11人嘅惡魔蝙蝠隊終於要展開賽事，首場面對戀濱丘比特隊嘅挑戰，雖然蛭魔同栗田奮力出擊，但其他成員都只係臨時成員，因此仍在最後時刻被拉開比數，就在此時蛭魔硬推瀨那上場，開始對美式足球感到興趣嘅佢，憑住本能嘅反應，喺場上表現出驚人嘅腳力，亦為惡魔蝙蝠隊贏得第一次嘅勝利。


惡魔蝙蝠隊獲得首次勝利同時，亦激發咗瀨那心中對自己嘅期許，但是真守始終覺得瀨那待在美式足球社是危險嘅事，希望他能退社，但瀨那表示他希望留下，希望透過美式足球找到屬於他自己嘅長處，真守冇阻攔他，卻亦用咗加入美式足球社嘅方式來繼續照顧他……


面對實力堅強嘅王城白騎士隊，害怕嘅瀨那產生咗逃避嘅心理，但當他發覺其它球員都願意奮力一博時，他亦燃起咗鬥志，然而面對來勢洶洶嘅對手，對美式足球一無所知嘅瀨那亦不禁失去嘅信心，所幸栗田適時給他打氣，在所有同隊球員同心協力支持下，瀨那以光速蒙面俠嘅身分，跌破眾人眼鏡地成功達陣……


光速蒙面俠嘅出現，讓王城白騎士隊原本以為輕而易舉嘅比賽出現狀況，在蛭魔使出各種招數之下，王城白騎士隊亦受到咗威脅，於是傳說中最強嘅線衛進清十郎終於上場，他嘅必殺絕招長矛擒抱，不旦扼阻咗惡魔蝙蝠隊嘅攻勢，亦讓瀨那受到重重嘅打擊……


進嘅上場重挫咗泥門嘅進攻，亦讓瀨那嚐到很久冇感受到痛嘅感覺，小時候嘅陰影讓他一度想逃避，但看到隊友每個人亦係奮不顧身弄嘅遍體鱗傷，瀨那亦決心不再逃避，勇敢向超越進嘅目標挑戰，就連原本看沒勝算想走人嘅蛭魔，亦被瀨那嘅幹勁影響留下來繼續努力。


雖然明知不可能打得過王城白騎士隊，但瀨那和泥門惡魔蝙蝠隊決定奮鬥到底，而蒙面俠瀨那和日本最強嘅線衛進清十郎嘅決戰亦就此展開，進驚人嘅實力讓瀨那一次次嘅嚐試都遭到重挫，但每次失敗卻亦激發咗他想要跑更快嘅慾望，終於在與進嘅正面衝突中，瀨那成功嘅閃過進嘅擒抱成功達陣。


雷門太郎是個十分厲害嘅接球高手，對美式足球隊來說是求之不得嘅人才，但是他嘅夢想卻是在棒球隊發展，可是因為他除咗接球之外打擊守備都不行，所以被棒球社踢出門外，傷心嘅他在瀨那嘅鼓勵下決定試試美式足球，一方面他仍然對成為接球英雄有憧憬，一方面他亦係因為被隊友需要嘅那種熱情而感動。


櫻庭在與泥門一戰中不慎被瀨那撞傷後，一直對自己在球隊中嘅價值耿耿於懷，想到冇咗自己王城仍能獲勝，櫻庭頓時對美式足球失去嘅信心，即使瀨那假裝代表光速蒙面俠來探望他表示歉意，櫻庭亦相當低調嘅毫無鬥志，然而一個熱愛美式足球嘅小男孩虎吉，讓櫻庭回想到自己嘅初衷，決定為咗這個小球迷再一次好好努力。


為咗秋季大賽，蛭魔開始對球員展開訓練並安排練習賽。看著球員一個一個嘅增加，期待以久嘅接球員亦有咗，蛭魔真嘅是衝勁十足。而瀨那在與進共同制服搶匪嘅同時，亦和進約好一定要在秋季決賽中碰頭，為咗這個目標，瀨那決定要克服萬難努力讓自己更強……


面對與賊學變色龍隊嘅練習賽，美式足球社都懷著十分期待嘅心情迎接，尤其是蛭魔有咗跟他搭配嘅接球員門太，終於有咗一展身手嘅機會，果然門太精彩嘅接球技術為泥門提昇咗士氣，就算平時毫不起眼嘅石丸亦有意外嘅表現，然而最受矚目嘅光速蒙面俠21卻完全失常，原來瀨那被葉柱類恐怖嘅眼神及手法嚇到產生嚴重嘅恐懼感，完全無法施展身手……


面對恐怖嘅葉柱類，瀨那害怕嘅完全失去咗信心，泥門嘅攻勢亦因此停滯不前，然而蛭魔並不放棄，他與門太完美嘅搭配，堅持嘅門志，終於讓瀨那鼓起咗勇氣，信心回來咗，頭腦亦清醒咗，瀨那知道他嘅目標並不僅止於此，他有更強嘅對手要較量，有更頑強嘅比賽需要面對……


與賊學一戰讓美式足球社吸引咗大批人潮前來報名，每個人報名嘅理由亦都不盡相同，有人是認真為咗理想抱負，亦有人是為出名而來。為咗考驗大家嘅決心，蛭魔祭出咗東京鐵塔地獄般嘅登高測驗。有像雪光、小結這樣有心人不論如何都努力堅持到最後終於通過測驗，亦有像黑木、戶叶、十文字無心插柳通過測驗嘅人……


對於光速蒙面俠21嘅神出鬼沒，真守一直覺得很可疑，整個社團除咗蛭魔和瀨那之外似乎都沒其它人有辦法找得到他，於是真守開始跟蹤瀨那，希望能和光速蒙面俠直接接觸。蛭魔看到瀨那被追那麼緊嘅情況不但沒想解救他，反而另用這種方法替瀨那進行另類特訓，想不到卻引發咗葉類柱綁架真守要脅光速蒙面俠嘅局面……


瀨那們為咗聖誕節大賽積極嘅進行訓練，這一天他們來到河堤旁進行傳接路線嘅暗號訓練，就在此時出現咗兩個奇怪嘅人，等到他們到球場觀摩王城與西部之戰，才發現那天出場自稱鐵馬和基德嘅人，原來是西部荒野大槍客隊嘅高手……


十文字和戶叶、黑木三兄弟原本就係誤打誤撞加上被蛭魔威脅才加入美式足球社嘅，雖然美式足球社在擁有新社辦等氣象一新，但十文字卻決定帶著兄弟離開美式足球社。就在這個同時，在蛭魔嘅搞鬼下，惡魔蝙蝠隊居然得跟人高馬大嘅太陽人面獅身隊爭取日本代表權，當十文字無意間聽到對手揶揄泥門球隊時，一股不服輸嘅自尊，讓他決定重回美式足球社……


與太陽斯芬克斯隊嘅日本代表選拔賽終於開打咗，面對金字塔般嘅攻防線陣仗，栗田嚇得使不出全力。但就在大家又重新燃起鬥志時，吓吓三兄弟居然使出意想不到嘅招式擊潰咗金字塔攻防線，原來他們三個為咗雪恥，與葉柱類進行咗密集嘅特訓，終於在正式比賽時還擊……


原本以為情勢一面倒嘅比賽，在泥門惡魔蝙蝠隊不斷有驚人技巧展現之下居然與斯芬克斯隊打得不分上下，除咗栗田、瀨那之外，蛭魔深藏不露嘅四分衛高超技巧更是讓人意外。唯獨在人面獅身隊派出威力如戰車般嘅角衛鐮車後，門太嘅接球完全被他鎮壓，重重打擊到門太嘅自信心……


日本代表隊選拔賽邁入關鍵時刻，在所剩無幾嘅時間下，惡魔蝙蝠隊必需靠兩次達陣才能至少打成平手。這不僅是向惡魔蝙蝠隊所有球員嘅極限挑戰，對一直籠罩在鐮車陰影下嘅門太而言更是絕大嘅壓力，但他回想起他嘅偶像本庄棒球選手堅持到底嘅精神，終於打破自己嘅屏障克服咗難關，加上最後一次達陣機會瀨那在蛭魔嘅指點下展現出驚人嘅衝刺能力。


正當惡魔蝙蝠隊積極訓練之際，突然出現一個高中女孩指明要找光速蒙面俠21，原來她是雜誌社打工要來揭開蒙面俠真面目嘅。在門太嘅攪局之下瀨那被逼得以光速蒙面俠嘅身分和這女孩比賽，賭注就係他嘅真面目。但比賽進行到一半發生咗意外，光速蒙面俠救咗她一命，亦咗解到原來她是為咗找她嘅哥哥才會打這個工……


泥門惡魔蝙蝠隊成功獲得日本代表隊嘅資格，然而即將到來嘅美國外星人隊嘅教練卻對惡魔蝙蝠隊嗤之以鼻，高傲嘅態度叫人不敢恭維。異形隊中一位名叫黑豹嘅選手，跑步嘅模樣簡直就像在飛翔，讓瀨那看得目不轉睛，十分期特能與他在球場上對戰。


美日大戰終於展開，面對異形隊驚人嘅長傳以及高大體格形成嘅屏障，儘管泥門隊全力以赴，但仍然阻止不咗對手頻頻得分，然而當每個人心中為咗自己嘅理由燃起熊熊嘅鬥志時，其力量原來是如此銳不可擋，十文字想到父親對自己好友那麼輕蔑，決心一定要好好表現讓父親刮目相看……


泥門惡魔蝙蝠隊在光速蒙面俠21及所有隊友們合作無間下，竟然和實力堅強嘅美國異形隊打得不分軒輊，這讓外星人隊教練阿波羅十分震驚和憤怒，信心亦開始動搖。而瀨那在期望黑豹能上場嘅心情下越打越好，黑豹看著瀨那嘅表現，想上場與他較量嘅鬥志亦越燒越旺。


黑豹終於上場咗，他那所謂無重力嘅雙腿果然在場上橫行無阻，就連光速蒙面俠亦無法阻擋他嘅氣勢。就在瀨那打算放棄嘅時候，黑豹對美式足球嘅堅持點醒咗瀨那，他決定不負黑豹嘅期待全力以赴，果然在兩人你來我往之間，不儘黑豹展現咗他嘅實力，瀨那更是施展出讓所有人震驚嘅觀察力和判斷力。


瀨那和門太想要找超級市場買東西，結果在街頭迷咗路，想要打電話回飯店求救卻遇上人高馬大嘅黑人嚇壞他們，逃著逃著他們來到一場美式足球賽嘅現場，一位老婆婆邀請他們助一臂之力，原來那就係黑豹嘅奶奶，瀨那和門太在這裡感受到咗美式足球最原始嘅熱情，原來那個嚇壞他們嘅黑人大熊亦係個面惡心善嘅好人，看著大熊嘅小孩誕生，瀨那和門太對明天都更充滿咗希望。


瀨那一行人來到咗德州，發現居然有所謂嘅沙灘美式足球，這時巧遇很想報名但苦於人數不足嘅荒野槍手隊球員，瀨那一直很想和基德這樣出色嘅球員合作，而這正是最好嘅機會，於是瀨那們和基德加上後來加入嘅鐵馬組成惡魔槍手隊，看起來好像觀光客湊合嘅隊伍，想不到竟連連獲勝跌破眾人嘅眼鏡……


經過溝六老師嘅測試，結果卻重重打擊咗瀨那，因為溝六老師表示以他現在嘅狀況是絕對贏不咗阿進，這句話讓瀨那徹夜難眠，但亦因此燃起咗他嘅鬥志。到咗預定離開美國嘅這一天，蛭魔和溝六提出咗留下，接受地獄般嘅魔鬼訓練，或者走，回日本享受愉快暑假嘅抉擇，惡魔蝙蝠隊所有成員心中各有不同嘅目標，但所有人都作出咗留下來嘅決定，因為他們決心一定要變強……


死亡行軍展開咗，溝六老師依每個人不同嘅位置安排咗不同嘅訓練方式，他要求瀨那沿路一邊跑一邊踢小石子前進，希望他能自己發現自己嘅弱點並且克服它……就在同時，進亦在富士山腳展開嚴苛嘅特訓，聞風身至嘅黑豹在進嘅指點下發現自己嘅缺點，這三個人，在同一個時刻，下定同樣嘅決心，那就係一定要變最強……


艱苦嘅死亡行軍終於讓戶叶和黑木興起打退堂鼓嘅念頭，但是當他們準備離開時十文字竟然拒絕同行，落單嘅十文字向瀨那吐露心聲，原來他之所以留下正是因為他想像瀨那那樣改變自己，想讓所有叫他廢物嘅好看，當然，十文字最希望嘅還是能和情同兄弟嘅戶叶和黑木一同經歷這樣嘅成長……


瀨那一行人抵達咗聖安東尼奧，然而瀨那為咗尋找石頭竟然巧遇鈴音，原來她真嘅到美國來找哥哥，更不可思議嘅是，鈴音嘅哥哥瀧夏彥竟然真嘅出現在招募球員嘅考試會場上。鈴音雖然嘴上一直損哥哥，但內心其實很希望哥哥能實現成為職業球員……


中途脫隊嘅瀨那，在尋找隊伍時，遇見來美國找哥哥嘅瀧鈴音。鈴音嘅哥哥夏彥，是一個未曾參加過比賽，亦不懂比賽規則嘅傻大個。這天他竟然自信滿滿地報名美式足球隊嘅招生考試。在陰錯陽差嘅情形捲進這場考試嘅瀨那，將死亡行軍嘅訓練成果，發揮得淋漓盡致……


全程總計2000公里嘅死亡行軍，終於進入最後200公里咗。大家必須持續對抗內心發出嘅「為何我要受這種苦」，或是「夠咗！這樣就夠咗吧」等各種聲音。正所謂「行百里者半九十」，惡魔蝙蝠隊能否全員順利完成死亡行軍呢？


瀨那他們結束咗在美國嘅死亡行軍後，終於踏上咗返國之路。另外王城被神龍寺打敗後，全隊展開咗更激烈嘅訓練，然而始終趕不上進嘅櫻庭，在痛哭一場之後重新站咗起來，他決定與高見一同搭檔，展現四分衛與接球員之間無人能比嘅完美演出……


秋季賽即將登場，泥門惡魔蝙蝠隊亦進入決定一軍陣容最後測驗嘅階段，尤其是雪光，在經歷死亡行軍之後，連他自己亦覺得自己進步許多，讓他對首次上場充滿咗無限嘅希望。然而當名單宣佈時卻重重嘅打擊咗他，冇被列入上場名單嘅他對自己徹底嘅絕望……


鈴音誇張嘅發言，引來電視台追探光速蒙面俠嘅真面目，瀨那和鈴音在蛭魔嘅協助下順利脫身。躲藏之餘，瀨那和鈴音聊起咗他是如何加入美式足球社，如何認識咗現在這些夥伴，一路上又是如何和進、黑豹等亦敵亦友嘅對手彼此切磋，回想起過去發生嘅種種……


與網乃嘅比賽就要開始咗，想不到瀨那和夏彥竟然坐錯車跑到老遠嘅地方，蛭魔決定以現有嘅陣容應仗，然而除咗栗田之外，線衛們都是頭一次參加大賽，剛開始比賽時完全無法發揮，但在溝六嘅提醒下，他們總算找回死亡行軍時嘅感覺，發揮咗驚人嘅力量……


看到盤戶隊超強嘅踢球員功太郎精彩嘅表現，瀨那他們亦期待泥門傳說中嘅超級踢球員能夠歸隊。正巧這天功太郎來到泥門，一群人卻陰錯陽差嘅跟足球隊嘅人比咗起來，就在瀨那他們快輸掉時，工頭大叔卻展現咗驚人嘅踢球威力，原來他嘅真實身分就係……


在蛭魔嘅要求下，瀨那一行人到下次嘅比賽場地去熟悉環境，卻在那裡看到王城嘅阿進居然跟社會組嘅球員們練習，看著進面對社會組嘅選手威力卻一點亦不遜色，甚至有過之而無不及，讓瀨那亦忍不住想下場試試自己嘅力量……


季大賽嘅第二回合戰開始咗，瀨那他們在開作戰會議時巧遇對手夕陽毅力隊，看著他們熱血沸騰嘅模樣，又想到他們都是三年級已無退路可走，瀨那忍不住同情起對手，然而當他看見櫻庭與過去截然不同嘅表現，王城隊所有選手奮戰嘅模樣，深深體會到唯有全力面對對手，才是美式足球真正嘅精神……


賊學變色龍終於要迎戰巨深海神隊咗，為咗對付巨深隊高人一等嘅攻防線，葉柱亦找來咗重量級嘅攻防線因應，展現變色龍隨著環境變色嘅靈活反應。但賊學嘅球員不是跟裁判小大聲，要不就係失去鬥志，以致賊學終究還是輸給咗巨深……


惡魔蝙蝠隊即將迎戰獨播蠍子隊，然而獨播嘅金串卻暗地裡設計瀨那等人企圖不戰而勝，就喺比賽這一天，蛭魔居然冇現身球場，所有人都知道一定是金串耍嘅陰謀，然而卻無計可施，惡魔蝙蝠隊少咗蛭魔陣腳大亂，讓蠍子隊連連得分，栗田想起武藏嘅話決心要堅強撐過這場考驗，瀨那們亦在栗田嘅鼓勵下決定放手一搏……


就在第一節即將結束之時，獨播隊居然故意犯規害石丸受傷，這下惡魔蝙蝠隊冇咗四分衛，冇人可以傳球，根本就係無法比賽嘅狀態，就在此時蛭魔回來咗，原來這一切是蛭魔有意嘅安排，他希望藉此機會讓瀨那們明白打美式足球再怎麼激動，頭腦亦永遠要保持冷靜，全員到齊嘅惡魔蝙蝠隊，終於再度發揮堅強嘅實力打敗咗獨播隊……


當小結聽到水町針對他體格矮小最好退出球隊嘅 '建言' 時深深受到打擊，不但離家出走，甚至萌生再亦不打美式足球嘅念頭，惡魔蝙蝠隊所有成員分頭到處尋找小結，因為大家都相信球隊裡嘅每一個人都是最重要嘅，即使身材不夠好，但只要抱著努力嘅決心，再高大嘅對手亦絕對不是問題……


被水町嘲笑嘅小結，和瀨那門太一同研究到底怎麼樣才能克服身高嘅障礙，他們嘅結論是利用相撲從蹲到站起來那一瞬間爆發嘅力量來制服還沒進入作戰姿勢嘅對手，於是他們開始咗相撲基本功嘅訓練，在訓練當中，遇到亦係相撲高手嘅大田原，他給咗小結們一個建議讓小結恍然大悟，那就係大田原所說」將對方嘅力量轉換成自己嘅力量」，小結一個人默默嘅練習，終於在相撲大賽中展現咗驚人嘅成果……


明天就係和巨深海神隊比賽嘅日子咗，瀨那和門太在蛭魔嘅要求下到巨深中學去探查敵情，想不到結果竟帶著筧要與光速蒙面俠一較高下嘅約定回來，瀨那本來十分害怕，但當他想到自己說過再亦不逃避嘅決心時，鼓起咗勇氣面對筧，然而筧高大嘅身材還是對瀨那造成咗壓力，一度無法發揮實力，但他想起咗小結努力嘅成果，明白矮亦有矮致勝嘅方法，終於發揮惡魔鬼影跑法超越咗筧……


惡魔蝙蝠對海神隊嘅比賽終於要開打咗，面對海神隊嘅長人陣容，瀨那們雖說是做好咗心理準備但亦忍不住感到壓力，一心一意為咗今天準備嘅小結，面對水町一再嘅嘲笑，更堅定咗他一定要打敗水町嘅決心，比賽開始，瀨那們果然因身高差異打嘅很吃緊，然而就在小結頓悟到該怎麼運用所謂將對方力量變成自己嘅力量嘅原理時，展現咗讓所有人驚訝不已嘅威力……


巨深海神隊高大嘅身材讓惡魔蝙蝠隊陷入咗苦戰，尤其是瀨那在筧嘅封鎖下完全無法施展身手，眼看著比數逐漸拉開，蛭魔突然要求大家擺出從未練過嘅陣式「WISHBONE」鳥叉骨，三組跑衛交叉進攻，果然讓海神隊束手無策，亦成功嘅讓惡魔蝙蝠隊拿到第一個達陣，精彩嘅領導能力，證明咗蛭魔果然是惡魔蝙蝠隊真正嘅幕後主將……


雖然瀨那用惡魔蝙蝠鬼影跑法成功穿過筧嘅防守一次，但接下來筧亦祭出咗他嘅必殺技，一再封鎖咗瀨那嘅攻勢，眼看著惡魔蝙蝠隊屈居劣勢，瀨那感到無比大嘅壓力，但雪光嘅一番話點醒咗他，讓他跳脫一心想打敗筧嘅視野，重新認知與夥伴們共同努力嘅重要性，就在此時，真守意外發現巨深隊嘅漏洞，在蛭魔嘅巧妙安排下，泥門惡魔蝙蝠隊全力合作再創下咗一次成功嘅達陣……


惡魔蝙蝠隊與海神隊嘅戰況越來越激烈，面對艱困嘅戰局，水町不禁回想起當初會加入美式足球隊嘅因緣，水町原本是游泳隊嘅選手，但是雖然他一心一意想與游泳隊其它同伴一同努力爭取團體冠軍，但想不到換來嘅結果是背叛，感覺被欺騙嘅水町面對小判鮫嘅邀請心存懷疑，但當他看見筧及所有美式足球隊嘅人那麼努力，他知道他終於找到真正嘅夥伴，因此為咗所有夥伴，尤其是今年是最後一次機會參賽嘅小判鮫學長們，水町下定決定一定要贏……


巨深海神隊跟泥門惡魔蝙蝠隊你來我往嘅戰況陷入膠著，瀨那嘅惡魔鬼影跑法完全被筧嘅移動式大錨壓制無法發揮，筧駿亦再一次警告瀨那別妄想跟真正嘅光速蒙面俠21比，比賽就只剩18秒咗，肩負著泥門是否能進入準決賽嘅命運，瀨那再度挑戰筧，就在關鍵時刻，責任感激發咗瀨那體內最原始嘅本能，他將受差譴時嘅囉囉跑法結合惡魔蝙蝠鬼影，成功嘅突破咗筧嘅防守，然而就在得分區界限，瀨那竟然被水町給擋咗下來，而時間只剩兩秒……


時間剩下兩秒鐘，距得分界線只差30公分，惡魔蝙蝠隊面對巨深嘅高牆決定用惡魔蝙蝠俯衝來一決勝負，雙方都有絕對不能輸嘅理由，必勝嘅決心誰都不輸誰，瀨那在門太嘅提醒下明白是不是真正嘅光速蒙面俠21並不重要，他只要扮演好他自己，用自己嘅方法打好球就可以，於是他擺脫一切束縛，和所有泥門嘅隊員合而為一，化為惡魔蝙蝠炸彈火箭，漂亮嘅打贏這場比賽……


久別重逢嘅小陸，竟然是西部荒野大槍客嘅跑衛?!瀨那回想起當初小陸為咗幫助他擺脫壞孩子嘅欺侮每天陪他教他練跑步嘅日子，想不到今天卻得在球場上與他為敵，看著小陸對鬼兵和進高傲嘅態度，加上他在與江戶前漁夫隊一戰中展現驚人嘅馬術跑法，瀨那實在冇把握能夠贏過小陸……


泥門高中一年一度運動會嘅日子，依照慣例進行嘅係紅白大對抗，然而唔知為咗咩嘢原因，蛭魔、真守同埋雪光居然變咗個人噉樣企喺白隊嗰邊同美式足球隊所屬嘅紅隊對抗，喺比賽過程當中，蛭魔用盡各種辦法令紅隊陷於弱勢，面臨接受恐怖懲罰遊戲嘅生死關頭，於是就喺最後一項極可能反敗為勝嘅騎馬打仗競賽中，蛭魔竟然激發咗瀨那佢哋用衝撞方式令對手失平衡以壓制對方攻擊嘅方法，原來呢啲都係蛭魔為西部戰所作嘅準備……


上半場神龍寺喺比賽取得壓倒性嘅優勢，阿含更連番挫敗瀨那。就在眾人決要為下半場努力時，蛭魔竟提出比賽已冇勝算，要眾人盡量用不受傷嘅打法，幸好這是蛭魔嘅計劃，令泥門下半場開始便獲進攻權，這時雪光嘅入替，並利用速選路徑為泥門拿下這場比賽首次達陣……


蛭魔要求瀨那每回合都要用超高速對付阿含，雖然對阿含看似冇作用，但終於在一次回傳給阿含嘅傳球拍走，就在兩隊人搶球時，混亂中十文字利用不良剎法拿球達陣，雖然阿含再一次從後截下，但最後十文字亦堅持到達陣區，為泥門將比數拉近。


雖然瀨那擋下阿含嘅攻擊，但雲水利用踢球為神龍寺領先21分，但加入咗雪光後嘅泥門，表面上只多咗一名接球員，但破壞力卻被以前大增，攻擊力更達到關東最強級數。可惜門太怎樣亦勝不咗一休，就在蛭魔各他作出投球，一休再次把球接下，幸得門太過往接球嘅經驗，終於從一休手中搶回球。


泥門只差兩次達陣就追平，但這時阿含竟用咗惡魔蝙蝠鬼影，一口氣推進咗20碼，更甚嘅是，瀨那嘅雙腳已到咗極限，雖然溝六再次為他放鬆，卻勸他暫時休息，但蛭魔堅持要求瀨那回到場上阻止阿含，引起咗武藏不滿，武藏更竟對蛭魔出手……


原來呢個又係蛭魔嘅計劃，令神龍寺眾人以為瀨那係為咗阻止阿含而回到場上。瀨那成功從雲水手上搶下球後，一直跑至達陣區，但阿含竟以點來阻止他，無論瀨那想利用甚麼方法跑過阿含，都知道是不可能，結果瀨那行用攻擊讓阿含只注意自己嘅手而跑過他，但阿含嘅超能反應再次追回他，這時瀨那竟向阿含嘅死角作出攻擊，不但成功將阿含擊下，更成功達陣。


陳滄江，前台灣嘅政治人物，嚟自福建金門縣金寧鄉，佢畢業於淡江大學管理科學博士學位，之前係民進黨嘅金門縣議員，同時亦係國立金門大學嘅兼任助理教授同金門縣嘅漫畫家。大家會叫佢「江哥」或者「小板凳」議員。佢曾經擔任民主進步黨金門縣黨部主任委員，2016年代表民進黨參選金門縣第九屆立法委員，但未成功當選。


辱華，喺唔同情境同時空脈絡下，指對中華人民共和國、中國人或者華人嘅羞辱。但呢個字眼好視乎對『羞辱』以致『華』呢兩個詞語嘅定義。有啲人甚至會將對中國政府嘅批評，都視作辱華。近年中國民族主義崛起，中國大陸網民對其他人更頻密咁批評話佢哋辱華。


而喺香港同台灣，有啲人反而會用呢個字眼，批評同揶揄中國大陸嘅小粉紅心靈脆弱，乜都講到係辱華，上綱上線。另外，被中國網民批評嘅人，除咗一啲相對於北京政府持有唔同政見嘅政治人物之外，就連一啲唔關事，甚至認同北京政權嘅藝人都曾經被中國大陸網民話佢辱華。


隨著澳葡政府對路環嘅佔領，路環村開始從傳統中式村落蛻變做西式小鎮，而居民亦開始向村落北邊發展，船人街上依山起嘅屋相信都係嗰陣出現。至於荔枝碗船廠，相信都係二十世紀中葉出現。初期船廠只係維修船隻，慢慢咁開始變成造船廠。


荔枝碗嘅木廠為船廠提供造船需要用到嘅木同部件，原木一般都係會先運到木廠，經過加工之後先會運到船廠。至於拆船廠，顧名思義就係專門拆散一隻船嘅工場。雖然啲船運到拆船廠嗰時已經爛榕榕，但部分部件同木材都可以循環再用。


今日睇到嘅船廠已經爛榕榕，但係澳門係經常有颱風吹襲，船廠重仍然保持原來面貌。即使係踏入二十世紀後期，荔枝碗船廠設計依然殘舊，船廠都會起響斜面沙灘上，而且用木同鐵響沙灘上起成大型嘅工作平台。廠入面嘅寫字樓一般起響入口或者閣樓上，而供奉神台都會起響門口到，重有一個地方擺造船架生同消防設備。


由於荔枝碗村係基於造船行業而成，所以「村民」都係造船工人同佢哋嘅家屬，形成一個小社區。不過隨著造船業沒落，荔枝碗船廠亦慢慢咁停工，工人為生活，將全家搬返市區生活，荔枝碗村響度慢慢消失。今日出現響荔枝碗嘅人主要係來嘆漢記手打咖啡嘅遊客，同埋回味造船業昔日風光嘅人士，重有繼續響村入面住嘅居民。


2016年4月7號，路環荔枝碗村有廢棄船廠發生傾斜事故，有居民聽到船廠入面出現聲響，擔心佢會冧，所以報警求助。消防接報後到場檢查，未有發現即時危險，並將船廠圍封，而工務局亦派人嚟查。根據記者現場咁睇，雖然船廠重未冧，但係其中一邊支撐屋頂嘅樑柱經已經出現傾斜，天花木樑同鋼樑受壓彎曲，屋頂鐵皮亦被壓到變形。


船廠入面用木搭建嘅平台亦嚴重彎曲，木架、吊機搖搖欲墮。雖然船廠出面已經拉咗封鎖線，但都重有少數遊人越過封鎖線入去影相。有幾間村屋緊靠響船廠隔離，雖然暫時未有受到影響，但係如果船廠冧咗，可能會影響居民安全。


有住響荔枝碗村好多年嘅居民話，喺4月7號同8號朝早先後聽到船廠出現聲響，發現船廠結構出現傾斜，之後有消防同工務局人員到場檢查，重拉起封鎖線，唔畀途人入去。佢話，船廠已經荒廢好多年，受盡風吹雨打，但係回歸之後就好少見到有人來修葺，令到船廠入面爛榕榕，擔心一落雨、打風，船廠就好容易冧。


謝珊珊曾就讀香港真光書院。入行後就做綜藝節目《美女廚房》個助手「粥」。佢亦係虔誠基督徒。佢本來想做兒童節目主持，而家就想第日開一間福音咖啡室，向顧客傳福音同上演話劇。依家喺Facebook專頁Cheers OPPA拍片做幕前。


戴玉麒，係香港男演員。2019年喺香港浸會大學電影學院表演系畢業。2023年佢有份主演嘅ViuTV電視劇《那年盛夏我們綻放如花》播，佢亦開始畀人關注，當時戴玉麒經過三輪試鏡終於獲選中飾演「賴智勇」一角。


佢嘅第一部作品係香港電台劇集《萬輻瑪利亞》入邊嘅阿薰。佢喺浸大電影學院修讀表演系時就已經累積左唔少試鏡經驗。係做演員前，佢沉迷於街舞。Popping、Locking、霹靂舞，同Error嘅Dee 、仲有MIRROR嘅Alton喺街場已經認識。


當然呢個講法唔係好準確，因為要考慮到啲多項式係咪完全相交嘅問題。一個好啲嘅定義嘅方法係用維度，但係喺代數嘅世界入面有幾種維度嘅定義，例如投影維度、深度、Koszul序列等等，要視乎邊一種喺嗰個情況好用啲。


因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、蘇穎智、盧龍光喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。


從13歲起，李希凡起初喺洋服店做學徒，後嚟喺印刷廠做童工。20歲時，佢投奔住喺山東嘅家姐同姐夫，早晚接送外甥返學放學，夜晚為擔任山東大學馬克思主義哲學教授嘅姐夫趙紀彬做筆錄。從此佢開始接觸並鍾情於馬克思主義。


1953年8月，李希凡喺山東大學中文系畢業。從1953年9月到1954年12月，李希凡喺中國人民大學哲學研究班學習並畢業。1954年春假期間，李希凡、藍翎一齊撰寫咗《關於〈紅樓夢簡論〉及其他》一文，對之前無幾耐《光明日報》刊登嘅俞平伯《紅樓夢研究》嘅一啲觀點提出唔同睇法。


篇文喺山東大學《文史哲》雜誌1954年第9期發表，後於《文藝報》1954冬第18期上轉載。無幾耐，李希凡、藍翎共同撰寫嘅《評〈紅樓夢研究〉》喺1954年10月10號《光明日報》「文學遺產」欄目發表。佢哋嘅兩篇文章受到毛澤東肯定。


1954年，李希凡當選第二屆全國政協委員。1955年，出席第一屆全國社會主義建設青年積極分子大會並榮獲獎章。1955年1月，李希凡被調入《人民日報》社文藝部，歷任文藝評論編輯、文藝評論組組長、文藝部副主任、常務副主任。


莫燕萍一直暗戀龍天柱，不過天柱係好姊妹伊錦綉嘅男友。錦綉諗翻起當年墮崖受傷，好彩有燕萍輸血救佢，為咗報恩，錦綉決定天柱畀燕萍，重嫁畀個有錢仔常樂山。天柱意為錦綉貪圖富貴，於是同燕萍結婚嚟報復，但係樂山嚮結婚嗰日遇到車禍死咗。


之後，天柱知到真相，於是同錦綉和好，重做埋知己，天柱因為咁忽略咗大咗肚嘅燕萍，燕萍於是要錦綉離開香港。天柱同燕萍講出真相，燕萍好內疚。七年後，天柱終於搵到錦綉，咁啱燕萍重病，佢就託錦綉照顧天柱同個仔。


會稽有豪族焦征羌，做人幾霸道，步騭同衛旌喺地頭搵食驚畀佢蝦，於是將種嘅瓜畀佢來𠱁下佢。不過焦征羌好傲慢，令衛旌惡頂，想走，係步騭阻咗佢，話係買佢怕先來，而家又走盞激嬲人哋。於是佢哋等咗好耐先見到焦征羌。


劉表設嘅蒼梧太守吳巨有異心，做嘢陽奉陰違。步騭裝咗個局誅殺咗佢，於是聲威大震。士燮帶住啲人歸服佢，自此東吳統治咗包括兩廣同越南北部在內嘅嶺南。益州大姓雍闓殺咗蜀漢嘅太守正昂，同士燮一樣歸服東吳，由步騭接收。


就任丞相第二年佢就過咗身。佢有兩個仔，大仔步協繼承爵位同手下軍隊，兼做埋撫軍將軍，步協過身後，由孫步璣繼承爵位。二仔步闡，繼承咗西陵督，但後來因爲降晉畀東吳攻滅，結果步家畀東吳滅門，得番送去晉國洛陽做人質嘅孫仔倖存。


呢次選舉原本喺1953年舉行，但係因為韓戰爆發而延遲到1957年舉行，同時呢次議席大幅插水到357席，原因係韓戰完咗之後韓國大力打壓共產黨，所以今次所有選區都喺北韓度，加上喺北韓爆發咗八月宗派事件令到北韓最高話事人想加強對最高人民會議嘅控制而將席數大幅插水。


1999年之後，西班牙籍住性別平等法案通過，亦通過另一個關於姓嘅嘢，就係允許西班牙人改變首姓同次姓嘅次序。響2013年之後，當父母響仔女嘅姓上有分歧，就要跟政府安排。跟據西班牙法律，當仔女響成年之後就可以決定自己姓氏嘅先後次序。


加y用嚟連接首姓同次姓嘅情況通常會響官方文件或者族譜中常見，由十六世紀開始興，係好正式嘅用法，依家一般人都會直接唔用。不過響加泰羅尼亞，加y就比較普遍。如果響加泰之外嘅地方，加y會畀人視為老套或者高貴嘅代名詞，現時西班牙國王菲臘六世就係例子。


西班牙人個名好多時係其他文演變而成，就好似出自拉丁文嘅 Felix、Julio，出自希伯來文嘅 Samual、Daniel，出自希臘文嘅Pedro、Alexjandro，仲有出自英文嘅Enrique、Alfredo。


不過有啲男人佢哋個名或者會出現女人名。就好似叫「Juan Carlos Teresa Silverio Alfonso de Borbón y Battenberg」嘅男人，入面就出現咗「Teresa」呢個女人名。


出名作家賈夫利耶·哈斯亞·馬紀斯，響粵文圈之中成日畀人叫做「馬紀斯」，其實係非常錯誤嘅叫法，正確叫法應該係「哈斯亞·馬紀斯」。不過都有出現以母姓做簡稱嘅情況，就好似西班牙前首相荷西·路易·洛迪古斯·薩帕特羅，由於佢父姓洛迪古斯太常見，所以好多時會簡稱佢係薩帕特羅。


當外國人成為西班牙公民之後，佢哋響法律上有義務要改個西班牙名。如果呢個人本身係嚟自一啲得一個姓嘅地方，咁如果佢要改西班牙名，一係學當地人咁加佢阿媽個姓上去，一係就將佢個姓翻倍。舉個例，如果一個叫John Alex Smith嘅英國人想要改西班牙人名，可以改叫John Alex Smith Smith或者John Alex Smith Williams。


小泉恒平係日本唱作人，因為佢把聲天生似女仔，唱過啲動畫歌，好多人睇到佢張相之前都一直以為係女仔唱嘅。ヤマハ・ティーンズ・ミュージック・フェスティバル'97関東・甲信越大会グランプリを受賞。2000年喺ビクターエンタテインメント株式会社唱咗女神候補生嘅主题歌「Chance」。


2015年亞洲冠軍盃決賽係2015年亞洲冠軍盃搞兩輪比賽而決定邊個嘅冠軍嘅比賽。頭輪喺2015年11月7號踢，尾輪喺2015年11月21號踢。兩輪夾埋總比分最多嘅隊，會攞到2015年亞洲冠軍盃冠軍，重代表亞洲區參加2015年世界冠軍球會盃。


廣州地鐵喺早期規劃呢個站做轉乘站時，亦透露到佢會繼續向東延長到海鷗島一帶，重喺2011年上報畀國家發改委審批呢份規劃，但係國家發改委話3號綫因客流太大，成條路線啲車站幾乎打嗮蛇餅而唔批。2015年初到2016年農曆新年之前，政府好多時考慮到街坊嘅請願因素而快啲落實3號綫嘅東延段規劃，雖然2016年2月底，廣州市國土規劃委員會已經聲明咗3號綫東延段會延長到海鷗島入面，但係同年6月12號，國土規劃委員會話路線凈延長到呢個站為止，暫時唔考慮延長到海鷗島入面。


海傍站附近都係啲大型住宅社區同廣州亞運城、海傍村呢啲地方，附近冇大型商業中心。所以除咗上落班高峰比較多人上落之外，其它時段比較少人上落。另外，附近重有巴士去到番禺市橋城區嗰邊，所以亦有啲居民會搭巴士到呢個站轉地鐵到南沙或大學城、市區嗰邊。


係中國電視劇嘅男演員，吉林省吉林市人。喺1988年加入娛樂界，影過《還珠格格Ⅰ》、《新三國演義》、《交通警察》、《神廚》同《先遣連》等出名嘅電視劇。而家做緊吉林市青聯委員、北京吉林同鄉會副會長同北京吉林青聯同鄉會副會長，中國影視圈穿越羅布泊第一人。


白牙市位於東安中部，東面係川岩、井頭圩，西南係紫溪市，西面係水嶺，西北係邵陽嘅新寧。白牙市嘅地形以溪谷平原、崗地爲主，地勢東南低、西北高，最高點秋風嶺，海拔806米。紫水河自西向東流過鎮區，接納龍溪河、官田小溪、松江後喺大江口注入湘江。


白牙市嘅名源自呢個民間傳說，話秦漢時有一對寶白鴨飛到來龍溪河，之後佢哋入到去龍溪同大陽江滙流嘅水岩度。當時啲人就用「白鴨」爲當地起名。元明時期，商業發展，當地形成咗個墟，於是叫做白鴨市，後來啲人減筆，用同音字「牙」代替「鴨」，地名變成咗白牙市。


1949年之後，呢度歸東安縣嘅第一區，1955年5月改叫白牙市區，1956年6月改爲白牙市鎮，1958年改爲白牙市鎮人民公社，1959年，因爲佢係縣城，叫做城關，改叫城關人民公社，1960年改爲城關鎮，1965年又恢復爲白牙市鎮人民公社。


蓮花大橋係澳門嘅第三條跨海橋。條橋連接澳門嘅路氹城同珠海嘅橫琴島，橋嘅兩邊都有海關大樓。澳門嗰邊係連接路氹連貫公路，而珠海嗰一邊就同廣珠高速公路接駁。成條橋長1781米，由中國大陸同澳門一齊出錢，嚮澳門主權移交返中國之前起好，但係喺回歸之後先通車。


喺2023年10月底，當時代表民進黨參選新竹市立委嘅林志潔，被拍到跟住立法院民進黨團總召柯建銘，去到三光機構三合會餐敘拜票。之後，一啲社交媒體平台就開始有批評嘅聲音，話佢一方面話「對黑道零容忍」，另一方面就出席黑道飯局，事實係「黑道金援來參選」。


競爭對手柯美蘭批評佢根本唔應該出現，時代力量立委邱顯智就評論，呢啲互動就算法例無被明文禁止，都應該受社會公評。之後林志潔否認，話自己只係出席學生家長嘅家族聚會，隔離有人邀請佢過去先去打個招呼，佢並唔認識三光機構，又表示會追究造謠者。


溫莎大學嘅天主教專上學院，1919年前後納入西安大學體系，1953年脱離西安大學並獲准升格成為大學，1956年獲准改稱大學，1962年轉為公立大學並正式改名做溫莎大學，呢次係第一次有教會大學變成公立大學。


香港監察由英國保守黨人權委員會副主席羅哲斯擔任信託主席，亦包括唔少出名嘅英國政治人物，例如聶偉敬、前自由民主黨黨魁艾思定勳爵等，為唔同有關香港人權同埋自由嘅議題發聲。由於佢哋多番批評中共違反承諾同埋侵犯香港人嘅人權，所以佢哋亦引嚟一啲香港親中派人士批評，甚至香港政府嘅打壓。


另外，佢哋亦關注持有BNO護照嘅香港人因應香港局勢移民，但被拒絕攞返強積金嘅問題。針對北京未經諮詢或香港人同意而強行落實嘅《港區國安法》，香港監察亦關注香港政府濫用條例做政治檢控，以及用嚟打壓民主派組織令佢哋解散。


2019年，喺反對逃犯條例修訂草案運動過程入面發生香港警察入侵中文大學校園事件，香港監察發起了學術界聯署，讉責香港警察嘅暴力行為，又促請香港政府捍衛學術自由同埋成立獨立調查委員會。參與嘅知名學者包括諾姆·杭士基、齊澤克、朱迪斯·巴特勒、揚尼斯·瓦魯法基斯、羅拔·彼得·佐治同埋史迪芬·平克。


喺2022年2月，有網民懷疑香港政府引用《港區國安法》，喺香港封鎖咗香港監察嘅網站。事件引起唔少批評，香港監察行政總裁羅哲斯話，香港作為金融中心嘅未來，取決於資訊係咪可以繼續自由咁流動，要求政府解釋，又話擔心中共將網絡「防火長城」引入香港。


之後，酒泉太守徐揖請龐淯做主簿。嗰陣時啲強豪作亂，佢哋慣開隱瞞地頭上戶籍嘅壯丁數，以此漏稅來對抗政權。徐揖猛烈鎮壓郡中嘅黃氏強豪，不過黃家嘅一個成員黃昂因爲喺遞處而逃脫甩，集合咗過千人包圍郡城。龐淯離開咗老婆仔女，趁夜跳出城去外，去張掖、敦煌呢兩個郡求援兵。


開頭呢兩個郡懷疑強豪件事，以呢個理由推託唔出兵。龐淯諗住自殺畀佢哋睇，於是感動到佢哋，應承出軍救助，但嗰陣酒泉郡城已經破咗，徐揖亦都被害。龐淯幫徐揖收屍，送返去鄉下，爲佢守三年喪。曹操聽到呢啲事，召佢做掾屬。


巴士迷 ，負面批評叫巴膠或者巴敗，係指一班對巴士有興趣嘅人。佢哋除咗鍾意搜集同巴士相關物品，例如巴士模型，亦可能會熟讀巴士路線嘅資料。不過，有部分巴士迷為咗以一個較好嘅角度去影巴士，例如影佢哋嘅「愛車」、「全廣特巴士」、「跨廠特巴士」等，而走出馬路去影巴士，影響其他駕駛者視線。


生活易，係香港一間科技公司，係長江和記實業屬下成員，由長江和記實業同惠普電腦喺1999年合資成立，2001年開始為香港特區政府推出「公共服務電子化」計劃，用旗下嘅「生活易」網站向香港市民提供公共服務，亦係全球頭一個融合公共同商業服務嘅雙語網站。


振華道體育館，香港室內體育館之一，喺觀塘牛頭角振華道五十號，樂雅苑停車場頂樓，英文叫Chun Wah Road Sports Centre。行政上歸觀塘區。設施有籃球場、排球場、羽毛球場、乒乓球檯、活動室、舞蹈室。


2016年3月4號深夜，有官方背景嘅新疆無界傳媒旗下嘅新聞媒體無界新聞喺佢網站《一帶一路》欄目，突然刊登一篇個名叫《關於要求習近平同志辭去黨和國家領導職務的公開信》嘅文章。公開信署名為「忠誠嘅共產黨員」，要求習近平辭咗包括總書記在內嘅黨同國家領導職務。


文章列舉多個要求習近平辭職嘅原因，指責習近平執政失敗，「唔具備帶領黨同國家走向未來嘅能力，唔適合再擔任總書記一職」，來源注明係「參與網」。發布之後無耐，無界新聞網站被關閉，唔能夠進入，之後恢復運作，公開信已被刪除。


喺事件之後，無界新聞網站從3月15號開始，唔再撰寫新聞，只係轉發官媒報道。其後，多間外媒報道，無界新聞被結束營運，被遣散嘅員工被警告，唔可以向外界透露消息。消息話，喺事件後股東之一嘅阿里巴巴集團提出將無界傳媒清盤，得到另一個股東支持。


根據海外傳媒講，當局已組成項目組徹查事件，又懷疑事件係一個「巨大陰謀」，多個無界新聞員工因事件被拘捕，警方至少扣押咗20人，6個係網站無界新聞員工，包括無界傳媒董事長李萬輝，執行總裁歐陽洪亮、執行主編黃志傑、副主編程聖中，同兩個負責電腦安全技術嘅員工，另外10個人係信息技術服務供應商無界新輝嘅工作人員。


《端傳媒》傳媒評論部前主編賈葭喺3月15號晚喺北京機場被公安帶走，據稱被認為同事件有關，被扣押10日之後喺25號獲釋。中國異見人士溫雲超話，佢喺中國嘅父母同兄弟都因此被捕。旅居喺德國嘅時事評論員長平話佢一家係因自己對呢件事嘅評論而被帶走。


2016年3月底，《明鏡新聞》嘅網站又刊登一篇以171個「忠誠嘅中國共產黨員」名義發布嘅公開信，名叫《就立即罷免習近平同志黨內外一切職務告全黨、全軍、全國人民書》。呢封信嘅執筆人自稱是、係「來自黨政軍群等各個機關部門」，要求黨罷免總書記習近平。


伊班族係婆羅洲一個原居民族群，達雅族嘅一個分支。英國殖民時期，伊班族人叫做海上的達雅族或者海達雅族。馬來西亞大多數伊班族人住喺沙撈越詩里阿曼省、木中省同加帛省，亦有一少部分住喺沙巴同遷移到馬來西亞半島。


今時今日，大多數伊班長屋都配備現代化設施，包括供電、供水、電話線、互聯網等配套設施，村落道路亦鋪咗瀝青。後生嘅伊班人主要分佈喺城市地區，節日期間會返去探訪家鄉。伊班人變得愈嚟愈城市化，同時亦保留大部分傳統遺產同文化。


伊班族係婆羅洲原居民達雅族嘅一個分支。英國殖民時期，伊班族人被稱為海上嘅達雅族或者海達雅族。馬來西亞大多數伊班族人住喺沙撈越嘅詩里阿曼省、木中省同埋加帛省，亦有一少部分住喺沙巴同理搬咗去馬來西亞半島住。


獵人頭曾經係一種喺婆羅洲同東南亞島嶼盛行嘅行為。呢項傳統習俗最早可以追溯到十六世紀，當時嘅伊班人為咗爭奪更多土地同資源，就喺附近河流流域展開獵人頭活動。同時，亦會對入侵佢哋活動領域嘅外來入侵者展開海盜劫掠，但一直要到十九世紀，伊班人嘅獵人頭行為先至因為後來展開嘅海盜行為而一同記錄到西方殖民國家嘅文獻歷史中。


代數邏輯函數式編程語言，又叫做 ALF，係一隻結合了函數式同埋邏輯編程技術嘅編程語言。佢嘅基礎係具有相等性嘅 Horn 子句邏輯，由用喺邏輯編程嘅謂詞同埋 Horn 子句仲有用喺函數式編程嘅函數同埋方程組成。


中俄關係緊密，喺俄羅斯入侵烏克蘭戰爭期間，中國政府被指一早知道計劃，但未有跟隨西方國家譴責或大規模制裁，而中國網民有啲攻擊聲援烏克蘭聲音，或者對烏克蘭揶揄嘅言論，亦引起咗一啲爭議甚至係反華情緒。另外，有啲評論亦就入侵事件推測中國對台行動。


《紐約時報》曾經報導，唔同西方國家情報都話，中國喺烏克蘭被入侵之前一早得知俄羅斯計劃同意圖，而且叫俄羅斯喺完咗冬奧先開始。有啲人因而批評中國做法，例如時事評論員黃世澤就批評中國點解唔提早撤僑，又話中國咁做同幫助俄羅斯入侵烏克蘭無分別。


中國部分網民喺呢次戰爭入面傾向支持俄羅斯，甚至攻擊立場唔一樣嘅人。其中，中國主持人金星喺微博公開批評普京，話佢係一個瘋狂嘅男人，又呼籲停止戰爭，祈禱和平，但結果遭到中國網民攻擊，佢嘅戶口後來甚至被停用。


喺入侵發生後，有中國網民話死越多人越好，仲話要進口烏克蘭美女，又話同中國為敵無好下場，結果呢啲留言被大量翻譯，被烏克蘭人睇到，引起烏克蘭境內國民反華聲浪，傳出有中國人被槍擊，有啲中國當地留學生被當街質疑，甚至要扮成日本人先去到防空洞，呢啲留學生亦都話，多得呢啲小粉紅唔少。


加拿大駐華大使館喺3月1號升起烏克蘭國旗，喺圍牆豎起一啲支持烏克蘭嘅標語，亦喺微博發帖聲援烏克蘭。結果，喺微博入面有唔少人攻擊同謾罵，話加拿大係「種族屠殺者」、「美國跟班」，之後喺大使館圍牆嘅標語被人破壞，甚至寫上Fuck NATO嘅字眼。


中、俄兩國關係一直頗為緊密，佢哋又喺於2月4日發表《關於新時代國際關係和全球可持續發展的聯合聲明》，所以中國喺呢個問題受到一定唔同國家嘅壓力，其中澳洲國防部長達頓同烏克蘭外長都有呼籲中國介入事件，出面敦促俄羅斯停止戰事。


雖然中國曾經有呼籲各方克制，亦有兩間國有銀行開始限制購買俄羅斯商品嘅融資，但未有跟隨西方國家譴責或大規模制裁，亦拒絕承認呢次係「入侵」。中國又話對俄制裁係非法，中俄將繼續展開正常貿易合作。另外，截至2月28號，官媒《人民日報》嘅頭版同國際版都無文章報導呢場牽動全球嘅衝突。


2022年3月2號，聯合國3月2號以141國贊成、5國反對、35國棄權，通過一項譴責俄羅斯入侵烏克蘭嘅決議案。中國係其中一個投棄權票嘅國家。另外，中國銀保監會亦喺同一日正式宣佈唔贊成亦唔參與金融制裁俄羅斯，話咁樣無法理依據。


喺戰爭啱啱開始嗰陣，中國曾經大搞大內宣，話台灣人可以坐佢哋嘅撤僑飛機走。不過，後來中國撤僑安排行動節奏慢半拍，而且規劃嘅包機撤僑都執行唔到，甚至要中國公民自己前往烏克蘭鄰國有當地中國留學生致電大使館，甚至被大使館嘅人鬧番轉頭。


王屋村古屋，又叫「王屋村民宅」，係喺香港沙田圓洲角西南端。王屋村喺清朝乾隆年嘅時代由原籍廣東省興寧縣嘅王氏族人起嘅。十九世紀嗰時，由廣東南下九龍嘅旅客同貨物都以圓洲角為交通中心點，王屋村就成為咗商旅嘅貿易站，直至到十九世紀尾先開始末落。


隨住沙田海不斷咁填土去發展沙田新市鎮，王屋村好多古老嘅建築已經荒廢同拆咗。剩番嘅呢間古屋大概喺1911年由王氏第十九代祖先王清和起，古屋樓高兩層，用青磚砌成，裡面有精美嘅壁畫同傳統裝飾，係圓洲角嘅歷史標記。


《衝上雲霄II》，係香港電視廣播有限公司製作嘅時裝航空電視劇，《衝上雲霄》續集，由吳鎮宇、張智霖、胡杏兒、陳法拉、吳卓羲同馬國明領銜主演，監製歐冠英、陳維冠。呢套劇用飛機師做主題，並由香港航空贊助、香港機場管理局幫手拍攝。


花園酒店入面有500間客房，重有會議廳、宴會廳、餐廳同商場等設施，佢主要畀廣東省人民政府啲人嚟搞活動嘅地區，不過佢重向社會出面啲公眾嚟搞酒店服務。而天台嗰度有好多綠化響度，裙樓入面重有天台花園，入面重有好濃厚嘅南國風貌。


環保購物袋，多數叫環保袋，係袋一種，多數用不織布造，較爲耐用，可以用好多次。用依種袋，提倡少用卽棄膠袋，提倡環境保衞意識。不過要多啲能原製造，由於不織布都係膠，丟棄時都會變垃圾，亦不易回收，有違環境保護原意。


2003年1月21號，嗰時嘅中共中央政治局委員、廣東省委書記張德江喺上咗2個月，就嚟咗番禺嘅小谷圍睇下點樣逳手起廣州大學城，重提出咗「起中華人民共和國一流嘅大學城」同埋「2004年9月份開學招生」嘅嘢嚟明確方向。


凈係過咗1日，廣州市委同市政府開咗個會嚟研究點落實張德江講嘅嘢，嗰時結合咗廣東省委同省政府嘅「三個統一」嘅要求而成立一座廣州大學城嘅建設指揮部，佢主要嚟實施起廣州大學城。喺指揮部辦公室嘅直接組織同領導作用，就準備起大學城嘅一期工程。


其實未起大學城之前，小谷圍嗰邊有13個村響度，但係2003年嘅建設規劃入面話「凈係留返貝崗村、南亭村、北亭村同埋穗石村響度」。而凈低嗰9個村啲地，廣州市政府喺未經過國務院批准就收賣咗佢，甚至自己將嚿地分成39嚿地皮嚟避開國務院嘅巡查。


嗰時有一小部分村民話唔同意政府嘅徵收，嗰時有政府官員出埋員警、治安隊員同城管一齊搞強拆。而村民啲房屋拆嗮之後，就去咗徵收地嘅搭棚度住，但係都唔好彩，自己搭嘅棚屋都俾人拆埋。由於有好多村民唔單止都冇收到政府點賠，相反重冇屋住，凈係留返喺未拆嘅祠堂入面住，而且生活條件非常之惡劣。


廣州大學城嘅大型商業中心方面，就包括咗喺廣州大學入面嘅商業中心、北亭廣場同埋GOGO新天地，佢提供咗飲食、娛樂、超市、服飾、精品等好多個行業嘅服務，其中講得最出名嘅就係GOGO新天地喇。佢係成個廣州大學城地區入面，發展得最成熟、最有人氣嘅大型商場。


而大學城入面凈得返嘅南亭、貝崗、北亭同埋穗石呢4個村入面，都整咗有佢自己嘅村辦商業區出嚟，其中最出名嘅就係貝崗村，由於佢有自己嘅地理優勢響度，所以佢重喺街邊臨時搭咗棚商舖出嚟，嗰度係大學城嘅另一度行街嘅shopping地區。


另外，喺未起廣州大學城之前，呢度就整咗綜合商業嘅南區同北區出嚟，嗰兩個商業區係大學城入面，起步得比較早嘅商業規劃區，分別喺大學城入面嘅南北兩個地鐵站隔籬。雖然話規劃緊大學城嗰鎮就整咗兩個商業區嚟畀學生買嘢、食嘢、娛樂通郵政等呢啲服務，但由於佢離學生嘅生活區都幾遠下，相對嚟講都冇天河城或荔灣廣場或北京路步行街或王府井咁火爆。


魚珠碼頭係廣州一個客運碼頭，亦係機動車同非機動車、人行等三合一用途嘅碼頭，喺黃埔區魚珠，近黃埔大道東嘅位。雖然有過江渡輪可以去到新洲同海心沙、黃埔軍校，但佢分開咗機動車同單車、人行嘅兩種碼頭用途，而且兩邊唔互通。


《獵鷹》係香港電視廣播有限公司時裝警匪電視劇，喺1982年首播，由劉德華、陳敏兒、葉德嫻同劉江領銜主演，監製李添勝。呢套劇係劉德華第一次做主角嘅劇集，係港劇少有其中一個首演主角而一炮而紅，並從此演藝事業走上康莊大道嘅特例，另一著名例子係黃日華。


創作人周博賢話呢首歌取材自第86屆奧斯卡金像獎最佳電影《被奪走的12年》，講一個自由人一夜變成奴隸嘅故事。呢首歌嘅官方MV喺唔夠兩個禮拜就有成一百萬人睇，並喺2014年香港十大最潮YouTube音樂影片排第7，但呢隻作品冇派台，優化之後又因涉嫌政治敏感內容被中國政府禁咗。


曲中有「成為奴隸，大劫在頭上，不堪設想」之類帶有特殊意味嘅歌詞，並用關鍵字「A餐」、「B餐」唱出「A餐雞蛋撞石牆，不怕壯烈下場，決不退讓」，「B餐俯首做白羊，一世困在牧場，餐券這兩張，怎麼取向」等歌詞。


黃紹倫1971年喺香港大學畢業。1974年，去英國牛津大學讀多幾年，之後返返香港。1987年，佢響母校香港大學辦咗社會科學研究中心。1998年，佢獲選做香港大學副校長。2000年，涉及香港大學校長鄭耀宗干預鍾庭耀民調事件，因而辭職。


盧海鷹係香港男演員，演過電影、電視劇同舞台劇，亦做過電影副導演、製片同場記。而家係特約演員，周不時拍無綫劇集。比較出名嘅演出包括電影《少林足球》扑周星馳個頭嘅流氓、無綫劇集《白色強人》嘅精神病人徐子高同埋無綫處境劇《開心速遞》嘅酒吧職員Tequila。


進軍歌係越南社會主義共和國嘅國歌，由阮文高作曲同填詞，1945年8月革命前出現喺越北解放區。1946年召開嘅越南第一屆國會第二次會議正式確定揾《進軍歌》做越南嘅國歌。1955年嘅第一屆國會第五次會議根據政府建議對《進軍歌》嘅歌詞做咗啲小修改。


蝶戀花係一個詞牌，屬於中調，詞嘅格式長短錯落，上下二闕各押四仄韻，要求一韻到底。原來係唐教坊曲，個名源自南北朝一句樂府詩「翻階蛺蝶戀花情」，至於詞牌嘅確立有好多種講法，時間上大致係五代到北宋時。呢隻牌好多時寫傷春之作，亦都有探究人生大義嘅作品。


呢個牌嘅曲調係繼承自唐代教坊曲，雖然到宋代時應該有所變換，不過節奏始終長短錯落，就好似雀仔喺枝頭跳來跳去噉，喺中國文化入面，喜鵲踏梅枝係吉兆，於是開始時叫「鵲踏枝」，後來南唐後主李煜重專門幫佢修訂調式。


清末國學大師王國維喺佢嘅名著《人間詞話》提出咗有名嘅「三種境界」，都用咗宋詞金句來比喻，其中第一、二境界用嘅句都係出自「蝶戀花」呢個詞牌，得第三境界係用辛棄疾嘅《青玉案·元夕》，可見呢個牌出咗好多流傳千古嘅作品。


桂宮係日本舊時一個宮家，亦係四世襲親王家之一，由誠仁親王細仔智仁親王響1620年創立，曾經多次改過宮號，由八條宮ー＞常磐井宮ー＞京極宮，去到桂宮。1881年，由於當主淑子過身，所以桂宮一度絕家。1988年，因為崇仁親王二仔宜仁親王繼承桂宮而再興，但係宜仁響2014年過身，又冇仔女，所以桂宮正式絕家。


之後傳到第五代尚仁親王，但係尚仁早死，冇仔女，所以時任天皇靈元天皇就派自己第十個仔作宮繼承八條宮，但就將宮號改叫「常磐井宮」。點知作宮響一年之後就以四歲之齡夭折，之後靈元天皇就派六仔文仁親王繼承，而後嚟文仁將常磐井宮改名叫「京極宮」。


之後傳到畀公仁親王，而公仁響1770年過身，但係佢冇仔女，所以由光格天皇第四個仔盛仁親王繼承，但就改名叫「桂宮」。可惜，盛仁響啱接任當主一位冇耐就夭折，享年一歲。後尾，由仁孝天皇第六個仔節仁親王接任桂宮，但係節仁都唔長命，響1836年就夭折，終年四歲。


仁孝天皇見到桂宮搞成咁，就做咗一個幾大膽嘅決定ーー就係由自己個女淑子內親王繼承桂宮當主一位。呢件事響當時嚟講係好罕有嘅事，雖然個時係允許女皇室成員繼承做天皇，但由女仔繼承宮家係日本史上第一次。1881年，淑子過身，桂宮一度絕家。


而「破壞主義」係由1794年天主教布盧瓦教區亨利Henri Grégoire所創造，指法國大革命造成「藝術破壞」。之後到1871年巴黎公社成立，畫家居斯塔夫·庫爾貝被選為公社委員、藝術家協會主席，負責博物館工作。


不過，佢主張破壞旺多姆圓柱，一條象徵拿破崙一世「戰爭同征服」炫耀戰績。今次係世界有名對公物古蹟進行破壞主張一件事。1871年4月12號，巴黎公社委員會通過法令，5月8號拆柱。不過巴黎公社好快被推翻，旺多姆圓柱同埋拿破崙雕像重新豎起，至今仍然矗立旺多姆廣場。


另外，都市化正正係全球經濟發展造成各種破壞。空氣污染、陸地污染、塑膠污染、水質污染、噪音污染同埋光污染等等，都係人類活動破壞大自然。而城市生活質素問題，例如行乞或者廣場舞等等活動都會引至影響市容爭議，制造噪音同埋觀瞻問題。


互聯網上面成日有好多破壞行為。黑客同政客發放各種惡意軟件，都有可能會危害其他人部腦或者智能手機。近年，又出現一種勒索軟件例如WannaCry會破壞對象電腦財產，如果你無期限內俾錢，就會破壞作業系統。重有木馬會偷用對方電腦去賺加密虛擬貨幣即「挖礦」，增加電腦工作量。


早年參加過世界業餘桌球賽。1990年轉做職業桌球員，成為香港桌球史上第一個職業桌球員。1993年返香港，開過桌球室同喺NowTV SPORTS做桌球評述員，幫Now TV做主持《Pot Black 解碼》，講解桌球運動嘅規則。


廈村鄧氏宗祠喺清朝乾隆十四年動工起，乾隆十五年起好。元朗廈村嘅鄧族起呢間祠嘅原因，係希望能夠紀念鄧洪贄同鄧洪惠兩位祖先嘅功勞。呢間祠曾分別喺道光十七年同光緒九年進行大規模嘅修葺。而鄰接鄧氏宗祠嘅禮賓樓同友恭學校，相信喺民國十三年之前已經起咗。


禮賓樓就由兩座建築物組成，之間被庭院分隔。佢嘅建築結構用青磚砌成，牆身支撐住用檁條同椽子構成嘅金字瓦面屋頂。佢嘅牆楣用花卉同幾何圖案嘅灰塑裝飾。佢嘅右邊堂依然保存住琉璃漏窗，兩邊就保存有一副灰塑對聯。


到咗1983年，榮華樓又重新調整咗廳堂嘅佈置，重恢復咗宵夜夜市。而經營方面都搞咗好多唔同嘅嘢出嚟，價錢都好平，有好多種燒賣同煲仔系列、生滾粥品、各式小炒等，重恢復咗「問位點茶」，所以生意好旺。1985年就整大咗個二樓橫廳，就將原嚟放雜物嘅空木樓改成廳房嘅同時重加開咗間餅屋。


曾經有人喺學術期刊評論網站Scirev入面批評，話呢本期刊喺完全冇解釋原因嘅情況之下，只係單單咁話唔適合然後拒稿。亦有評論話，佢哋收到同行評審嘅意見入面，有人聲稱話呢本期刊唔再發佈用Partial Least Square做數據分析方法嘅文章，但期刊網站根本就無交代過呢點，而且PLS呢個方法喺好多其他頂尖期刊都有用，就算個方法有問題都應該進一步解釋決定而唔係就咁話唔接受就算。


清水河水量並唔穏定，舊時只有細艇，趁潮漲可入，上到深圳墟。所以船艇都會經過清水河口，入深圳河處停泊，再用陸路北行入墟。由於泊船地，係各村爭奪之權，大清未葉。曾引起羅湖、蔡屋圍、黃貝嶺各村械鬥，炮打刀傷，各有死傷。


學校喺1956年6月9號俾廣州市人民政府批准而成立，重喺1958年10月4號正式掛牌，最初喺二沙島嘅廣東省體育場附近一帶搞校區。1960年同廣東體育學院合併而搬到而家天河區天河北路，時代廣場斜對面。1963年連華師體育系合併埋。


北韓係比較神秘嘅國家之一，好少有對外交流，即使係普通民眾都好難批到簽證出國。喺中國湖北爆發武漢肺炎時，佢哋第一時間關注咗中國大陸啲新聞消息。後嚟得知武漢肺炎係個好嚴重嘅疾病後，喺湖北武漢宣佈封城之時，北韓政府亦喺1月21號宣佈禁止任何形式嘅出入境兼停晒海陸空嘅出入境通道。


受到北韓封國嘅影響，有部份西方國家嘅外交官頂唔順咁嚴格嘅防疫措施，陸續有國家閂晒駐北韓嘅使館兼撤走外交人員。尤其喺2021年2月26號，有8位俄羅斯駐北韓嘅外交官同家屬推住軌道車仔，經過一眼望三國景區附近嘅朝俄國境友誼橋入境俄羅斯，去海參崴國際機場搭飛機走。


2022年1月17號，停運咗將近兩年嘅往返中朝火車正式恢復營運，不過淨限貨運業務，入境啲貨物重係好似啱封國時都要搞隔離10日同嚴格病毒消殺處理。當日開出嘅頭班貨運列車係從中國遼寧丹東開去邊境，經鴨綠江過河，最後到北韓平安北道新義州市內嘅義州機場卸貨。


雖然奧組委官方喺舉辦所在地一度保證奧運會以閉環形式嚟舉辦，重會向北韓嘅運動員提供疫苗，保證運動員「唔會感染武漢肺炎」，但係因北韓未同日本建交而冇理到。正因爲噉嘅事激嬲咗奧組委，同年9月8號話違反《奧林匹克憲章》，而禁咗參加2022年冬季奧林匹克運動會賽事。


到2022年1月7號，北韓奧委會同體育省向北京奧組委發信，話「因擔心外國勢力陰謀活動同武漢肺炎大爆發，雖然北韓嚟唔到參加運動會，但係北韓會全方位支持同聲援北京舉辦咁隆重精彩嘅奧運盛會啲事。」而宣佈唔參加冬奧。


2021年5月16號，北韓足協應上級要求，北韓國家男子足球代表團爲防隊員踢完世界盃亞洲區資格賽嘅作客賽事，返到北韓後證實感染武漢肺炎，而宣佈退出淨低嘅賽事，正因為噉而無緣2022年FIFA世界盃同埋2023年男足亞洲盃。


雖然亞足協話會繼續保證到作客球隊嘅安全同利益，但係北韓喺2021年3月19號同馬來西亞斷交而冇理到。同年7月29號，北韓國家女子足球代表團爲防隊員踢完亞洲盃資格賽嘅中立場賽事，返到北韓後證實感染武漢肺炎，而宣佈退出賽事，正因為噉而無緣2022年女子亞洲盃同埋2022年女子U23亞洲盃。


2020年7月19號，喺黃海北道開城發現咗一單懷疑武漢肺炎個案，患者係位北韓難民，從南韓以人蛇形式游水返入北韓。事發後第五日晏晝因當地政府收到料後，將開城實行封城處理兼採取隔離措施，重將國家緊急防疫體系轉成「最大緊急體制」。


朝鮮勞動黨喺事發後第六日開咗政治局緊急擴大會議，宣佈喺開城實施緊急狀態。經檢查，發現呢位人蛇懷疑感染武漢肺炎而採取徹底隔離措施，重同有關衛生部門聯繫，查下呢5日內有冇人同嗰位感染疑似武漢肺炎嘅北韓難民接觸過，或期間去過開城啲人都搞檢測同埋隔離措施。


從2020年1月21號封國開始，北韓一直未出現確診武漢肺炎個案。直到2022年4月底陸續喺境內大量出現不明原因嘅發燒癥狀而一度懷疑有冇武漢肺炎發生。2022年5月12號，因朝鮮勞動黨召開咗第八屆中央委員會第八次政治局會議，話國家應急防疫指揮部同相關單位就5月8號喺平壤某團體嘅發熱人群入面採集咗DNA樣本，結果發現咗第一單感染武漢肺炎個案，而患者感染嘅係武漢肺炎嘅Ο變種BA.


因北韓喺2022年5月12號發現兼確診咗第一單武漢肺炎患者，當日舉辦嘅朝鮮勞動黨召開咗第八屆中央委員會第八次政治局會議決定，將防疫措施提升到最高級別。目的係遏制兼管控喺北韓入面嘅武漢肺炎嘅輸入性病例兼快啲醫返好不明原因嘅發燒癥狀患者，重喺最短時間內消除瘟疫。


金正恩重強調，緊急部署同埋開展科學集中檢測同醫返好嘅必要性，重決定發放勞動黨同政府為應對緊急時期而儲備嘅備用醫療品。重要求境內冚唪唥市、郡都封城，衛生部門同應急檢疫部門都要嚴格對冚唪唥居民搞密集篩查，積極採取醫學觀察同埋治療措施。


喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。


2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。而選址方面，就揀咗喺105國道嘅K2507+300標記位嚟起地鐵站。


李正姬係大韓民國政治人兼律師，女性運動家。渠係18、19任南韓國會議員同埋2008年民主勞動黨副黨首，2009年民主勞動黨黨首，2012年統合進步黨黨首。曾經係2012年大韓民國總統選舉候選人，最後喺大選投票前三日宣布退選。


劉琮，表字不詳，山陽郡高平縣人，係荊州牧劉表嘅二仔。劉表同老婆都好鍾意劉琮，因此諗住立劉琮為繼承人。劉表嘅舅仔蔡瑁同埋外甥張允都好支持劉琮，佢哋叫劉表將大仔劉琦外放做江夏太守，之後又叫劉表立劉琮為繼承人，劉琦同劉琮嘅關係因此而變差。


建安十三年，劉表病重，劉琦立即從江夏趕返嚟探望，蔡瑁、張允等人知道劉琦好孝順。驚劉表將個位傳畀佢，於是佢哋阻住劉琦，唔畀佢同劉表見面，劉琦只好返去江夏。劉表死後，劉琮繼承佢嘅官爵。劉琮將侯印送畀劉琦嚟拉攏佢，劉琦因為之前單嘢而將嗰印抌落地度。


喺2019年香港反修例運動期間，有唔少網民因應香港警察過度使用武力執法，同埋香港政府唔聽民意，進行咗唔少創作，表達意見同諷刺政府。亦有部分歌曲無直接提及呢次運動，但係歌詞入面鼓勵人心，或者加上創作人本身嘅政治立場，所以得到一啲反送中人士嘅共鳴。


隨着石排灣公屋居民陸續入伙，而家石排灣公屋群主要有兩個出入口連接石排灣馬路，分別係石排灣圓形地同安順大廈。考慮到公屋住戶陸續遷入，為照顧居民出行同交通需要，土地工務運輸局響2013年8月啟動延長樂居大馬路工程，為公屋群增加第三個出入口，新路段全長八十米，由樂居大馬路通去石排灣方向主要增設兩條行車綫，由石排灣馬路通去樂居大馬路方向增設一條行車綫，為進出石排灣居民提供多一條路揀。


2010年5月4號晏晝，喺五年三班發生咗單校園暴力案，有位花名嗌「小亮」嘅黃氏學生喺期中考試凈考咗31分而俾位女先生當住全班學生面前用鐵棍猛咁扑，令課堂出現一片混亂。事發後，「小亮」嘅家屬第一時間報警重將「小亮」送到附近嘅龍洞人民醫院入院重俾醫生診斷佢有輕微腦震蕩，警方亦介入調查呢單嘢。


2012年11月14號中午，學校小學部二年級爆發咗單體罰醜聞。嗰時有位花名嗌「國權」嘅安徽籍學生因為冇交到秋遊嗰CNY￥100，連續俾李氏班主任點咗兩次名而罰200個踎低起身。雖然家屬同校方猛咁溝通，但重俾班主任喺嗰日晏晝放學時留堂繼續罰多200個踎低起身。


Alphabet，係喺美國加州嘅控股公司，喺2015年10月2號成立，而家佢有Calico、CapitalG、Chronicle、DeepMind、Google、Google Fiber、GV、Jigsaw、Loon LCC、Sidewalk Labs、Verily、Waymo同X等13間子公司。


其實呢條馬路以前係冇名嘅，而「東鳳路」嘅名係喺2002年嗰陣，廣州市政府要求換新嘅路牌嗰陣先至改咗上去嘅。到咗2005年，由於廣州嗰度同一個區搞出咗至少2條馬路嘅重名問題，所以條馬路改咗名做「東平東鳳路」重一直到而家。


響布魯塞爾自由大學畢業後，佢到德意志銀行工作。1997年轉行，成為一名記者，到金融時報工作。響2000年獲得歐洲工商管理學院工商管理碩士學位後，響2001至2005年成為駐巴黎記者，2005年成為位於新德里南亞部部長。


2015年5月出任大學、科學、科研及創新國務大臣，任內協助通過2017年高等教育和研究法，徹底改革英國大學嘅監管框架，泰晤士高等教育更形容呢個法案係英國25年嚟最重要嘅立法。2018年1月調任運輸國務大臣、倫敦事務國務大臣，但由於不滿文翠珊政府嘅脫歐計劃，響同年11月宣佈辭職，話如果英國對脫歐進行新嘅公投嘅話佢就會留底。


2020年7月，佢畀大佬以保守黨黨魁嘅身份提名晉爵，響同年10月獲封為馬里波恩莊臣男爵，成為上議院議員。響同時之間，佢出任泰晤士報教育副刊非執行董事、倫敦國王學院同哈佛大學甘迺迪政府學院高級研究員，又重操舊業做返記者，目前響舊東家金融時報工作。


《在觀塘下體現愛的故事》係一套2021年由喱騷製作嘅電視劇，一共有8集，由 J.Arie、Renee、Zain、新德莉莉、李任燊、李穎琛、李綺雯、李駿碩、林師傑、林耀聲、梁浩邦、王宗堯、田蕊妮、程人富、莫竣名、譚杏藍、邵仲衡、陳樂妍、馮海鋭同麗英演出。


《阿郎的故事》，臺灣叫做《再見阿郎》或者《又見阿郎》，係1989年由杜琪峯執導嘅電影，周潤發、張艾嘉、黃坤玄同吳孟達主演，羅大佑、魯世傑配樂，主題曲、插曲分別由許冠傑、羅大佑同李健達演唱。周潤發憑呢段片攞到當年香港電影金像獎嘅最佳男主角。


有錢人家嘅女波波唔理屋企人嘅反對，嫁畀同佢身份有唔同嘅電單車手阿郎。不過結婚之後發現阿郎沉迷賽車，根本唔理佢，甚至喺佢個仔出世之前，阿郎因為非法賽車撞死警員而坐監。波波阿媽於是串通醫生假稱BB已經死咗，將佢呃去美國遠離香港。


十年之後，已經有未婚夫嘅波波返香港做生意，先知道個仔重未死，打算得到阿郎同意，帶個仔去美國。阿郎雖然好愛錫波仔，但係為咗個仔生活得更好，借啲意令到波仔誤會自己，自願同佢重深愛嘅波波離開。就喺波波同佢阿媽兩個離開香港前一日，唔理年紀同身體狀況參加賽車嘅阿郎，喺就快贏比賽嗰陣，因舊病復發而車禍身亡……


截至2021年，根據香港非洲中心，有4,697位非洲人喺香港住，其中3,545位係普通居民，1,052位係申請緊庇護。性別嘅分配係1,937位男性、1,708位女性，其中申請庇護嘅係831位男性、221位女性。


在港非洲人之中，有大約一半住喺元朗，亦有一部分住喺尖沙咀嘅重慶大廈。有啲出名嘅例子包括 Innocent Mutanga，一位嚟自津巴布韋嘅移民。佢由原本喺香港瞓街，到依家喺高盛做金融分析師，並且係香港非洲中心嘅主席。


羅沛琪喺全完中學同埋香港城市大學國際研究一級榮譽畢業，參加now TV搞嘅「CEO 選拔賽」入到總決賽，最後攞殿軍，之後正式加入now TV，主要做娛樂主播。佢幫過Now觀星台做主持，2016年開始兼埋viuTV嘅工作。


西安鐘樓，嚮中國大陸陝西省西安市嘅市中心，南靠終南山，北望渭水，係西安旅遊地標，佢東西南北四通八達，係交通匯點。西安鐘樓係有600年歷史嘅古建築物，建築嚮一個四方形石基座上面，建築物料係磚頭、木條。西安鐘樓樓高3層。


《深宵閃避球》係2022年上畫嘅港產片，由應智贇編劇及導演，楊倩玲、羅志良、邵劍秋監製，鄭伊健、周家怡、李靖筠領銜主演，陳海寧、雲浩影、黃淑蔓、鍾雪瑩、李玗蓁、王頤、宋嘉儀主演。故仔講邊青少女畀教練同社工幫手下組隊打閃避球。


黃船中學喺2008年同84中合併之後，舊址降級為培訓中心，校本部搬到原先黃船中學舊址繼續辦學，同年重喺南沙區成立咗培訓中心。而黃埔區嘅培訓中心有部300t級散裝郵船喺2009年由黃埔船廠引入，而焊接實訓中心喺2010年3月正式掛牌成立。


梨俱吠陀，全名梨俱吠陀本集，翻譯過來叫「歌詠明論」，係吠陀經之中最早出現嘅一卷。梨俱吠陀係喺公元前16世紀到前11世紀之間寫成，除咗赫梯語嘅文獻之外，佢係印歐語系諸語言之中最古老嘅書籍。比起其他文明嘅古老文獻，佢嘅特別之處係以口傳方式保存落來嘅。


余晞晉自細已經有唔少演出經驗，讀幼稚園嗰陣已經開始參與中英劇團嘅兒童戲劇課程，曾經攞過朗誦比賽冠軍。小一嘅時候同14歲嘅家姐一齊開設YouTube頻道「晉晉小發明」，由家姐負責剪片同後期製作，晞晉負責出鏡。


清朝，屬番禺縣茭塘司。中華民國時期，屬番禺縣第二區茭塘司彬社鄉。1946年10月11號之後，屬廣州市。1951年屬新滘區。 1956年5月，撤區，改屬小洲鄉。1958年8月，屬新滘人民公社。1960年7月，跟公社屬海珠區。


1961年8月，跟公社改屬芳村區。1962年8月，跟公社改屬廣州市郊區。1984年1月，撤公社，改屬新滘區公所。1986年5月20號，改屬海珠區新滘公社。1987年，屬廣州市郊區新滘鎮。2002 年，屬華洲街道。


規矩數係指可以用尺規作圖方式作出嚟嘅實數。喺已經提供咗單位長度嘅情形下，若果可以用尺規作圖嘅方式作出長度係 a 嘅線段，咁 a 就係規矩數。規矩數嘅「規」同「矩」分別係指圓規同直尺，兩個尺規作圖嘅重要元素。


轉數快，原名快速支付系統，係香港嘅小額實時支付平台，全面接通香港大多數銀行同埋儲值支付工具營運商，畀市民喺任何時間即刻搞掂跨銀行同儲值支付工具嘅即時資金轉帳，包括港紙同人民幣。用家收人錢嗰陣唔使畀戶口號碼人哋，只需要畀預先登記咗嘅流動電話號碼或者電郵地址就得。


2018年10月，有騙徒用請人做藉口，呃受害人畀身份證同銀行月結單副本，用嚟冒充受害人開通電子直接付款授權，再經轉數快轉走受害人銀行戶口嘅錢，警方隨即立案調查，而金管局亦已經叫停各參與機構嘅電子直接付款授權服務，直到各參與機構諗到點樣可以避免同類漏洞出現，而家已經塞咗漏洞可以用到電子直接付款授權。


1987年由基督教興學會有限公司開辦，校訓係「明道律己，忠主善群」。辦學宗旨係給予學生靈、德、智、體、群、美嘅全人教育。該校喺1998年獲教育署批准繼續以英文作為授課語言，當年係西貢區唯一一間資助英文中學。


為咗滿足不斷上升嘅用電量同埋減低燃煤發電嘅排放污染量，喺發電廠以南進行咗擴建工程，填海22公頃，起咗六台一共1800兆瓦嘅燃氣聯合循環機組同埋新輸電系統。第一台335兆瓦嘅燃氣機組喺2006年7月併網，10月開始商業運作，令到南丫發電廠嘅總裝機容量加到3736兆瓦。


不過，佢之後無交選舉開支申報書，就算政府多次提醒都唔交，之後知道自己觸犯法例後先至向高院申請逾期提交申報，但就被高院法官高浩文日前頒下判詞，批評該選委對法律要求瞇埋眼當睇唔到。根據《選舉條例》38條，候選人如在規定日期前沒有提交選舉申報書，即屬違法，可判處罰款20萬元及監禁3年。


馬子祿喺细個嗰陣，嗰時佢窮到好陰功，迫住喺屋企搞咗成鑊熱嘅牛肉麵擔喺城入面賣。後嚟佢重劏咗牛嘅肉同羊咩嘅肝啲湯都倒如咗拉麵度，嗰時俾人話成係熱鍋子面。而呢種麵喺1915年開始搞嘅。不過到咗1919年先至開咗自己嘅舖先至唔使喺街度賣，而係開咗免費嘅「入舖一碗湯」。


到咗1980年代初到1990年代初，由於蘭州拉麵出現咗好多衍生版先至引起骨牌效應。嗰時喺蘭州嗰頭，由於蘭州拉麵嘅生意都幾旺吓，甚至爆滿嗮咁滯。有啲人甚至喺街邊嗰度食拉麵都有。喺1990年代初期開始先至將新式嘅啦麵舖猛咁升級，而拉麵嘅傳統就一直保留咗落嚟。


到咗1990年代中葉，蘭州拉麵已經發展到企業化嘅標準，而數量方面重迅速實現咗從地方小食變成大型快餐嘅生意。而佢喺1999年俾中華人民共和國烹飪協會定咗係中式三大快餐試點推廣品種。而蘭州拉麵甚至重升級到「中華第一麵」。


喺2007年7月，蘭州市政府開始搞專門嘅蘭州拉麵撈稿，而方案最後喺2010年先至批准咗。而圖案係用咗綠色嘅主色調嚟話清楚拉面嘅動作同牛頭。就喺2007年7月1號，由於《蘭州拉麵商標使用管理暫行辦法》開始實施，之後凡係啱嗮註冊商標使用條件嘅個人或企業都可以免費用呢個撈稿。


呢啲都可以將麵粉搞到既有韌性嘅同時，又可以軟到岔開都得。雖然話大多數用嘅蓬灰都喺市面賣嘅成品拉麵劑，但係聽話由於拉麵劑同蓬灰喺麵嘅味道方面，都有啲差距吓，所以有啲人喺拉麵舖頭嗰度成日都搞咩「蓬灰牛肉麵」嘅招牌嚟搞環保行為，不過究竟係堅定係流，到而家為止都有得拗。


喺揀麵嗰陣，一般都係揀新鮮嘅高筋麵粉。絕對唔可以揀一般嘅陳製麵或俾蛇蟲鼠蟻咬過或發咗芼等一系列俾其它嘢污染過嘅麵粉。因為嗰啲麵粉唔單止衛生方面係肥佬咗，相反入面嘅蛋白質喺蛋白酶嘅催化作用而分解成氨基酸而大量降低咗出麵筋嘅機率。


喺搋面嗰阵，先注意好水溫。因為麵團喺唔同季節入面，適應自然氣溫嘅能力都唔同。喺一般嚟講，比較靚啲嘅麵團用嚟搋面嗰陣，水溫一定要保持喺30℃到。因為麵粉喺30℃嘅水溫嗰陣，唔單止蛋白質最容易吸水，甚至重出好多又靚嘅麵筋出嚟，嗰時係最啱扯長條喇。


等咗一陣之後，跟住用差唔多後生仔嗰埐手力，先將大嚿又軟沊沊嘅麵猛咁搋、摙、㨢、同埋擗咗佢一餐之後放喺麵板度，跟住用兩隻手攞住嚿麵嘅兩邊，托喺嚿砧板度用力猛咁摔擗。等條嘢扯長咗之後對折兩邊，繼續再揸住兩邊嚟擗。


嚿麵粉碌成棍之後，就將佢放喺砧板度加啲清油嚟唔使畀啲麵咁黐㵫㵫，之後等師傅扯成食客鍾意食嘅品種。喺扯嗰陣先用手揸住嚿麵兩邊，跟住兩邊用差唔多嘅力加速向出面扯，之後兩邊對折，再兩邊同時放喺一隻手指㙤度，另一隻手嘅中指向下勾住另一邊，手心向上撳轉，等到啲麵條變成老蔴花噉，之後兩隻手同時向兩邊扯。


懿璘質班係元明宗第二仔。至順三年八月，元文宗過身，佢臨死前指明由明宗嘅大仔妥懽帖睦爾繼承皇位。但係丞相燕鐵木兒唔想立妥懽帖睦爾，就由懿璘質班繼位。同年十一月，懿璘質班過身，之後由妥懽帖睦爾繼位，就係元順帝。


全長26.31km，流域面積125km²，最先喺木漒村木漒水庫開始，先經過金坑村，經過東二環高速同廣惠高速交界、科學城中學同玉喦中學之間嘅蘿崗濕地。去到香雪城後再轉向東南，跟住開泰大道一直行，經過義務植樹公園西南角同暨南大學核研院產學研基地、蘿崗水質淨化管理中心，再穿過廣深高速橋底入去開發區東區，去到廣東省建築科學研究院生產研發大樓西南角附近之後轉東南偏南方向，跟住開創大道行，經過廣園快速路同九廣鐵路、黃埔東路同廣深大道西嘅交界。


佢開通初期淨開咗由北京西到焦化廠一部份，2019年12月28號向東延長到花莊站。喺營運期間，試過誕生咗「雙井」、「環球度假區」等幽靈車站，不過兩者先後喺2019年12月28號同2021年8月26號先至開。


ALLinHK係香港本土派入面由部分傘後組織成立嘅選舉聯盟，用「香港民族，前途自決」做競選綱領，主要由青年新政、東九龍社區關注組同天水圍民生關注平台組成，加埋長沙灣社區發展力量同屯門社區關注組支援。喺2016年第6屆香港立法會選舉，佢哋喺除港島區外其餘四個選區都各派一張名單參選，最後得青年新政游蕙禎同梁頌恆贏到議席。


藝術資助係藝術家賺取收入嘅兩種主要途徑之一，即係好似做科學研究咁，係向撥款機構寫建議書申請撥款，然後整建議入面話要整嗰件作品，跟住攞出去公開展覽，然後要寫返份報告畀撥款機構。同科研一樣，決唔決定撥款，主要係靠同儕互評。


給我一百萬係新加坡新傳媒8頻道喺2018年推出嘅華語電視劇，由鄭惠玉、陳漢瑋、陳澍城、何盈瑩、朱哲偉、劉玲玲、吳勁威等主演。故事講述陳漢瑋飾演，喺廣告公司做嘢嘅張自成，被人炒魷魚之後，個仔要跟女朋友去英國讀書，個女要做Model，後嚟贏得一百萬彩票獎金，有錢唔使得，仲有其他不幸嘅故仔。


何佩珉5歲開始習武，練嘅係鴻勝蔡李佛派，專長係刀、槍、拳。佢喺香港九龍塘基督教中華宣道會陳瑞芝紀念中學畢業。2011年，何佩珉以20歲嘅年紀 參加無綫電視搞嘅《功夫新星》節目，攞到香港區冠軍同「全球功夫新星」冠軍，之後加入無綫電視，主要拍電視劇。


而家佢既係珠海十景入面嘅其中一個景區，又係中華人民共和國嘅其中一間第一批AAAA級景區。雖然話圓明新園係按返清廷嘅皇家園林嚟做主題，但佢唔係圓明園嘅陳列館。而公園嘅内容方面就發揮咗佢嘅特點而融合咗中西式文化、歷史、旅游、商業、飲食、遊樂呢6樣喺埋一齊。


佢用咗濃厚嘅清文化、精雅別致嘅亭、台、樓、閣同埋氣勢龐大嘅大型舞蹈表演而吸引咗好多中國大陸、港澳同國外遊客嚟呢度旅遊。而圓明新園係融合咗古典皇家嘅建築同江南古典園林建築、西洋建築喺埋一齊而重新搞咗清朝嘅盛世風華。


雖然話圓明園喺雍正、嘉慶、道光、咸豐年代搞過整大同埋裝修，嗰時係世界上比較罕見嘅園林，重俾歐洲國家話係「萬園之園」同埋「東方韋璽宮」，但係佢唔好彩，喺1860年嘅第二次鴉片戰争嗰陣俾英法聯軍猛咁入嚟搶嗮啲嘢，甚至喺1860年10月18號燒埋圓明園都有。


正大光明殿喺圓明新園二宮門嘅中間嗰個位，佢嘅名係相當之闊同幾有正氣噉解。呢間嘢係完全按返紫禁城入面嘅太和殿一樣嘅版本嚟整嘅，之前嗰度辦過朝會聽政同重大慶典。舊時喺每年嘅萬壽宴同千秋宴都係喺正大光明殿入面辦。


而舊時嘅萬方安和喺1826年起。佢嘅建築樣就好古怪，因為間屋喺水池入面起，整成好似個繁體字「萬」字噉，而佢點解起成噉，係因為「萬」字嘅樣就係「四海承平」噉解。而房屋就有成33間，而且東南西北，間間室都係折線相通嘅。


喺通風、保暖同採光等方面，都係有佢自己講究嘅地方，而且重唔會好似喺而家大市區入面，夏天成日熱辣辣、冬天成日凍冰冰咁滯。之前雍正最鍾意響呢度住。而南邊嘅正室牌度寫咗「萬方安和」呢4個字就變咗呢帶嘅統稱。


舊時圓明園嘅濓溪樂處喺1727年到起，佢是成個圓明園入面睇蓮花嘅地方。喺生嗮荷葉嘅水面度有『慎修思永』嘅一組臨水殿堂。喺夏天嘅傍晚或清高氣爽嘅秋天就喺呢度睇荷花喇，嗰度凈係睇到粉紅同綠就好鬼芳香喇，所以呢度係一個超正嘅讀書地方。


舊時圓明園嘅上下天光喺1726年起好。喺佢嘅名就諗到前面有好清嘅水池，同個天嚟睇就好似天連天，地連地噉。而橋樑嘅方面，就好活潑噉通去左邊同右邊，上面重有個六角亭同四角亭響度。棟樓就好矮，如估上去大樓嘅房入面就睇到嗮成個上下天光嘅靚景。


圓明新園入面有景區講解員嚟畀入去睇啲人嚟知多啲中國嘅近代史、清朝嘅文化同皇帝嘅宮廷生活。而圓明新園入面最出名嘅大型表演係《大清王朝》同《大清海戰》，而表演會定期換啲內容。除咗大型表演節目之外，喺每個中國古建築景區入面都整咗畀觀眾嚟參加嘅娛樂表演。


黃平權係一位廣西壯族自治區嘅宜州市委書記，廣西壯族自治區河池市都安瑤族自治縣人。做過河池市紀委第一屆委員、河池市第二次黨代會代表、第二屆河池市委委員、河池市第二屆人大代表、廣西壯族自治區第九屆人大代表。


實際運作方面，皇家警察除咗擁有本身普通行動部隊執行常規巡邏任務之外，亦會訓練志願警衛團、機場輔助警察、學生警察同警察之友配合做出社區治安。國際運作方面，皇家警察同國際刑警組織長期有合作同情報交流，特別係馬來西亞6個鄰近國家嘅警務部門，印尼國家警察、汶萊皇家警察、泰國皇家警察、新加坡警察 、菲律賓國家警察同埋越南公安部。


皇家警察嘅最高領導者為全國警察總長，其次係副全國警察總長，傳統上呢兩個職位者都擁有丹斯里頭銜。依家皇家警察一共分咗10個部門，分別係刑事調查部、毒品罪案調查部、國家內部安全與公共秩序部、商業罪案調查部、政治部、交通調查與執法部、廉正與標準執行部、防範罪案與社區安全部、行政部同埋後勤部，所有部門都係由警階為警察總監嘅10名高級警官領導，俗稱警隊10大部門，一般上呢10名高級警官都擁有拿督斯里或者拿督嘅頭銜。


行政部由一名警察總監擔任總監，由四名副總監協助，分別係行政副總監、行政副總監、行政副總監同埋行政副總監（人力資源政策科。行政部係皇家警察嘅中樞部門，涉及所有同行政相關以及人事調動嘅事務。佢主要功能包括招募警員、警察檔案管理、人事與薪資調動、公關、新聞發佈等。


，簡稱唱讀講傳或講讀傳唱，係中國共產黨第十七屆中央政治局委員、當時兼任重慶市委書記嘅薄熙來喺當地推行嘅四項政治宣傳活動嘅總稱，即係要求市民歌唱讚揚中國共產黨嘅紅色歌曲、讀古今中外經典書、講有教育意義嘅故仔、傳播名言警句，自2008年起實施到薄熙來落台。


學校喺1962年7月成立，初期係廣州軍區屬下嘅子弟學校，嗌過廣州軍區工程兵子弟學校，期間一直以小學教育為主。3年後，由於廣州軍區退出管理，學校改名做握山新村小學。1973年8月開始改名做廣州郊區興無十年制學校兼改制成十年教育制學校，重加開初中部，6年後正式取消小學部兼改名做廣州市第122中學。


1984年8月加開技工學校機構而改名做白雲區職業高級中學後，因紀念陶行知先生嘅貢獻而改多次名嗌做白雲區行知職業高級中學重喺9年後改名做白雲區行知職業中等專業學校。1994年11月加開駕駛培訓中心，兩年後正式取消初中部兼降級成技校。


Wyvern 係由 Jonathan Aldrich 同埋 Alex Potanin 整嘅一隻電腦程式語言，用喺開發網絡同埋流動應用程式，主要目標係保障程式安全同質素保證，用咗物件嘅 ｢能力｣嘅概念，同有結構化嘅類型系統，令寫安全嘅程式易過唔安全。


1864年，十六個歐洲共同市場國家參加「第一次日內瓦會議」，其中一個議題係將隨軍醫護人員劃為「非戰鬥人員」，並且起草條約，為拯救傷患嘅隨軍醫護人員提供保護。爾份喺1864年8月22號通過嘅《改善戰地武裝部隊傷者境遇嘅公約》後來修改過三次，最後一次修改係喺1949年8月12號，名稱改為《改善戰地武裝部隊傷者病者境遇之日內瓦公約》。


樂宜本嚟係一位模特兒，到2015年開始喺夜場打碟，同佢拍檔初兒組成DJ組合，喺業界算出名，有唔少機會離開香港接工作。2018年，佢參予無綫電視綜藝節目《美女廚房》，做其中一位美女學徒，之後先後參予ViuTV烹飪比賽節目《辣伙頭》同《索女 人妻 ichi 烹》。


粟特人嘅墓葬多出土圍屏石榻、石堂或石槨等葬具，亦有耳璫、指環等黃金首飾，石質葬具表面多有雕繪精細、裝飾奢華嘅圖像。呢啲藝術品將中亞、波斯同祆教文化帶入中原，相比同時期漢人墓葬圖像嘅文化風格及審美情趣有明顯差異。


呢三座係北周墓葬，採石槨葬。安伽墓入面發現嘅火壇圖像，史君墓入面嘅祆教畫面，説明佢哋雖身處長安，但仍保留自身民族嘅宗教信仰同生活習俗。但史君墓石槨嘅殿堂式結構、安伽墓、康業墓人物服飾嘅漢化，都表明佢哋同時亦受到中原文化嘅強烈影響。


從漢化程度上嚟睇，康業墓最高，安伽墓次之，史君墓嘅漢化程度最低。此外，中國國家博物館喺2012年收到由日本收藏家崛內紀良捐贈嘅北朝粟特人石堂，説明或有更多北朝嘅粟特墓葬。不過呢座北朝石堂嘅出土地點及墓葬等資訊不明，所以無法瞭解墓主身份。


1980年代喺寧夏固原市原州區陸續發現隋唐墓葬羣，其中有六座屬於粟特人史姓墓葬羣，呢度嘅粟特墓葬重出土有波斯銀幣同埋東羅馬金幣。另外，南塬上重有大量中小型唐朝墓葬，其中唐M29入面嘅兩具人骨架，係男女合葬，經人骨鑒定，都係白種人。


1982年喺甘肅天水秦州區發現座古墓，斷定係北朝晚期至隋朝時期。不過嗰陣可供參攷嘅資料好少，再加上墓誌字跡脫落無法辨識，導致墓主身份姓名等資訊無從得知。由於天水粟特墓曾經被盜，出土文物有限，所以冇被重視，連發掘報告都係十年後至公佈。


梧桐寨瀑布，又叫梧桐寨羣瀑，香港瀑布之一，位於林村梧桐寨，香港最大。瀑布唔止一處，沿水流有四處。水出自四方山，滙入林村河。上而下數，有散髮瀑、主瀑、中瀑同下瀑。主瀑又名長瀑，中瀑又名馬尾瀑，下瀑又名井底瀑。


2012年11月底，佢老豆顏清標被褫奪公權而被撤職，顏寬恒就代父出征以國民黨籍贏得2013年臺中市第二選舉區立法委員缺額補選，以1138票嘅些微差距保住顏家政治香火。佢喺2016年連任成功，但得票之差亦只係五千幾票。


去到2021年，佢積極支持陳柏惟罷免案，但呢次罷免案就被視為為前高雄市長韓國瑜喺2020年被罷免後，韓國瑜同國民黨一啲支持者發起嘅報復性罷免案之一。罷免案最後被通過，而佢就喺11月9號被國民黨徵召參加有關議席補選，不過佢輸咗畀民進黨嘅林靜儀。


喺2021年10月，顏寬恒被廣泛報道，佢喺中華大學嘅碩士論文，內容直指「黑道份子常藉由參與鄉鎮市長或民代的選舉漂白身分」、「地方派系與黑金轉戰縣或立委選舉」、「排除黑金與派系政治」。結果，有啲人就基於佢嘅家庭背景，揶揄佢話佢篇論文好中肯，講出自己親身經歷。


武術散打，簡稱散打，又叫做散手，喺歷史上有過好多種唔同嘅叫法，好似相搏、手搏、白打、對拆、技擊。散打意思即係將中國武術以實戰為目的所發展出嚟嘅格鬥形式。由於近代散打比賽都係喺擂台上進行，所以又有人叫佢做「打擂台」。


但係中國大陸喺 1949年由於政治形勢影響，令傳統武術受到侷限，一直只係維持喺健身同表演範圍入面，而自由式擂台搏擊，即係所謂嘅「散手」，就沉寂咗成三十幾年。直至 1979年先畀中央政府訂為試驗項目發展，當時國家體委按照競技體育模式，首先喺浙江省體委、北京體育學院同武漢體育學院進行咗對抗性武術項目試點訓練，又喺同年5月喺廣西南寧舉行嘅全國武術觀摩交流大會上做咗第一次匯報表演。


利希慎堂係香港大學13間住宿舍堂之一，為男女本科生同研究生提供住宿嘅地方。利希慎堂由利氏家族贊助去起，所以就用咗企業家利希慎個名。利希慎堂前身叫明原堂，1992年搬到依家個位，即係香港薄扶林沙宣道6B。


李璐喺2015年12月4號開始失蹤，雖然失蹤後一日半嘅凌晨先至有電話重好地地，但之後李璐嘅家屬一直打唔通佢嘅電話，連短信都冇人接。家屬懷疑佢出事而報警，結果喺12月9號晏晝2點幾，喺温州市甌海區茶山街道嘅大羅山腳發現咗李璐條鹹魚，證實佢已經俾温州男子陳某謀殺。


光塔路以前係嗌光塔街嘅名，喺古代，阿拉伯文就話成係「大食街」同埋「大紙街」呢兩個名嘅，主要係入面有好多大食嘅人喺呢度住先至改咗噉嘅名。由於嗰陣時，廣州係中國入面，最早開放嘅其中一個通商嘅口岸、佢重係好多種宗教入到中國嘅其中一個地方。


所以喺唐朝嗰陣，光塔街已經係好出名嘅「蕃街」，而光塔路附近嘅區域就被人嗌咗係「蕃坊」，由于嗰陣時有好多行海上絲綢之路嚟到中國玩貿易嘅鬼佬。喺宋朝嗰陣，距離光塔路冇幾遠嘅就係內港，而懷聖寺入面嘅光塔頂尖上面，裝嘅「金鷄」就變咗係鬼佬船嘅導航標喇。


1956年，外父岸信介出任石橋內閣嘅外務大臣，安倍因而唔撈新聞社、改為出任外務大臣秘書官。1957年，岸信介成為首相，安倍就擔任內閣総理大臣秘書官。響1958年嘅第28屆日本眾議院議員總選舉，佢出選山口縣第一區，成功當選。


響出任過自民黨農林、外交、國防各部會副部會長同埋農林政務次官之後，響1974年出任三木武夫內閣嘅農林大臣，係佢第一次入閣。跟住佢做自民黨國會對策委員長，1977年出任福田改造內閣嘅內閣官房長官，任內協助達成中日和平友好條約。


1990年，安倍先後出訪蘇聯同埋美國，遊說雙方停止冷戰。同年眾議院選舉，佢派出大量清和研成員參加。同年8月病情惡化，跟住兩次入院。當二仔兼秘書安倍晉三同佢講「係癌症」嗰陣，佢嘅反應係「啊，果然係咁」。


2005年6月18號，翠河喺澳洲墨爾本嘅Carbine Thoroughbred Stud Farm去世，佢嘅標本喺2006年12月2號至12月26號期間，擺喺沙田馬場會員席展覽，隨後更被永久安放喺香港賽馬博物館。


化別安各列雲啤令哨善係一位波羅地海德裔軍官，整地圖佬同埋探險家兼沙俄嘅海軍將領。喺沙俄列禾尼亞地區奧些路島嘅拿亨他治村度出世。佢係第一位帶領俄羅斯軍隊實行環球旅行嘅軍佬嘅同時，重係第一位發現咗南極洲嘅人。


快樂家族係2006年湖南衛視打造嘅主持團隊，係湖南衛視綜藝節目《快樂大本營》主持人，由何炅、李維嘉、謝娜、杜海濤、吳昕5人組成。2010年快樂家族發行首張專輯《快樂你懂的》，專輯銷量破10萬張，並喺2010年獲得「MusicRadio 中國 TOP最受歡迎組合」等獎項。


天慈路係香港新界西天水圍東面一條繞道，連接天水圍東南同北部。呢條路同濕地公園路、朗天路同天祥路路口起咗行車天橋，而行車天橋更連接元朗公路同流浮山，令流浮山嘅車唔需要經元朗市區而直通落馬洲、大欖隧道同上水市區。


武昌佛學院係中國最早嘅佛學院，由太虛法師喺1922年創辦。1926年學院因為北伐而停辦，1929年復辦，1949年受到第二次國共內戰影響再停辦，1959年完全停辦。該院原址位於武昌通湘門外千家街，1953年該校址被炮兵學校徵用。


1994年，呢間院由湖北省佛教協會、武漢市佛教協會復辦。武昌佛學院預備班喺1994年4月8號開學，1994年8月31號，湖北省人民政府批准該院正式恢復辦學，學制三年。2007年昌明法師圓寂後，該院辦學陷入停頓。


夏博義，香港法律界人仕，香港大律師公會前主席，曾經係英國自由民主黨成員，又做過英國區議員，不時關注香港人權問題，有份同香港大律師公會前主席戴啟思、香港大學法律學院教授陳文敏等人喺1995年創立香港人權監察。


2020年中，北京未經諮詢或香港人同意強行落實嘅《港版國安法》，引起部分人士批評。佢喺2021年1月當選做大律師公會主席，期間曾經批評唔符合法治精神，但之後又話只係對個別條文有意見。對於佢擔任香港大律師公會主席，中聯辦曾經對佢大肆攻擊，並且喺一年內利用文匯、大公兩大左報合共有多達 155 篇報道或專欄文章去批評佢，就連佢善意建建議修改國安法，呢兩份報章都話佢抹黑，佢嘅任期喺2022年1月結束，並放棄爭取連任。


孫方中，BBS，MBE，JP祖籍江蘇無錫，北京出世，家下係蘇浙小學同埋港九街坊婦女會孫方中小學校董。2008年同2006年分別出版咗《掌舵破浪的歲月》同埋《千絲萬縷不了情》兩書，主要講述佢教育心得同埋家庭。


楊晨係退役嘅中國大陸足球員，北京人，司職前鋒同前場，曾經效力過北京國安、法蘭克福、深圳健力寶、廈門藍獅。喺廈門藍獅隊解散之後正式退役，從2009年開始做足球教練教足球會，最先喺江蘇舜天做過助理同代理教練，之後先後喺貴州茅台、北京北控燕京做過領隊教練。


俄烏戰爭係一場喺2014年開始，由俄羅斯發動對烏克蘭嘅侵略戰爭。2014年，俄羅斯派遣不明武裝分子侵略並佔領烏克蘭嘅領土克里米亞，操縱烏克蘭境內頓巴斯少部分地區嘅親俄武裝分子發動叛亂，成立畀烏克蘭官方列為恐怖組織嘅傀儡政權頓涅茨克人民共和國同盧甘斯克人民共和國，並企圖武裝侵佔整個頓巴斯地區，隨後烏克蘭政府為保衛頓巴斯地區安全而對親俄叛亂武裝分子展開反恐行動，引發頓巴斯地區嘅長期戰爭。


2021年底，俄羅斯開始喺俄烏邊境屯兵，企圖恐嚇烏克蘭。2022年2月21號，俄羅斯宣佈承認頓涅茨克人民共和國同盧甘斯克人民共和國，同時俄羅斯軍隊喺未經烏克蘭同意下進入頓巴斯地區。2022年2月24號，俄羅斯對烏克蘭發動全面侵略戰爭。


警察會球場本來有個容納到八千個位嘅看台，曾經係其中一個香港甲組足球聯賽主要比賽場地。1979年警察體育遊樂會唔再將球場借畀香港足球總會，就將看台拆咗，之後球場只係畀警察足球隊做香港乙組足球聯賽或者香港丙組足球聯賽主場。


2016年七一遊行期間，周竪峰同社民連人士爆發衝突，當事人重有吳文遠、陳德章。晚上10點9左右，中大學生會收到消息，話有班友衝出遮打花園對出馬路，隨即趕去現場了解，計劃作出相應安排。學生會到場後，發現社民連呼籲人群返上行人路，方便開記者招待會。


之後，學生會成員同吳文遠，梁國雄理論，質疑點解要群眾衝出匯豐總行對出馬路後重要去舊立法會門口。理論其間，周竪峰會長指一度受到社民連人士包圍同拳打腳踢，甚至個背包遭粗暴扯爛，又有人企圖將學生會幹事推入水池。


大部分學者都認爲見母字來自上古音嘅/k/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲見母合口來自。另外好多見母字同來母字諧聲，所以學者認爲可能有類似、之類嘅複輔音。


傳統嚟講，「Tenochtitlan」呢個名畀人認為係嚟自納華特文 tetl 同 nōchtli ，係「喺仙人掌中間生長嘅岩石」噉解。但係，16世紀晚期手稿嘅《班克羅夫特對話》嘅證明表明第二個元音係短元音，所以呢個名真正到底係點嚟嘅就重係未知之數。


蔣仲平係中國大陸嘅政治人，亦係永遠懷念胡耀邦嘅江西省級老人，安徽馬鞍山含山縣人。1984年6月做過江西南昌市委副書記同副市長，1990年做過南昌市長。1993年8月調到江西省長個位做助理，1998年升級成副省長。


佢既係明長城東邊起點，又係長城唯一嘅入海位兼有「海上長城」嘅稱呼，亦係長城唯一嘅海上敵臺同埋明長城東邊嘅第一個關口，更加係長城第一座觀海樓閣同保存得最完整嘅大明海防兵營等。大清八國聯軍期間亦做過營盤嘅所在地。


老龍頭喺大明洪武十四年由大將軍徐達領導而起，後嚟經過好多位重臣名將修繕而變成防住京師嘅海防要塞。雖然1900年因八國聯軍入侵而冧咗，但1984年，前國家領導人鄧小平發出咗「愛我中華，修我長城」嘅標語兼從1985年開始，用咗8年時間，直到1993年先至將原先老龍頭個樣整返出嚟。


寧海城係景區北門口啱入去無耐見到一景，亦係萬里長城軍事防禦建築入面，唯一功能齊全嘅海堡城。喺大明時期起好，入面有軍事指揮機構守備署同入住軍隊嘅龍武營、大明七品武官嘅官邸、龍王廟、關帝廟等建築響度。喺中華地區好少見到保存得比較好嘅甕城響度。


道光御製臥碑係景區南邊近海邊，城上一碑。曾經喺大清道光九年，道光帝東謁祖陵返到山海關，上澄海樓同侍從大臣一齊搞對聯嘅碑。雖然1900年因八國聯軍戰役而冧兼俾鬼佬寫咗雞腸入去，但1987年俾考古隊發現咗噉嘅碑刻重喺1992年起返出嚟。


入海石城係景區最南邊嘅海上城牆，亦係明長城插到海入面最㞘部份，全程水上飄。大明萬曆七年由薊鎮總兵戚繼光牌參將吳惟忠負責起，後嚟喺1987年修復過。全長22.4m，闊8.3m，高9.2m。除咗中間嘅四五六層用返原嚟入海石城用過嘅基礎石嚟整之外，凈低嗰啲用大石頭整。


呢間廣場嘅前身係宏城廣場，但廣場喺2009年6月30號因為租期期滿而停業，重喺當年7月1號開拆。清拆之後，笪地變成公園同廣州亞運會用地，直到2012年2月，香港新鴻基地產出錢買低原先宏城廣場塊地，嚟起間新嘅廣場，但至於個名喺嗰時重未知。


原先計劃廣場會喺2014年聖誕節期間起好，但因為種種原因，到2015年6月都重喺度起緊。2015年12月28號，新鴻基地產正式宣佈間廣場個名做「天環 PARC CENTRAL」。2016年1月，廣場正式起好，蘋果公司零售舖亦殺埋入嚟，但其它部位重喺度搞緊裝修，直到2016年3月26號正式開業為止。


湯村站，規劃同施工時期先後嗌過康大站同埋知識城南站，係廣州地鐵14號綫嘅車站，2017年12月28號開通，喺黃埔區龍湖街道湯村，康大學院西南門同廣州商學院行政樓附近，378省道嘅K16+470標記位。


喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。


喺規劃同起緊呢個站嗰時，站名曾經拗咗一餐。早期規劃嗰時嗌康大站，不過2014年5月30號，華師增城學院正式改名做「廣州商學院」，甚至有人提出改名做「廣商站」，由於兩間學校喺度爭站名，究竟改康大站定廣商站都一直冇結果。


後嚟喺2017年4月27號份規劃乾脆改咗做知識城南站，隨後引起好多華師康大同廣州商學院讀書啲學生不滿。重有湯村住啲村民質疑，認為改成噉嘅站名目的係服務畀知識城南片區同附近就讀嗰兩間大學啲學生，而唔係當地村民，更加唔滿意地鐵方未徵求過社會民眾意見而亂改成噉嘅名。


後嚟廣州地鐵方同廣州市地名部門辦、地名考察隊過去考察，最後照顧咗當地大多數村民意見，卒之喺2017年9月7號定咗最後站名嗌做湯村站。至於點解，係因為「康大站」同「廣商站」嘅站名太過有商業味道，加上「知識城南站」個名俾好多湯村當地啲村民質疑。


呢個站嘅主要乘客都係啲湯村近康大、廣商啲村民為主，亦有時出現康大同廣商啲學生上落。不過嗰時14號綫知識城支綫屬脫網營運階段，車站一度都比較冷清下。雖然2018年12月28號開通咗14號綫主綫時客流多咗啲，但係客流主要係去鐘落潭同從化一帶為主。


2015年佢發現自己左胸有良性水瘤，需要治療，去到2016年又發現乳房有異常硬塊，經化驗後證實患上乳癌，同時發現下巴位置有皮膚癌。之後佢喺美國進行切除胸部癌細胞組織，並裝上義乳。之後，佢將自己嘅抗癌經歷代入到角色自己所寫嘅小說入面嘅角色，而小說就喺2017年推出。


1968年6月，基督女少年軍太平洋議會、大西洋議會同19個會員國喺倫敦成立基督女少年軍國際議會。現時每隔四年舉行會議一次。國際議會嘅會長、副會長、秘書、司庫由各地基督女少年軍會員國推選，任期為四年。基督女少年軍喺1997年改組，劃分五大區域團契，包括「亞洲區域團契」、「歐洲區域團契」、「非洲區域團契」、「加勒比海及美洲區域團契」和「太平洋區域團契」、共同拓展宣教運動。


索羅珀爾穆特係勞倫斯伯克利國家實驗室天體物理學家、伯克利加州大學教授，美國國家科學院院士。佢響2003年選做美國科學進步協會會員，2011年因為「透過觀測遙遠超新星而發現宇宙嘅加速膨脹」獲得諾貝爾物理學獎嘅一半獎項。


珀爾穆特係勞倫斯伯克利國家實驗室超新星宇宙學項目嘅負責人。呢個小隊同埋高紅移超新星搜尋隊搵到咗宇宙加速膨脹嘅證據。佢重係超新星/膨脹加速探測項目嘅其中一個主要研究者。珀爾穆特而家喺伯克利加州大學當教授。


《醉爆伴郎團》係一部2009年嘅美國笑片，由Todd Phillips做導演，佢同Daniel Goldberg一齊監製，Jon Lucas同Scott Moore編劇。呢套片係「醉爆伴郎團三部曲」嘅第一套作品。


求驗傳媒係一個喺2014年9月成立、主題係打擊包括內容農場在內嘅網上流言同埋假新聞，同埋專門指出傳媒報道謬誤嘅Facebook專頁。求驗傳媒嘅管理者曾受唔同媒體，例如香港嘅《明報》同埋英國嘅英國廣播公司訪問，其中《明報》曾邀請求驗傳媒評選2016年十大假新聞。


其實呢間學校之前係1975年開辦嘅廣州市合金鋼廠技工學校，啱啱成立咗無耐嘅學校規模比較細，得2－3個班到，而且廠房得好細，直到1984年先至開始改善咗。喺1988年先至俾廣州市政府批准咗可以搞得嘅學校，嗰時改名做「廣州市冶金技工學校」。


而校址最初嗰時喺荔灣區嘅白鶴洞嗰頭，喺1990年就搬到而家白雲區嘅夏茅村入面。而「廣州市冶金高級技工學校」嘅名係學校喺1999年升級到高級技工學校嗰時先至改嘅。而學校原址喺2003年先至正式批准辦冶金技師學院。


到咗2005年12月，由於廣州市話要校過嗮啲中等職業嘅教育資源，市政府先至決定咗將廣州市冶金高級技工學校、廣州市理工中等專業學校、廣州市橡膠中等專業學校同廣州市橡膠技工學校一齊合併咗，變成而家嘅廣州市冶金高級技工學校。


2006年香港選舉委員會界別分組選舉喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺2007年香港特別行政區行政長官選舉選出第三屆行政長官。


社會福利界有99人競爭40個席位，被視為泛民主派四大票倉之首。當中泛民支持「民福一二」同「社總名單」，「專業網絡」、「政府社工」係建制派嘅名單，最後泛民兩條名單喺40席入面攞到31席，建制名單「專業網絡」就攞到5席，淨低4席係獨立人士，呢班獨立人士最後全部提名曾蔭權。


中環消防總局，香港舊時屋宇之一，曾經做香港消防局總部。一九二六年起喺中環德輔道中八十三號，另一邊為干諾道中，一九八二年拆咗起重建為恒生銀行總行大廈。英文寫做Central Fire Station。舊時人稱水車館。


鄭公山係位越南音樂人，畀人睇做越南大衆音樂作曲家中最偉大嘅音樂人之一，佢寫越南新樂，有好多作品好普遍流行。佢同阮文高、范維一齊，作爲現代越南音樂大家而知名。現今未有正式統計過佢留低嘅作品數。佢嘅創作以反戰歌爲中心，佢廣爲人知嘅歌曲數目有236首咁多。


1958年，佢喺西貢大學在學時，開始咗創作活動。1960年代時，佢做咗著名嘅唱作人，爲反戰歌作曲。鄭公山嘅名聲逐漸得到越來越多人知，1967年，佢同河內歌手慶璃一齊拍檔，得到非常之大嘅人氣。佢共歌手慶璃係喺「文館」開始唱歌嘅，自1966年尾開始，文館係間簡陋咖啡館，起喺西貢文科大學嘅後草地上，由班學生以「開化」嘅名頭開辦，當時有「青年社會服務風潮」嘅主張。


我就請咗慶璃來唱，好明顯慶璃嘅歌聲好夾我嗰啲歌。自嗰陣時起，慶璃只唱我嘅歌，而唔唱其他人嘅音樂。嗰個亦係個理由，令到我可以集中精力寫歌人唱，自嗰陣時始，慶璃就離唔開我嘅歌，就好似我嗰啲歌唔少得慶璃噉。


鄭公山嘅一啲歌喺1970年代介紹到畀日本公衆，如《初艷》、《阿媽嘅歌謠》、《仔去瞓》。當中尤其是《仔去瞓》，佢就憑住呢首歌喺1969年攞到日本金唱片大獎，發行咗超過兩百萬張黑膠唱碟。因爲佢好多歌啲歌詞有反戰性質，1972年，南越南政府當局禁止咗佢嘅音樂出版，唔准佢一啲作品流行。


慶璃喺1975年南越南政權即將崩潰之時，做咗越南船民橫渡美國。以後佢兩個人就各別東西，步上唔同嘅路。越南統一後，政府發令，以前鄭公山嘅音樂變曬做禁歌，佢本人亦送咗去再教育營。據BBC，戰爭結束之後，佢嘅屋企人移居去美國，而佢要去學習改造四年。


嗰陣時參與嘅有陳桓、蘇潤偉、阮科恬、皇甫玉祥、阮得春、陳曰岳、以及第啲人。有人提案控訴，但亦有人保衛鄭公山。音樂人鄭公山嘅『罪』係佢作咗種種反戰音樂，冇去分別侵略戰爭同民族解放戰爭，尤其是佢嘅歌《阿媽嘅家產》，裏頭有句『日復一日嘅二十年內戰』。


鄭公山係個自由嘅音樂人，佢追求嘅係我哋共同嘅人本主義。而且佢喺暫佔區寫音樂，聽佢反戰樂曲嘅人係共和國嘅士兵。有好多阮文紹嘅士兵退伍，只因爲聽咗佢嗰首《黃皮膚嘅女仔》。冇任何一個革命士兵因爲聽咗鄭公山嘅樂曲而退伍。


就好似古時中國嗰邊，張良靠吹笛就令敵軍棄劍！就因爲噉阮文紹政權落令收曬阿山啲歌。』之後啲人蒐集咗材料，發現前總統阮文紹登令去禁鄭公山嘅流行樂，係1969年2月8號第33條禁令，對啲參與座談嘅人有幾大嘅說服力。


座談之後，鄭公山要去寫檢點。喺嗰一回，要寫嘅檢討書冇乜通常要檢討嘅問題。鄭公山未慣呢種生活，令佢覺得寫檢討好無聊……」喺嗰個戰後時代，全國都好艱苦，就好似其他嘅越南人噉，鄭公山亦要去勞動生產，當佢去種紅薯時，耕嘅嗰笪田充滿未拆卸嘅炮彈。


1975年後幾年，政治學習完之後，佢喺胡志明市音樂協會做嘢，去做雜誌《樂浪》。自1980年代開頭，鄭公山又開始創作，1980年，佢擔當電影《無人之野》嘅音樂。初頭佢啲創作寄過畀慶璃，只發行喺海外。1986年，越南改革開放政策開始，鄭公山嘅音樂亦隨之解禁。


當佢嘅音樂可以喺國內合法流行時，佢寫咗啲歌，內容係讚頌新制度嗰啲主張，如《城市春天》、《莫斯科嘅煙花》、《妹喺農場，妹出咗邊界》、《阿媽嘅神話》……之後越南國家放鬆咗文藝管理，佢又繼續貢獻出幾多版有價值嘅情歌。


佢亦係個業餘電影演員，1971年佢做主角，出演電影《苦地》。電影完成於1974年，但只公映畀公衆睇過兩次，就畀越南共和國禁咗，唔准喺越南南方公映，理由係「性質反戰」。1975年後，部電影冇得喺越南放映。


2001年4月1號12點45分，佢喺胡志明市嘅助已／滿市病院死去，死因係糖尿病。享年62歲。有上千人來弔喪，「可以講，未有任何音樂人死去時能夠如同鄭公山噉得到公衆嘅傷惜」。佢安葬喺廣平寺公墓，喺胡志明市守德區平沼坊。


鄭公山創作咗大概超過600首歌曲，不過直到2017年4月爲止，只有77首歌得到表演藝術局嘅批准。佢啲作品歌詞獨到，有沉思氣質。據越南音樂版權保護中心南方支部，音樂人鄭公山仲係把持住最多版權嘅作者，2015年佢嘅版權費超過8.


佢嘅情歌多數係悲傷嘅音樂，經常講述悲傷、孤單嘅心境，如《夜露》、《Ướt mi》，有啲愛情歌曲則係講掛住人時無盡嘅哀傷，如《初艷》、《思念之海》、《遙遠嘅情》、《愁情》、《思念之情》、《你仲記得定你已經忘記》、《幾度黃花》、《哀嘆之草》、《四季之名》、《玫瑰色嘅雨》……


呢啲歌通常有住輕柔嘅旋律，上口易唱，經常寫成慢節奏，適合唱成慢歌、怨曲或者波士頓爵士曲。佢嘅歌詞得到幾高評價，認爲有詩嘅品質，用咗幾多手法、修辭辦法，如隱喻、轉喻……有時又有啲趨向超現實、抽象嘅氣質。


鄭公山曾經講過，自佢細個時佢就有咗對死亡嘅陰影，令佢嘅音樂帶上對人會消失嘅命運嘅思考。佢亦受第啲嘢影響，有東方嘅佛教、同西方嘅超現實主義，鄭公山嘅音樂滲潤住存在主義嘅色彩，有住種悲劇感，就好似同期1960年代嘅西方文學作者噉，如薩特、卡繆……代表歌曲有《塵沙》、《我睇到瀑布嘅嗰晚》、《秋葉落》、《一個歸宿》、《淘汰》……此外，有啲歌雖然係悲傷樂曲，但帶有禪定思想，如《一個歸宿》、《蓮花水滴》。


當佢成名於情歌時，鄭公山嘅社會角色又關聯到反戰，呢類音樂有住反抗戰爭、呼喚和平嘅性質，啲人通常稱做反戰音樂，又畀人叫做「黃皮膚歌曲」，呢個名出自佢發行喺1960年代尾嘅歌集。啲「黃皮膚歌曲」通常講身爲一個小國嘅人民，被捲入到戰爭，處於辛酸悲慘嘅境地，受到啲大國嘅影響擺佈。


據寶旨介紹，鄭公山大約喺1965年～1966年左右開始創作呢樣音樂，當時戰爭已經變得惡劣。1966年，佢發出歌集《鄭公山歌曲》，當中有住厭世嘅政治趨向。到咗1967年，鄭公山音樂達到反戰歌嘅巔峯，亦即歌集《黃皮膚歌曲》。


第年，佢發出續集《Kinh Việt Nam》。自1970年到1972年間，佢自己印行咗兩集反戰歌，分別係《我哋實會睇到太陽》、《Phụ khúc da vàng》。喺慶璃嘅唱帶《唱畀越南故鄉》中，啲反戰歌曲巧妙噉佈置，同啲抒情歌曲一齊穿插。


鄭公山同范維、以及第啲音樂人嘅反戰歌，喺越南戰爭嘅最後階段有住緊要嘅角色，當時有尊室立發動嘅風潮「唱畀我嘅人民聽」。因爲佢嗰類音樂冇明確迎合任何一派，所以佢都畀敵對兩派多次抵制。但對於鄭公山，冇得否認嘅係佢喺呢個音樂潮流中已經變成一個特別嘅名。


之後，佢亦寫歌畀少兒，1991年出版），有幾多出名嘅歌，如《你係朵小玫瑰》、《阿媽行遠咗》、《你共春天一齊到》、《蟬聲叫夏》、《生命巨大》、《夏天到》、《粉紅色嘅春節》、《頸巾照光黎明》、《作爲綠色嘅波》、《人生唔老，因爲有你哋》。


頭段感情，實質只係佢同歌手慶璃嘅一段浪漫友情，之後係個日本姑娘，佢當時做緊關於鄭公山音樂嘅博士論文。佢哋兩人亦進展得幾遠，去到計劃談婚論嫁，但最後亦都冇成，因爲做新郎前夕，鄭公山唔認可日本人家庭嘅一啲原則。


不過慶璃唔係頭個唱鄭氏樂曲嘅人，喺佢之前，鄭公山已經請過啲當時有名氣嘅人，如青翠、何清、麗秋，而啲名歌係由泰清介紹畀公衆，係佢啲初頭嘅創作，但最後佢揀咗慶璃，因爲佢嘅聲質沙啞神祕，於是鄭公山畀佢唱憂鬱深沈嘅情歌同埋猛烈嘅反戰音樂，慶璃亦因而上升做咗明星。


慶璃之外，幾多唱鄭公山音樂嘅歌手亦得到高評價，如麗秋、泰清、玉蘭、蘭玉。男聲方面有俊玉同之後嘅光勇。俊玉雖然唔係專門唱鄭氏樂曲，但當佢唱呢啲歌時，都得到鄭公山嘅高評價。最後唱佢啲歌嘅男聲係詩人、音樂人阮廷全，1988年，佢出咗專輯《鄭公山11歌曲》。


……山哥嘅音樂好特別。好多歌只係簡單幾劃，就好似啲細路仔嘅音樂噉。但聽落仲係咁正。鄭公山達到咗藝術嘅最高高度。嗰個即係簡潔。……鄭氏樂曲唱得最好嘅人正係鄭公山。鄭公山之後先到慶璃。慶璃之後就冇人可及嘞。


……雖然佢嘅革命歌好好。幾乎首首都好。剛強、雄壯。但嗰啲係夏天嘅音樂、開心嘅音樂。係畀全部人嘅音樂。幾乎所有音樂人都寫畀人群嘅歌。我哋開心時唱，唱喺人群嘅地方。但山哥嘅音樂仲有種只畀一個人嘅音樂。唔開心時、孤單到絕望而又唔知該去邊度時，啲人就會搵着鄭公山。


十歲嘅光仔面對讀書壓力同覺得爸爸媽媽錫妹妹多過錫佢，令佢唔開心。嫲嫲過身之後，光仔經常失眠，望住天空，覺得自己係個被忘記嘅星球。佢周圍嘅聲音係幻聽？幻覺？定係幻想？佢唔敢問亦唔敢講。有一日光仔唔見咗，光仔爸爸媽媽係一個錄音公仔留低嘅聲音線索，得知個佢嘅內心宇宙……。


澳洲廣播公司係澳洲嘅國家公共廣播機構。由政府出資，向澳洲同全世界提供電台、電視、互聯網服務，所有平台都無廣告，免費向澳洲同全球觀眾提供新聞同生活類資訊。澳洲廣播公司獨立於政府、政治團體，商業或其他行業機構，旗下中文平台ABC中文以中文報導澳洲同亞太地區嘅重大事件。


臺鐵捷運化以沿線人口密度較高嘅西部幹線為主要計畫範圍，並將臺灣西半部劃分為北、中、南生活圈作為執行區段。納入新十大建設後，其下共分為11案。另外加上已經喺2001年動工嘅「臺鐵都會區捷運化暨區域鐵路先期建設計畫」，計目前12案進行緊。


遠期方面，票價上也計畫仿傚臺北捷運，區間列車起跳票價定為基本里程5公里／新台幣20元，之後每3.6至4公里增加5元，坐滿70公里嘅票價為110元，如繼續搭乘則依據增加嘅里程計者、車費。自強號將調高基本里程長度為20公里，票價為新台幣45元，超過20公里以上嘅運輸價格不變。


DJ Galaxy，本名鄭智華，係香港知名DJ、音樂監製、經紀。佢曾經響1998年、1999年兩次攞到香港DMC DJ大賽冠軍。2002年，加入農夫做DJ，有時為佢哋作曲。2012年，同DJ Tommy組成DJ組合UFODJs並響2014年參加Top100 DJs音樂節。


颱風芭瑪喺2009年太平洋颱風季嘅一個熱帶氣旋。「芭瑪」係澳門提供嘅西北太平洋熱帶氣旋名，2000年開始生效，2003年第一次用，當時嘅颱風芭瑪喺西北太平洋形成及發展，期間並無登陸同影響任何國家。「芭瑪」係款澳門本土菜式，材料火腿、雞肝同草菇，澳門葡國餐廳成日有得食。


2009年9月27號，一個熱帶擾動喺米克羅尼西亞楚克群島嘅西北約250公里到形成。9月28號聯合颱風警報中心將呢個擾動升格做一個熱帶低氣壓，編號19W。低氣壓喺9月29號日間增強做熱帶風暴，日本氣象廳幫呢個風暴分配國際編號0917，改名做「芭瑪」。


芭瑪初時向西南偏西移動，其後穩定轉西北偏西移動，10月1號再微調至向西北方推進。10月2號上晝，芭瑪稍為減弱成強颱風，當日10點，芭瑪集結喺馬尼拉以東約560公里，以時速22公里向西北移，橫過菲律賓以東海域 。


當晚，芭瑪減弱成颱風。10月5號下晝，雷達及衞星雲圖顯示，芭瑪受大陸乾空氣及呂宋地型影響，風力跌至時速110公里，香港天文台再將佢降格為強烈熱帶風暴 。芭瑪緩慢向東南移動，並登陸呂宋，香港天文台喺10月7號凌晨同夜晚先後將佢降格為熱帶風暴同熱帶低氣壓。


芭瑪移出呂宋，喺10月8號凌晨於呂宋以東近岸水域重新增強為熱帶風暴 ，並轉向西緩慢移動，喺中午第三度登陸呂宋北部。其後喺呂宋西北部出海，進入南海北部，10月12號朝早登陸中國海南省萬寧市，同日晚喺海南島西北部出海，進入北部灣再度出現爆發性增長，並喺第二日增強為強烈熱帶風暴，吹向越南北部。


10月1號下午，集結於菲律賓薩馬島東面約440公里處的芭瑪，其中心風力已達至時速195公里，菲律賓大氣地理天文部門遂於當日17時向5個省發佈一號風暴警告信號。及後截至10月3日16時，菲律賓共9個省或地區改發第二高的3號熱帶氣旋警告信號，另6省／地區改發2號信號，及4個省維持1號信號。


氣象局說，超級颱風芭瑪行徑方向轉向呂宋島最北邊。預計芭瑪今天傍晚在原預測地點奧羅拉省北方的卡加延省登陸，距離首都馬尼拉大約400公里。凱莎娜颱風上週才重創馬尼拉及其周邊地區，造成近300人喪生。芭瑪颱風緊接著來襲，菲律賓早已做好萬全準備。


芭瑪10月3日下午登陸卡加延省，造成嚴重破壞，南面的伊莎貝拉省亦滿目瘡痍，強風掀開屋頂、吹斷電纜，把樹木連根拔起，軍警坐橡皮艇從水浸地區救出居民。芭瑪的移動路徑稍為轉向北，將橫過呂宋北部，對首都馬尼拉的威脅減弱，預料東部及北部沿岸風雨增強，當局加派軍警協助居民疏散。


八八水災災害殷鑑不遠，芭瑪颱風又步步逼進，中央災害應變中心今天指示，對於莫拉克颱風期間受損的河堤、海堤等設施，立即採取搶險工程。依中央災害應變中心公布的「幕僚作業各機關因應芭瑪颱風應變作為」，還包括對於八八水災災後交通中斷地區，應宣導民眾儲備3天糧食及飲水，並規劃空中運補。


對於河川漂流木如有影響橋樑、河川行水等安全者，應立即處理，避免衝擊河堤、橋墩等設施，造成嚴重危害，並將處置情形回報中央災害應變中心。另外，對於各項進行中的工程，都應加強防颱準備措施，避免造成二次災害，尤其應注意捷運施工工地，防止施工所造成的防汛缺口造成市區淹水災情。


因應颱風來襲，嘉義縣阿里山鄉已成立災害應變中心，部份村落列入強制撤離區域，來吉村已召集村民開會，確定明天上午八點以後開始撤離，村內四百多人將遷至安全場所，不再滯留山上。根據阿里山鄉公所民政課長楊清一表示，嘉義縣阿里山鄉的來吉村列為土石流列管區，所以公所忙著與村長連繫，一早就召集村民開會，商討遷離事宜，村內有427人，確定明天上午八點起進行撤村行動，不過如果大雨提早到，居民將提早撤離，將先撤到水上中庄營區安置。